
Kesäisen sunnuntaiaamun aurinko oli vasta nousemas- 
sa vähäisen syrjäkylän ylle, kun jo näkyi tummiin pu- 
keutuneita ihmisiä, jotka kiiruhtivat maantietä kohden. 
He olivat matkalla kirkonkylään osallistuakseen juma- 
lanpalvelukseen kirkossa. Jossakin maantiellä talsivassa 
jonossa oli muutamia tuttuja henkilöitä: herra Suulas, 
joka oli arvoltaan insinööri ja saapui usein tänne koti- 
seudulleen kesälomaa viettämään, isännät Pajala ja Ny- 
känen, pienviljelijät Kojo Tylsä, Ponteva ja Varma, kup- 
pari Lauha, Siro-niminen eukkoihminen, jota sanottiin 
Leivänkiittäjäksi sekä vielä vanha, valkotukkainen ukkeli 

Valo ja leskiemäntä Kirkko-Pulmu. 

Kun oli päästy talojen läheisyydestä metsätaipaleelle 
alkoi herra Suulas puhella kuin itsekseen: 

Mitähän se on olevinaan tämäkin kirkossakäynti. 
Matkaakin on kaksikymmentäviisi kilometriä. Suuri hiki 
tässä vielä tulee ennenkuin olemme päässeet perille. 

— No, eikös herra Suulas ole tietoinen siitä, että kai- 
ta ja vaikea on taivaan tie. Ei sitä niin vain taivaaseen 



mennä. Kovasti sitä saa yrittää, jos mieli päästä var- 
muuteen pelastuksesta, sanoi Kirkko-Pulmu hyvin toti- 

sen näköisenä. 

Herra Suulas tarkasteli mielenkiinnolla Kirkko-Pul- 
mun reheviä, nelikulmaisia kasvoja, joissa verevä ala- 
huuli riippui pitkällä ja joille musta huivin otsake loi 
varjonsa, ja nyt Suulas kohteliaasti nyökäytti päätään 
ja sanoi: 

— Anteeksi vain. Mutta eihän tämä maantie nyt ole 
vielä taivaan tie. Ja hiki tässä vain tulee ennenkuin 

olemme kirkolla. 

Kirkko-Pulmu vaikeni luoden katseensa vihastuneesti 
herra Suulaaseen ja sitten paksut huulet tavoittivat toi- 
siaan mutisten jotakin hiljaa. 

Välillä laskeuduttiin mäkien lomassa olevaan not- 



koon, missä vieläkin yön jäljiltä viileä ilmavirta leyhyili 
niin että oikein tahtoi puistattaa. Tätä notkoa nimitet- 
tiin Jäätävän kylmäkuiluksi. Sen halki virtasi joki, joka 
sai ruskeat vetensä soiden ympäröimästä järvestä. Tä- 
män jälkeen maantie noudattikin korkeaa, aurinkoista 
kangasmaata kilometrikaupalla. Hyvässä kävelytahdis- 
sa oli osa vaeltajista pian jäänyt jälkeen. 

Korpeen saavuttaessa alkoi jo auringon lämpö tun- 
tua. Oli kuin olisi äkkiä siirrytty talvimaasta kesämaa- 
han. Lämpöinen usva kohoili tiellä ja niityillä ja etäällä 
pilkottava järven selkä kimalteli hopeisena. Niin siinä 
nyt hiljaa kävellä lupsutellessa herra Suulas kuiskasi 
Pontevalle: 

— Mitä arvelette, onko tuo isäntä Pajala aivan tosis- 
saan herännyt? Hänen takissaan näkyy oikein nume- 
roituna 111? Sitähän pidetään merkkinä siitä, että mies 

on körttiläinen. 

Vai tosissaan herännyt. Tietäisin paljonkin hänestä 
kertoa, jos vaan tässä uskaltaisin, suhahti Ponteva. 

Jonkin ajan kuluttua sanoi taas Ponteva: 



Kovin tuo on omituista. Ihminen on olevinaan he- 
rännyt ja kuitenkin hänen elämänsä todistaa samaa 
kuin jos hän ei olisi maailmasta lainkaan irtaantunut, 
riehuu aina vaan kynsin hampain siinä kiinni. Tuo äijä 
ei näy välittävän, vaikka pyhässä kirjassakin mainitaan, 
että se ei auta ihmistä, jos hän voittaisi vaikka koko 
maailman, mutta saisi sielullensa vahingon. Kun tuo 
Pajala sattui pääsemään isännäksi taloon, ja siten sai 
kiinni setelitukosta, alkoi hän tyrkyttää rahojaan vel- 
kaisiin taloihin kiinteistöä vastaan. Tehtiin ovela vel- 
kakirja, mihin oli piirretty, että jos velansaaja ei voi 
velkaansa vaadittaessa suorittaa, olisi siinä tapauksessa 
rahan lainaaja oikeutettu tilan kiinnekirjat järjestämään 
omiin nimiinsä. Kolmessa talossa kävi niin, että eivät 
voineet suorittaa velkaansa silloin kuin Pajala alkoi 
kiristää saataviaan. Ja niinpä nämä kolmen talon asuk- 
kaat joutuivat tien päälle omasta kodistaan. 

Ja kyllähän minä tietäisin vielä muutakin siitä 
miehestä, jatkoi Ponteva raapien päätään hatun alta. 

Eräänkin kerran kun satuin kulkemaan talon ohit- 
se, törmäisi isäntä Pajala vastaani ja sanoi: Kuulehan 
Ponteva, paljonko maksat, niin minä näytän sinulle elä- 
viä kuvia. Uteliaana minä lähdinkin hänen kanssaan ta- 
loon. Ja kun olimme ehtineet talon ullakolle, näin miten 
talon palvelija oli siellä pesemässä talon vanhaa emäntää, 

joka oli aivan alaston. Palvelija piteli emäntää olka- 
päästä toisella kädellään ja toisella piteli vesikippoa, 

mistä kaatoi vettä tuon alastoman vanhuksen päälle. 

Ja väliin hän hankasi pyykkiharjalla raukan selkää. Se 



7 



oli aivan vihlovaa nähdä. Sama emäntä oli alkujaan 
ollut sen talon omistaja ja oli nyt sairaana. 

Ja herra Suulaan kauhuksi jatkoi Ponteva edelleen 
kuivakiskoiseen tapaansa: 

— Uteliaana pyysin kerran lupaa pistäytyä tuon 
emäntä-raukan huoneessa. Näky oli vallan kamala. Kun 
ehdin avata oven, tuoksahti nenääni aivan sietämättö- 
män outo haju ja kärpäsiä lensi huoneessa suurena par- 
vena niin että oli vaan yhtä pörinää. Vetäisin kiireesti 
oven kiinni ja yritin lähteä käpälämäkeen, mutta isäntä 
kaappasi hihastani kiinni portaissa ja sanoi: Eikös näh- 
nyt vieraskin, miten sairaan kamarissa lentelee pikku 
enkeleitä. Ne kai pörräävät kuin olisivat jo väijymässä 
talon emännän sielua. Ja tätä sanoessaan äijä nauraa 
hohotti. 

Onpa kolkko äijänkäppyrä, tuhahti herra Suulas 
suutuksissaan koettaen silmäillä etäällä harppovaa isän- 
tää. — Vaan usko, Ponteva, että ei kunnian kukko laula 
pitkälti kahden herran palvelijalle. Ei kameleontti pääse 
taivaaseen. Helvetin pätsiin se joutuu vaikka kirkos- 
sakin koikkelehtii. 

Mikä lienee vaivannut herra Suulasta, kun hän in- 
toontui yhä enemmän kyselemään matkakumppa- 
neista. 

Mutta nyt minun mieleni tekisi vähän tietää tuos- 
takin isäntä Nykäsestä jotakin, sanoi Suulas. — Hänkin 
näyttää olevan heränneitten joukossa. 



No, nyt te taidatte ruveta pitämään minua juoru- 
akkana ja kielijänä, sanoi Ponteva. Samalla hän loi 
tutkivan, huvittuneen katseen puhekumppaniinsa. 

Eipä väinkään. Tarkoitukseni olisi nähdä nuo ihmi- 

set ilman verhoja. Jos ei tunne ihmisiä, ei voi myös- 
kään oikein heihin suhtautua. 

Ponteva kaiveli etusormella sieraintaan. Hänen sil- 
mänsä näyttivät pyöreiltä ja hajamielisiltä. 

Kyllähän minä tietäisin läheisenä naapurina isäntä 
Nykäsestäkin yhtä ja toista. Kuulepas tämäkin. Kun h£n 
muutamia vuosia sitten meni naimisiin jo enemmän ikä- 
miehenä ja kuitenkin onnistui vielä saamaan niin nuo- 
ren puolison, että he saivat lapsia, tuli siinä Nykäselle 
eri puuhat. Hänen emäntänsä on niin kovasti unesta 
pitävä, ettei öisin herää ensinkään lastensa valittami- 
seen. Ja sen vuoksi Nykänen on joutunut itse lapsiaan 
hoitamaan öiseen aikaan miten milloinkin lapset tar- 
vitsevat. Mikä lieneekään antanut lasten äidille aiheen 
huolimattomuuteen ja välinpitämättömyyteen lastensa 
suhteen niin ettei emäntä välittänyt päiväsenkään 
aikaan sanottavasti niiden hoitamisesta. Lasten oli tur- 
vauduttava isänsä hoitoon ja etenkin öiseen aikaan ne 
olivat heti herättyään isänsä kintereillä. Valvomisesta 
väsynyt isäntä Nykänen koetti pitää itsellään seitsemää 
eri vuodetta, että lapset eivät heti löytäisi häntä ja hän 
siten saisi nukkua enemmän rauhassa, mutta eiväthän 
lapset hellittäneet ennenkuin löysivät isänsä. Lopulta 

Nykäseltä pääsi aivan ääneen kuuluva itku ja hän va- 
litteli: Voi minua, kun olen kurjaksi joutunut. En saa 
yölläkään lepoa, mikä olisi kovasti tarpeen, kun päivisin 
saa yrittää lujasti paiskia töitä talon ainoana miehenä. 
On se sittenkin surkeata, että otinkin tuollaisen akan, 

joka ei tiedä lapsistaan mitään öiseen aikaan, vaan ma- 

aa kuin rantanako. Minun kurjan nyt pitäisi jaksaa 




vielä yötkin valvoa. Se tuntuu niin sietämättömän ras- 

kaalta, etten ymmärrä mikä minut perii viimein, jos 
vielä tulee jatkumaan. 

— Kylläpä tosiaankin mies raukka on joutunut taakan 
alle avioelämässään, tuumiskeli Suulas kävellä pouk- 
koillen jäntevänä maantien tomussa. — Tuollainen # on 
kaikkea muuta, vaan ei mukavaa. 

Nyt saattaa tulla kuuma päivä. Mutta koska on 
näin hiottavaa, niin voi siitä vielä tulla sadekin, sanoi 
siinä vierellä kynttäsevä Varma. Hän oli Pontevan 
vaimo, joka oli koko ajan vaiteliaana kävellä läähätellyt 
puhelijoiden kantapäillä. 

Kyllä siitä sataa vielä ennenkuin on kesä kaikki, 
sanoi Ponteva kuin olisi suhtautunut vähän ivamieli- 
sesti vaimonsa tuumailuun. Mutta Varma oli samassa 
niin varma, että hän uskoi satavan iltaan mennessä. Toi- 
set laskivat leikkiään kuka mitäkin ja ihmettelivät vai- 
mon puhetta, koska taivaalla ei näkynyt minkään näköi- 
sia pilviä. 

No, sittenpähän saatte nähdä eikö sada ennenkuin 

on edes myöhäinen iltakaan, sanoi Varma, jota oli kiu- 
sannut pitkä, pakollinen vaitiolo. — Niin, niin, saattepa- 

han nähdä. 

Matka oli vasta puolitiessä ja edessä oli vielä pitkä 

taival. Kukaan ei tuntenut erikoista väsymystä, vaikka 

kävelytahti olikin hyvä. Olihan tämä jo ennestään tut- 
tua kaikille. Nämä kirkkomatkat suoritettiin etenkin 

näin kesäiseen aikaan aina jalkaisin. Monet kävivät 
kirkossa hyvinkin usein antamatta edes pahan ilman 
Olla esteenä. Niinpä esimerkiksi Kirkko-Pulmu, sisään- 
päin kääntyvin jaloin tassuttava leskieukko, joka oli 
saanut nimensäkin ahkerasta kirkossa käynnistä, saat- 



in 



toi raukka sateessakin taivaltaa tuon matkan ja astua 
kirkon ovesta sisään vaatteet vettä valuen ja kengät 
kurassa. Mutta hänet tunnettiinkin naisihmiseksi, joka 
kaikessa noudatti Henran pyhiä käskyjä. 

Nyt oltiin laskeutumassa mäkeä alas ja sitten tuli 
eteen suomaa, jonka ruskeasorainen maantie halkaisi. 
Tien molemmin puolin kukki valkoinen suopursu väke- 
västi tuoksuvina pehkoina ja osa kirkkoväestä lausui 
ihailunsa julki. 

Oli ehditty kulkea taas varjoisan metsän halki, kun 
silmien eteen avautui kaunis järven selkä. Siinä oli 

aivan erikoisen viehättävä hiekkaranta, minkä johdosta 

joku ehdotti, että nyt käydään välillä uimaan. Mutta 

kun Kirkko-Pulmu tuon kuuli, niin hän iski heti siitä 
hakaan. 

Ei ole aikaa, ei ole aikaa rypläämiseen, toimitti 
hän. — Meidän on pidettävä kiirutta, veljet ja sisaret. 
Kirkkoväki jättikin uintinsa sikseen, vaikka moni 



mielellään olisi halunnut virkistää itseään raikkaassa 
vedessä. 

Kompuroidessaan erästä loivaa ylämäkeä tavoitti 
seurue koulun opettajat, herra ja rouva Virkeen, jotka 
alkoivat heti kysellä tuttaviltaan kuulumisia. Mukavia 
ihmisiä he olivat, mutta kovasti moittivat palkkojaan 
nykyisin kehnoiksi. Selittelivät toisille, että hevosella 
he erxnen tekivät tämän matkan. 

Astellessaan edelleen maantietä ilmestyi oikealle si- 
vustalle lähtevä polun tapainen, jolle nyt käännyttiin, 

eikä oltu kauankaan kävelty, kun kuultiin Kirkko- 
Pulmiin sanovan kantavalla äänellä: 

Nyt tulkaa kiireesti! Tuolla metsärinteessä on läh- 

de, missä sopii levätä vähän aikaa ja nauttia makeasta 
lähdevedestä. 

— Kyllä se lähde tiedetään, kuului itsetietoisia ääniä. 

— Tiedetään, tiedetään! Se lähde pulputtaa aivan kes- 
kellä tietä ja matkaakin on sinne mäen alta vajaa kilo- 
metri, selitti joku. — Ja siltä kohdalta on hyvä näköala 
etelään päin. 

Kirkko-Pulmu oli nyt niin kiireissään, että hän honkasi 
minkä vähänkin jaloiltaan pääsi aivan kuin olisi pitä 
nyt kunniana, että joutuisi ensimmäisenä vesiryypylle. 
Lähdettä kohden riennettäessä kohdattiin tiellä Satu 
Ruuma, joka myöskin sanoi lähteneensä kirkossa käy- 
mään. Hän oli itseensä sulkeutunut vanha nainen terä- 

vine nenineen ja vetistävine silmineen. Mutta ei eh- 
ditty kuin vähän matkaa kävellä, kun harakka alkoi 
keästi räkättää tien viereisessä koivussa. Kaikkien 
meeksi tämä uusi matkalainen, Satu Ruuma, omissa aja- 
tuksissaan ollen säikähti harakkaa niin suuresti, että sa- 
noi kääntyvänsäkin heti kotiin. Tuon vakavan naisen 
suu ammotti pyöreänä, hän katsella töllötti ympärilleen 
ja arveli, että harakan nauru ei varmaan tiedä hyvää ja 
äkkiä hän kääntyy kuin kääntyykin takaisin. Mutta sil- 
loin Varma otti häntä hihasta kiinni ja sanoi vakavana: 

Älä pelkää, ei sinua kohtaa sen suurempi vaara 
kuin meitäkään. Mennään nyt vaan kirkkoon asti eikä 
turhia kayda vapeloimaan. Lihan tassa nyt enaa äidin 
lapsia olla. 

Satu Ruuma jäi mietteisiinsä pieneksi tuokioksi, har- 
kitsi siinä mustan huivin kaarto silmille vedettynä, oli- 
siko lähteä vai ei. Mutta sitten hän kuitenkin karkaisi 

luontonsa ja lähti toisten matkaan, minkä johdosta herra 
Suulas kuiskasi Pontevalle: 

Tunnetteko, kuka on tuo ihminen, joka yritti kään- 



tyä takaisin tältä matkaltaan? 

Tunnenpa hyvinkin. Hän on oikeastaan se kaula- 
kuvun painelija ja parantaja. Hänen luonaan on käynyt 
ihmisiä kaukaakin ruumaansa parantamassa. Satu Ruu- 
maksi häntä nimitetään. 

Entä onko hänellä ollut menestystä ruuman paine- 
lemisessa? 

Kyllä ne ainakin sellaista ovat kertoneet, sanoi 
Ponteva syvään henkäisten. 

Siinä sitten kohottiin hiljalleen uutta jyrkkää mäkeä. 



Tie oli niin kivikkoinen, että aivan siinä tahtoi varpaat 
särkyä. Ja äkkiä Kojo Tylsä, jonka takkuisessa päässä 
komeili vanha karvalakki, loikin varpaansa kiveen niin, 



että veri tirsui varpaiden välistä. Samassa hän kuin 
huomaamattaan kirosi: 

Juutas vieköön, miten koski kovasti! 
Muutamat nauroivat herännyttä miestä, joka kirkko- 
matkalla sellaista sanaa viljeli ja häpeäänsä peittääk- 
seen Kojo alkoi selittää: 

Kyllä tämä ihmismatonen on aivan mitätön. Jos 



vähänkin sattuu vastoinkäymisiä, niin silloin jo kiroaa, 
vaikka ei tarkoitus olisikaan manata pääpetturia esille. 
Kirkko-Pulmu ehti ensimmäisenä lähteen reunalle, 
mistä hän otti liuhan ja sitten laski sen erittäin va- 
rovasti veteen, ettei se sotkeentuisi. Siihen heti toiset- 
kin jo saapuivat asettuen somasti lähteen ympärille 
istumaan kuka minkin kiven päälle jääden odotta- 
maan juomavuoroaan. Siinä viivytellessä huomasi herra 

Suulas jotakin omituista tapahtuvan Kojo Tylsän 
kuppari Lauhan kesken. Kojo alkoi tuijottaa kupparia 
suutaan ilveellisesti muikistellen ja samassa Kojo työnsi 
kiireesti oikean kätensä kuppari Lauhan röijyn rinta- 
mustan alle kuin tavoittaakseen jotakin kiinni. Kaikki 
purskahtivat nauruun paitsi Kirkko-Pulmu. Hän 
vain äsähti: 

Vihollinen se kaikkea teetättää! 

Joku sanoi: 

Olisiko Kojo etsinyt yhteyttä Lauhan sieluun, kun 
niin sukkelaan pisti kätensä hänen verhojensa alle. 

Siihen jälleen toiset nauroivat. 

Kohtaus näytti kovin hävettävän Kojoa, hänen kas- 
vonsa pingoittuivat hullunkurisesi ja sävähtivät 
punaisiksi. Ilmeisesti hän oli mies, joka ei ollut teko- 
jensa herra. 

Tien sivustoilla oli nyt koivumetsää, joka oli täydessä 
lehdessään. Miten se henkäilikään kesän kypsää kau- 
neutta käen kukkuessa jossakin lähellä. Siinä kävel- 
täessä alkoi äkkiä tien vierestä kuulua ääniä aivan kuin 

lapsi olisi itkenyt. Kojo, joka kantoi kenkiään olallaan 
ja tunnettiin taikauskoiseksi, huusi silloin silmät 



pyöreinä: 

4 

— Kummitus on puun juurella! 

Ja Kojo alkoi etsiä kiviä paiskatakseen muka kummi- 
tusta. Mutta nyt herra Suulas ja Ponteva ottivat hänes- 
tä kiinni ja sanoivat: 

Älä, typerä mies, heittele kiviä. 
Sitten miehet kolmisin lähestyivät puuta, jonka juu- 
relta ääni kuului. Ja eikös ihmettä! He saivat nähdä 

kapaloidun lapsen, joka siinä oli jo itkenyt itsensä mel- 

keinpä uuvuksiin. Lapsiraukka oli tyyten väsynyt, mutta 

näytti kuitenkin samassa tyyntyvän. Heiluttaen käsiään 
lapsi sitten tähyili löytäjiään niin vapaana kuin olisi 
älynnyt jo täysin pelastuneensa. Nyt oli paikalle ehtinyt 
tulla Kirkko-Pulmukin. Hän oli löydöstä suuresti liiku- 



tettu. Katsellen lasta hän nyt kädet ristissä sanoi: 

- 

Herra siunatkoon tuota pienokaista ja hänen 
aitiaan! 

Senkin tamma, kun on jättänyt lapsensa, manasi 
Varma. 

Huono vertaus on sanoa lapsiraukan äitiä tam- 
maksi, arveli Ponteva. — Ei tamma jätä pientä var- 
saansa kovin kauaksi kun jo alkaa hirnua. Mutta eipäs 
kuulu mistään päin tuon lapsen äidin 
Siinä nyt töllisteltiin turvatonta lapsiraukkaa, hypis 




teltiin risaisia vaatekappaleita, joita oli sen ympärille 
kiedottu ja ihmeteltiin. Vihdoin sanoi herra Suulas: 

Meidän on viisainta ottaa tämä 1 a ps i mukaamme 

■ 

ja antaa asia vallesmannin tutkittavaksi. 

Niinpä tehdäänkin, huudahti nyt Kirkko-Pulmu ja 
siihen yhtyi opettajapariskuntakin. 

Samassa huomattiin lapsen kapalovyön alta näkyvän 
paperin reunaa. Herra Suulas sieppasi paperin käteensä 
ja alkoi sitä tutkia. Sitten hän luki hiljaisella äänellä: 

En ole voinut hoitaa tätä lasta, minkä johdosta 
olen jättänyt hänet puun juurelle kirkkotien varteen siinä 
toivossa, että olisi joku niin hyväsydäminen, että ottaisi 
tämän lapsen omaan hoitoonsa. Ettei nyt tämä lapsi 

joutuisi vaipumaan hoitajaansa vailla. 

- 

Siinä oli äidin yksinkertainen pyyntö esitettynä tun- 

temattomille löytäjille. Aivan kuin oudon lumouksen 

vallassa piti siinä yhä katsella lasta, joka nyt aivan 
kuin odottavana heilutti käsiään. Ja aivan kuin lapsen 
kohtalo olisi paremmin selvinnyt, jos olisi hiukan viiväh- 
detty, ehdotti romuluinen eukko, leivänkiittäjä Siro: 
— Eiköhän oteta jo vähän eväskakkua. 

Ja samassa eukko alkoi kaivaa eväsnyyttiään, missä 
oli valmiiksi laitettuja voileipiä. Alkaen syödä mutustaa 
hän sanoi: 

Antaisin tuolle lapsellekin vähän leivänmurua, 
kun ei vaan siitä läkähtyisi. 

Mutta silloinpa Varma oikein tyrkkäsi leivänkiittäjää 
ja huusi: 

Mene hiiteen voileipinesi, senkin leivänkiittäjä! Älä 
leikrlläsikään ehdota sellaista ruokaa imeväiselle. 
Nyt herra Suulas kuiskasi Pontevalle: 

Tiedättekö, kuka on tuo akka, jota leivänkiittä- 
jäksi sanotaan? 

Tiedän, veikkoseni. Hän on kiertävä kerjäläinen 
ja sen verran vajanainen älystään, ettei kykene mihin- 
kään työhön. Väliin hän käy kirkossa kuten toisetkin. 
Mutta olen minäkin huomannut hänen olemuksestaan, 
että tuskinpa on aivan täysin normaali, minkä todistaa 
osittain jo hänen pukeutumisensakin. Nytkin näkyy ole- 
van alushame paljon pitemmällä kuin päällyshame ja 
muutenkin näkyy verhoutuneen oudosti. 

— Kun akka on noin kookaskin, mutta vähemmän 

miellyLävän näköinen, niin eivätköhän tuota herjaa lap- 
setkin pelkää, tuumaili herra Suulas. 
Nyt Ponteva hymyili toisella suupielellään: 

— Kyllä se en niin että kun tuo leivänkiittäjä kulkee 

kerjuulla, niin silloin on lapsukaisilla kiire juosta pii- 
loon. Minä ol^n nähnyt sen. 

Kirkkoväen keskuudessa sovittiin niin, että lasta vuo- 
rotellen kantavat vanha ukko Valo ja opettajat, herra 
ja rouva Virkee, kirkolle vallesmanniin saakka. Ja niin 
oltiinkin jälleen taipaleella. Kirkkoväki näytti olevan 
jo jossakin määrin väsynyt matkanteosta. Aurinko oli 
ehtinyt kohota korkeimmilleen, eikä metsän suojaamal- 

tiellä tuntunut tuulenhenkäystäkään. Kirkko-Pulmu 
tuntui olevan peloissaan siitä, ettei enää jouduttaisi oi- 
kealla ajalla papin toimitusta kuulemaan, mutta herra 
Suulas, jolla oli kello, sanoi, että vielä on tunti aikaa 

ennenkuin se varsinainen jumalanpalvelus kirkossa al- 
kaisi. 

Nyt näytti kuin olisi Kirkko-Pulmu jostakin asiasta 
käynyt uteliaaksi, koska hän riensi rouva Virkeen rin- 
nalle kävelemään. Samassa hän kysyi rouvalta: 

Kuinka rouva pääsi lähtemään kirkkomatkalle? 
Eikös teillä ole jo lapsi hoidettavananne? 

— Kyllä on, mutta meillä on myös kotiapulainen, 

jonka hoitoon lapsi jäi. Kun lapsi ei nauti enää rinta- 
maitoa, niin pääseehän sitä lähtemään. 

— Jaa, jaa. Saanko vielä olla niin turhan utelias 
ja kysyä lapsenne nimeä. 

— Kyllä, kyllä. Lapseni nimi on Ilta. Sellainen nimi 
annettiin, koska se syntyi iltamyöhällä. 

— Kiitos vaan, opettaja, minusta tuntuu siltä kuin 

olisitte lapsenne nimessä oikein hyvin onnistuneet, sa- 
noi Kirkko-Pulmu. 

Jostakin mäeltä näkyi etäisiä salmia, sinisten vaaro- 
jen kaarteita ja kaupunkia kohden höyryävä valkoinen 

laiva. Jono pikku saaria kellui kuin iloinen sisarusparvi 

selän aurinkoisessa hohteessa. Siinä ihailtiin hetkinen 

luomakunnan sykähtelevää kauneutta ja avaruuden 
sinisiintoa. 

— Olipa siinä idyllistä nähtävää riittämiin, kuultiin 
herra Suulaan mutisevan, kun painettiin taas mäkeä alas 
kirkonkylää tavoittamaan. Kirkko-Pulmu oli jälleen saa- 
nut vauhtia ja jättänyt toiset. Varmaankin hänen sydä- 
mensä läpätti jo pelosta, että ei ehtisikään kirkkoon 
kunnialliseen aikaan. Oli siinä jälleen tovi taputeltu 
maantietä, kun oikealta alkoi näkyä se ikivanha talo, 

kattokin oli rääpistynyt kuin vanhan tamman 
selkä. Herra Suulas tiiraili taloa ja sanoi: 

Tiedättekö, Ponteva, minkälaista hallitusväkeä on 

tuossa 

No, sehän on vallan saiturien hallussa. En ole 

koskaan maailmassa kuullut, että talon emäntä olisi pal- 
velijoillaan juottanut kanan munien keiteveden, koska 

se muka oli ravintorikasta, mutta niin on tehty tuossa 
talossa. Olivathan palvelija-poloiset juoneet, mutta sit- 
ten noituneet mokomaa liemikäistä. — Kirottu akka! 
olivat huutaneet. Vielä se juottaa meille samaskaista 
kananlantavettäkin. Ja sitten on emännän suussa se 
vanha ralli, että palvelijat eivät pysy talossa. Maailma 
on mennyt mullin mallin. 

Paljonhan se on rahan ja tavaran himo heittänyt 
nokea ihmisten silmille. Ja monen naaman on tuo sama 
hirviö vääntänyt niin, että he ovat kuin oinaita, tuu- 
maili herra Suulas marealla äänellään. 

— Te olette viisas mies, koska olette insinööri ja en 




kaikkea rohkea edes kysellä teiltä. Mutta mitä merkit- 

see tuo idyllinen — päästitte äskettäin suustanne sel- 
laisen sanan, puhui Ponteva vilkaisten toista syvällä 
kunnioituksella. 

Herra Suulas murahti hyväntahtoisesti. 

Sana idylli merkitsee rauhaisaa, sopusuhtaista 
voisi kaiketi sanoa — pikkusievää. Ja sitä on ollut enti 
seen aikaan paljon ihmistenkin elämässä, mutta nyky 
sin se on katoamassa aivan kuin rehellisyyskin 
misten hyvä tahto. 

Mutta mitäs sitten kameljontti merkitsee? Sanoitte 
kerran sellaisenkin sanan, jatkoi Ponteva kyselyjään. 

No, kameleonttihan on pikku elukka, joka voi 
muuttaa väriään aina tilanteen mukaan. Mutta se 




. ■ 

sopii vertaukseksi eräisiin ihmisiinkin nähden. Ja var- 

sinkin juorueukkoihin, sillä ne muuttavat väriä 

sen akan mukaan, jonka tapaavat. Ja loppujen lopuksi 




nuokin kameleontit ajavat edistyksen asiaa, vaikka ei- 



vät, itse sitä älyä. He herättävät edes alkeellista väit- 






telyä, ihmettelyä ja hengen liikuntaa paikkakunnalla, 
missä ihmiset yleensä ovat tylsiä kuin jos he olisivat 
lehmiä ja härkiä. Kameleontti on toki aina vilkas. 

Kirkko-Pulmu näkyi raapivan korvallistaan aivan kuin 
ei olisi hyväksynyt herra Suulaan puhetta. 

Kyllähän herra Suulas on viisas mies, totesi hän 
kuitenkin. 

— Kyllä se niin on, että jossakin määrin olemme me 
kaikki erehtyväisiä ja valheellisia kameleontteja, jatkoi 
herra Suulas koventaen äänensä aivan kantavaksi. 

Oikeita, rehellisiä ja muuttumattomia ovat vain lapset, 

Jumala ja aurinko. 

Jopa alkoi metsä harveta ja pellot laajeta tien molem- 

min puolin. Hyvin maalattuja taloja näkyi vihreillä 



kummuilla, näkyi kirjavia karjoja laitumilla — kirkon- 
kylä oli lähestymässä. Käveltiin isojen koivujen var- 
jostamaa tietä, kun jostakin ladon takaa putkahti tielle 
mies, joka vähän hoiperteli. Renttumaisesti suu luirul- 
laan miekkonen syynäili matkalaisia. Pontevaa näytti 
mies harmittavan ja hän karjaisi ohimennessään: 

Viinarokari! Luikkari Tiera! 
Kirkon tornin alkaessa jo näkyä puiden takaa saatiin 
siinä kuulla vielä tuon viinarokarin surullinen tarina 
Pontevan kertomana. 

Kirkonkylään tultua alkoi lapsi, jota rouva Virkee 



uupuneena kantoi, itkeä täyttä kurkkua. Lapsi oli nyt 
vietävä vallesmannin luo. Kirkkoon olisi ollut kova kiire, 
sieltä kantautui avonaisesta ovesta virrenveisuuta, mut- 
ta vain harvat, niiden joukossa ukot Valo ja Pajala, 
halusivat mennä kirkkoon, ennenkuin lapsen kohtalo 
olisi selvitetty. Tuo pieni ihmistaimi oli pitkän, vaivaloi- 
sen kävelyn aikana tullut jollakin tavalla kaikille tär- 
keäksi ja läheiseksi. 

Sunnuntaipäivän vuoksi ei tiedetty, päästiinkö edes ta- 
paamaan vallesmannia. Asteltiin lapsi matkassa piha- 
maalle, mutta ennenkuin oli ehditty portaiden eteenkään 
riensi vastaan avopäinen, ankarannäköinen naisihminen. 
Hän tiuskaisi vihamielisesti: 

Ei ota vallesmanni vastaan näin sunnuntaisin. Tul- 
kaa virka-aikana. 

Naisesta ei välitetty sen enempää, vaan lähestyttiin 
ovea. Silloin nainen kiivastui ja huusi: 

— Poistukaa samassa tai minä haen todella valles- 
manninkin tänne. 

Siihenpä sanoi Ponteva: 



Meillä on niin tärkeää asiaa vallesmannille, että 
kaunis neiti äimistyy, kun kuulee. 

— No, mitäpä teillä olisi niin tärkeätä vallesmannille 
asiaa, sanoi vastaanottaja hiukan pehmeämmin. 



Me olemme löytäneet lapsen tien vierestä, niin, 
niin, tällaisen pienen pullukaisen, sanoi rouva Virkee ja 
availi nyyttiä pa ( ljastaakseen lapsen kasvot. 

— No, tulkaa nyt sitten minun perässäni, sanoi vas- 
taanottaja. 

Niin sitten kuitenkin päästiin vallesmannin huonee- 
seen, missä tuo herra paitahihasillaan ja unisena kei- 
nutuolissa istuen ryhtyi viralliseen kuulusteluun. Hänellä 

oli harmaat, tuuheat kulmakarvat kuin räystäät pienten 

tinanväristen silmien yläpuolella. Arvokkaasti ryiskellen 
hän kirjoitti oikein pöytäkirjan tapahtuneesta. Sitten ni- 



mismies haukotellen kysyi, olisiko joukossa ketään, joka 
voisi ottaa lapsen toistaiseksi hoitoonsa. Siitä maksettai- 
siin kruunun puolesta. Kovin siinä jo lapsen saattajat 
alkoivat pälyillä toisiinsa. Juttu olikin kovin outo 

lättävä. Mutta äänettömyyttä kesti vain pieni tuokio, kun 

Kojo Tylsä samassa rykäisi ja sanoi: 




Minä saatan ottaa tämän löytölapsen aivan otto- 
lapsekseni, kun meillä ei ole niitä vielä ennestään. 

Herra hyvästi siunatkoon! huudahti silloin Varma, 
Pontevan vaimo. Mutta kun toiset loivat häneen ihmet- 
televän katseen, näki hän hyväksi jatkaa: 

— Anteeksi nyt! Mutta minua vain väsyttää. Matka 

oli niin rasittava. 

Sepä mukavaa, ottakaa vaan, Kojo Tylsä, lapsi hoi- 



21 



toonne, mutta hänen ottolapseksi sijoittamisestaan ei 
osaa tehdä vielä sen pätevämpää merkintää ennenkuin 
saamme tietää, löytyykö täonän lapsen vanhemmat vai ei, 
tuumi nimismies. 

Toisia tuppasi asian ratkaisu hieman naurattamaan, 
koska he muistivat, miten juuri Kojo Tylsä oli aivan 
kivellä aikonut tätä lasta paiskata. Mutta sellainenhan 
saattoi itse asiassa ollakin juuri hyvä enne lapselle. Kojo 
Tylsä oli monessa mielessä epäilyttävä ukkeli, kuten 
tälläkin matkalla oli nähty, mutta eipä tässä nyt ollut 
tilaisuutta parempaan ratkaisuun. Ei ainakaan toistai- 

i. Ja nyt olivat kaikki matkan väsyttämiä. Ei siinä 
jaksettu paljoakaan punnita lapsen kohtaloa. Niinpä 




rouva Virkee asetti nyt pienokaisen hellävaroen Kojo 
Tylsän syliin ja oikein sievästi näytti Kojo sitä pitele- 







. Toiset kohteliaaseen tapaan nyökäyttivät pää- 
tään vallesmannille ja lausuivat kuuluvasti hyvästit. 
Kojo Tylsä ei huomannut edes hyvästellä vallesmannia 

- 

toifckaroidessaan lapsen kanssa ulos ja sille rupatel- 
lessaan: 



Kyllä tulemme kakun löytämään. Kyllä vain. Ja 

pulskan pojan sinusta kasvatan — aivan napamiehen 
kerrassaan. 



Vallesmannissa oli viivytty niin kauan, ettei enää eh- 
ditty seurata kaikkia jumalanpalveluksen toimituksia 

kirkossa. Kojo Tylsäkin lapsi sylissään istuutui kirkon 

penkkiin vähän väliä lapselle hiljaa supatellen. 

Kirkonkellojen komeasti soittaessa astuivat kirkon- 
kävijät hiljaisessa ihmisvirrassa ulos auringonpaistee- 
seen. Mustapukuinen kirkkokansa hajaantui pian eri ta- 

hoille ja syrjäkylän ihmiset näkivät jälleen toisensa tu- 
tulla maantiellä. Kirkko-Pulmu silmäili toimevana jouk- 
koa ja tuumiskeli: 

Tässäpä ne taitavatkin taas olla ne parhaat kilvoit- 
telijat. 

Sitten Kirkko-Pulmu sanoi olevansa suuresti iloissaan, 

< 9 ■ ' 

kun kirkossa sai kuulla taas Jumalan sanaa. Ja kun se 



saarnamieskin oli niin erinomainen. Tähän eivät toiset 
virkahtaneet mitään, mutta jonkin ajan kuluttua 
herra Suulas. 




. h 



/ 



Papitpa ovatkin sitä varten, että he saarnallaan 
sivat jotakin aikaan. 






■ ■ 



Niin hyvä saarnaamisen lahja on tällä papilla, että 



• * m 



sen kanssa eivät pysty kilpailemaan monet liperikaul 
set. Se on paljon lukenut mies, sanoi Kirkko-Pulmu. 



*• » , 



• 



Enempää ei sitten puhuttukaan papista, joku vain sala- 



vihkaa vilkuili herra Suulasta, joka myöskin oli paljon 
lukenut, koska oli insinööri. 

Kukin oli hyötynyt kirkonmenoista vastaanottokykynsä 
mukaan. Ja jokainen näytti nyt hartaana mietiskelevän 
kuulemaansa. Maailman poluilla risteili uupumaton Vih- 
tahousu uskollisine kätyreineen, niitä sai joka askeleella 
kavahtaa ja vain kirkossa sai niistä olla vapaana. Aivan 
siinä kirkonkävijät hätkähtivät, kun huomasivat, että 
Luikkari Tiera seisoskeli maantien laidassa samassa pai- 
kassa kuin heidän tullessaankin. Ja herra Suulaan kimp- 

puun iskeytyi heti tuo roikale. 

— Kuulkaahan, herra, kun minulla olisi vähän asiaa 

teille, kuiskutti Luikkari muikistaen viekkaasti karvaisia 

suupieliään. 

Taidanpa arvata asiasi, sanoi herra Suulas. 

Niin, niin. Eikö herra ostaisi sitä itseään. Minulla 
olisi oikein makoisaa pontikkaa. 



En minä käytä väkijuomia, senkin juippi, sanoi 
herra Suulas painokkaasti. 

Mutta Luikkari Tiera seuraili herra Suulaan kanta- 

• ••11 •• 

paina. 

Ostakaa pois. On varmasti päähän menevää, niin 
että loputkin synnit unohtuvat. Olen keittänyt puhtaasta 
viljasta. Ja on vielä halpaa, liiankin halpaa. Jos ette voi 

itse viinaa käyttää, niin antakaa jollekin kaverille. 

Silloin herra Suulas, vaikka olikin heiveröisen näköi- 
nen mies, tarttui Luikkarin jiiskaan ja pyöräytti miehen 
maantien ojaan, missä tämä jäi kontillaan seuraamaan 
kirkkoväen etenemistä. Sieltä hän vielä huusi: 

Eipä sinulla olisi ollut rahaakaan! Kyllä muuten 
olisi kelvannut. 

Herra Suulas puolestaan huusi niin, että avaruus 
kajahti: 

Liian pieni piru olet minunlaiselleni! 
Päivä oli nyt korkeimmillaan. Mitään kiirettä ei ollut 
kenelläkään. Yksi ja toinen otti takin kainaloonsa ja sy- 
tytteli välillä piippuaan. Hiljalleen kävellessä oli hauska 
nauttia pyhäpäivän suloisuudesta. Sitten huomattiin Kojo 
Tylsän jäävän lapsen ja kuppari Lauhan kanssa muista 

jälkeen. Ja viimein tien mutka eroitti heidät kokonaan 

muusta joukosta. Silloin ehdotti joku seurasta, että men- 
täisiin piiloon puiden taakse ja kuunneltaisiin, mitä Kojo 

ja Lauha puhelevat ohimennessään. Oli muka ilmeistä, 
että heillä oli jotakin kahdenkeskeistä muhinaa. Mikäpäs 

siinä. Kaikki pyrähtivät tien sivuun ja noiden kahden 
tullessa näkyviin saatiin havaita, että Kojo Tylsä oli an- 
tanut lapsen Lauhan syliin. Ja samassa kuultiin kuppa- 
rin sanovan leppoisalla äänellä: 

Oletpa sinä sittenkin soma mies, kun sellaisia ven- 
koilet, vaikka sinulla on pulska emäntä. 

No, no, kyllä sinä sen tiedät, että profeetoillakin 
on ollut monta vaimoa nimissään. 

Tätä sanoessaan Kojo taputti Lauhan pyyleviä ahte- 



reita. 



Katsohan, taputtaa kuin omaansa, sanoi Lauha ja 



hänen laaja suunsa puikistui naurusta. 



Molemmat kävelivät vähän matkaa, jolloin Kojo näytti 
viittilöivän isoa kiveä, joka oli tien vieressä. Nähtiin Ko- 
jon tarttuvan Lauhan käsipuoleen ja puhelevan käheästi: 

Tuolla kiven takana on viileä paikka meidän le- 
vähtää. Tule pois vaan. Eihän tässä nyt olla piispaa 
kyydissä. 

Kupparimammasta ei näyttänytkään ehdotus olevan 
vastenmielinen. Ilmetyn tyytyväisenä hän käveli nyt Ko- 
jon rinnalla kiven taa, mistä alkoi kuulua iloinen tirs- 
kahtelu ja sopottelu. Ja sitten tuli aivan hiljaista, minkä 
johdosta piilossa olijat alkoivat ajatella, että nyt Kojo 
alkoi varmaankin lähestyä sitä kuppari Lauhan sielua. 
Kuuntelivat he siinä hetken ihmeissään, mutta sitten 
sanoi herra Suulas silmät pullistuneina jännityksestä: 

— Nyt he jo saattavat olla aivan pirun kehässä. Ja ei 

ole sillä hyvä, että ovat kahden pirun kehässä, mutta 

kun on siinä viaton lapsikin. 

Näin sanoessaan herra Suulas ponnahti esiin piilo- 

paikastaan, lähti kiiruhtamaan kiveä kohden ja ärjäisi 
oikein kuuluvalla äänellä; 

Mitä pahuksen savottaa siellä on! 
Saatettiin nähdä, miten kuppari Lauha oli ikäänsä 

nähden hämmästyttävän nopeasti seisaallaan. Saman 

tien, henkihieveriin säikähtyneenä kuppari Lauha siep- 
pasi lapsen mättäältä syliinsä lähtien painelemaan tietä 
pitkin. Kojo Tylsä seisoi siinä suuresti häkeltyneenä ja 

toimitti: 
— Älkää hyvät ihmiset ajatelko pahinta. Ei saa tehdä 

tästä juttua. Minä annan pyhäkouluyhdistykselle hehdon 
rukiita, jos ette nasahda kenellekään. 

Herra Suulas sanoi: 

Katsoppas, Kojo, oikein tarkkaan, kuinka monta 
meitä on silminnäkijää. Kyllä sinulta menee rukiita 
enemmän kuin yksi hehto. 

Joka tapauksessa osoittaa tämäkin esimerkki, että 
tyhmä mies ostaa huvinsa aina liian kalliisti. Kojo Tylsä 
tuijotti hetken aikaa todella tylsän näköisenä herra Suu- 
laan nauhakenkiä ja lähti sitten lujaa vauhtia matkaansa 
jatkamaan tavoittaakseen Lauhan. Mutta nyt Kirkko- 
Pulmu sai vuoronsa Kojon peittoamiseen. Hän risautteli: 

Voi, voi, sinua, Kojo, miten olet ymmärtämätön ja 

sokaistu. Itse vihollisen pääruhtinas asuu munaskuissasi, 
vaikka jokaisen heränneen elämän pitäisi todistaa, että 

hän ei välitä siitä herrasta. Sinä, Kojo, olet mitä suurin 

kauhistus Luojalle, minkä tähden omassa hengessäni ru- 
koilen puolestasi, että elämässäsi tapahtuisi käänne. 

Kesken puhettaan alkoi Kirkko-Pulmu hiljaa itkeä niis- 
kuttaa, pyyhkeillen silmäkulmiaan isoon, punaiseen nenä- 

liinaan ja ainakin herra Suulas näytti häntä tällöin ar- 
vostelevasti silmäilevän. 

Helteinen aurinko oli saanut jokaisen hikoilemaan niin, 
että pian oli kaikilla kourissa nenäliinat, joihin pyyhkeili- 
vät kasvojaan. Aivan kuin tuskastuneena etsien väittely- 
aihetta tokaisi Varma: 

Ettekö vieläkään usko, että iltaan mennessä lotisee 
sade? 

Ei siitä mitään varmuutta ole, inttivät toiset soin- 
niittoihin äänin ja aivan heitä harmitti, kun Varma yhä 
jahkasi: 

■ 

Saatte tehdä minusta rukin värttinän, ellei sada 
ennekuin olemme ehtineet kotiimme. 

^ m 

Koska nyt ei ollut sellaista kiirettä kuin menomatkalla, 
pysähdyttiin usein mäkien harjoille ihailemaan kesäisen 
maisemien ihanuutta. Varsinkin rouva Virkee joutui yhä 
uudelleen haltioihinsa. Viittoillen valkoisella, pullealla 
sormellaan etäisyyksiin hän huudahteli liikuttavasti: 

Entä tuo etäinen siinto! Entä tuo hopea järvellä! 
Ja näättekö! Nuo pilvet taivaanrannalla ovat kuin valko- 
pukuiset rippikoulutytöt! 

Seurueen sivuuttaessa järven, jonka kaunishiekkainen 
ranta loisteli auringonpaisteessa, päätettiin nyt kuin vh- 
teisestä sopimuksesta ryhtyä uimaan. Äkkiä näkyi iloisia 
ilmeitä kaikkien kasvoilla. Aivan kuin lampaat kippa- 
sivat naiset omaan joukkoonsa, kiiruhtivat kivenheiton 
päähän miehistä ja alkoivat siinä samassa riuhtoa vaat- 

teitä päänsä ylitse. Miehet laittelivat hattujaan kiven- 

nypyköille ja availivat hitaasti näppejään ja niinpä eräät 

naiset jo uivat täyttä häkää, kun hitaimmat miehistä 

vielä pudottelivat viimeisiä vaatekappaleita yltään. Mutta 

Ponteva, joka oli vähän sellainen koiranleuka, ettei malt- 
tanut olla kiusaamatta naisia, jos vain oli tilaisuutta, 
piti silmällä heidän uintiaan ja kun Kirkko-Pulmu oli 

kahlannut vähän loitommalle veteen, lähti Ponteva no- 
peasti uimaan naisten puolelle. Joku nainen huusi hä- 
tääntyneenä: 

— Älä hyvä Ponteva ui naisten parveen, vaan pysy 
oman sukupuolesi parissa! 

Mutta oli kuin Ponteva ei olisi kuullutkaan naisen huu- 

■ 

toa, vaan polskutteli mielin määrin naisten keskellä. Sit- 
ten hän lähti ahdistamaan Kirkko-Pulmua, joka oli us- 
kaltautunut syvälle. Kirkko-Pulmun koettaessa kääntyä 
rantaa kohden oli Ponteva aina tiellä, niin että Kirkko- 
Pulmun järki ei oikein sanonut, minne päin olisi ollut 
yritettävä. Ääni pelosta ja uupumuksesta särkyen Kirkko- 
Pulmu parahti: 

Yritätkö Ponteva hukuttaa minut! Häh! Vai mitä 
sinä kummittelet, ettet päästä rauhassa rantaan. 

— Kuinka olisin niin julma, että hukuttaisin sinut, 
huuteli Ponteva ilakoiden. — Halu on vain nähdä, miten 

Kirkko-Pulmu leikkii moottoria. 

Toiset aivan ääneen nauroivat ja räpyttivät käsiään. 
Nyt joutuivat muutkin miehet veteen. Herra Suulas ja 
opettaja Virkee lähtivät pitemmälle kierrokselle. Ja sil- 
loinpa Pontevakin lähti näyttämään, että on hänellä 

myöskin uimataitoa siinä kuin toisillakin syöksähtäen 

herra Suulaan ja Virkeen jälkeen. Mutta kun herra 

Suulas näki uinnin muuttuvan kilpailuluonteiseksi, niin 

hänkin yritti parastaan ja silloin jäivät kaikki pahasti 

jälkeen. Tehden komean, yksinäisen kierroksen selälle 

palasi herra Suulas rantaan kun toiset laittelivat jo vaat- 
teita ylleen. Siinä vielä hetkeen ihailtiin rannan puhdasta 
hiekkaa, ahvenheinikkoa sivummalla, hauenkukkia, jotka 
aivan kuin punertavat kynttilät keinuilivat somasti hoh- 
tavassa elementissään ja sitten painuttiin jälleen virkis- 
tynein mielin maantien kuumuutta hohkavaan menoon. 
Ja vielä mäennyppylältä luotiin kiitollinen katse metsien 
peittoon häipyvälle järvelle rouva Virkeen kauniisti huu- 
dahtaessa: 

— Näkemiin, kultainen järvi! Näkemiin! 

Seurue oli matkallaan ehtinyt sivuuttamaan toisen ky- 
läryhmän, missä oli suuremmaksi osaksi pieniä mökkejä. 
Nuo asumukset vaikuttivat päällepäin siltä kuin niissä 
olisi eletty kovin puutteellista elämää. Herra Suulas 
kiinnitti huomionsa erääseen mieheen, joka kehno lakki- 
räyskä silmille painettuna seisoi mökkinsä kohdalla tien 
sivussa. Hän pysähtyi miehen eteen ja sanoi: 

Saanko tietää, oletteko tuon mökin miehiä? 
Olen kyllä, kuului juro vastaus. 



— Missä te olette työssä käynyt, sillä ettehän tietysti 

mökkipalstan tuloilla tule toimeen? 

Olen käynyt Pikonniemessä hiilipuita nostamassa 
maalle kuivamaan, sanoi mökin mies. 



ä? 



No, paljonko siinä työssä mies ansaitsee päivässä: 

kysyi herra Suulas. 

Senpähän saa, että leivän ja muikun kykenee hank- 
kimaan. 

Herra Suulas siihen tuhahti: 

-- Vielä eletään monessa maan kolkassa orjuuden 
aikaa. 



o 

Vielä, veikkonen, sanoi mökin mies housujaan ko- 
hottaen. — Katsokaa, herra. Tälläkin kylällä on kolmat- 
takymmentä eri mökkiä, jotka ovat muutaman manttaali- 
miehen maalla ja mökkiläiset suorittavat isännälleen 
kaikki työt niin talven kuin kesänkin aikana niin ettei 
isännän tarvitse muuta huolehtia kuin rientää mökkiläi- 
silleen töitä jakamaan. 



Herra Suulas silmäili mökin miestä hyväntahtoisena ja 
osanottavana. 



Puhutaan, että urhoollisin ja kunnioitettavin on so- 

tilas, joka kaatuu rintamalla vihollista vastassa. Vaan 

minun mielestäni seisoo suomalainen mökin mies vielä 

suuremmalla rintamalla. Ja aika on kyllä tulossa, jolloin 
ponssaritkin sen huomaavat. 

Seurue oli jälleen kävellyt pari kilometriä, kun joudut- 
tiin ylittämään, suo, missä menomatkalla oli ihailtu suo- 




pursuja. Nyt olikin yhdellä jos toisellakin aikaa ottaa 

a väkevästi tuoksuvia kukkia kotiin vietäviksi. Koti- 

■ 

kylän ensimmäisten talojen alkaessa näkyä oli taivas 
kauttaaltaan tummunut. Samassa kuuluivat aivan pään 
päältä ensimmäiset ukkosen jyrähdykset, pari häikäise- 
vän kirkasta salamaa välähti ilmojen halki ja hetken 
kestäneen, jännittävän hiljaisuuden jälkeen alkoi tai- 
vaalta romista vettä. Sitä tuli kuin kaatamalla aivan 

kuin taivas ei olisi uskonut, että seurueelle oli kirkkomat- 
kasta ollut mitään puhdistumisen hyötyä. Jokaisen läh- 
tiessä juoksemaan kotiaan kohden ja huitoessa kädellään 



hyvästiään roiskutti taivas surkeilematta vettä heidän yl- 
leen herättäen ajatuksen, että se oli hiukan vihastunut ja 

neuvotonkin näihin ihmisiin nähden, sillä likomärkinä 

juosta lötöstäen heistä tietysti katosi viimeinenkin jälki 
mielen hartaudesta. Kovin maallisia olivat ainakin Var- 
man huudot, jotka kuuluivat sateen lävitse: 

Enkös minä, hitto vieköön, sanonut teille, että en- 
nen iltaa sataa! Enkös teille, senkin pahukset, sanonut 
sitä! 

Toisten matkalla uidessa olivat Kojo Tylsä ja kuppari 
Lauha jatkaneet lapsen kanssa taivallustaan, joten he oli- 
vat päässeet kotiin kastumatta. 



3i 

2. LUKU. 



Löytölapsen omaisista ei oliu saatu mitään tietoja ja 



niin oli tuo raukka jäänyt Kojo Tylsän hoiviin. Ponteva 
oli jo useasti käynyt katsastamassa ottolapseksi joutu- 
neen elämää ennenkuin tämä oli ehtinyt täyttää kolmea 
vuotta. Poikasen varhaisin lapsuus näytti surkuteltavan 
ikävältä, kuten oli jo ennakolta voinut arvata. Useinkin 

sai lapsi olla likaisissa vaatteissaan ja sanat, joita hänen 

kanssaan vaihdettiin, eivät suinkaan olleet lempeimpiä. 
Poika, jolle oli annettu kauniisti nimeksi Aarre, oli luon- 
nostaan virkeä ja älykäs, hänen pyöreät silmänsä seura- 
sivat valppaasti ja terhakasti tapahtumia ja vieraskin 

kiintyi häneen kohta. Koettihan Ponteva huomautella 

Tylsälle, mikä suuri edesvastuu hänellä oli pojan kehi- 
tyksestä ja terveydestä, mutta vähänpä siitä kasvatusisä 

välitti, huitaisi vain kättään ja toikaisi: 

Niinhän se kasvaa ja kukoistaa kuin nauris pellossa. 

Emäntä Tylsäkin, jonka suu äyvötti aina avoinna, 

selitteli: 

Kyllä sellaisen löytövasikan kelpaa olla tavallisissa 

ketimissä. Sellainen vilkuna se on, että heti vaatteensa 

sottaa, vaikka muuttaisi kuinka usein hänen päällensä. 

Ei tässä tuon mukulan tähden kannata palkata kotiapu- 
laisia. 

Ponteva ymmärsi, että tällaisissa asioissa on oltava 
rauhallinen. 

-■— Älkää nyt hermostuko, emäntä. Tarkoitukseni ei 




ollut loukata teitä, vaan ainoastaan huomauttaa. 

tehdessä lähtöä talosta taaperti pikku poika 
hänen eteensä ja asettaen kätösensä selkänsä taakse kv- 
syi liikuttavan huolestuneena: 

Tuleehan maailman paras setä taas joskus meille? 
Tuo osoitti Pontevan mielestä aivan suurenmoista 
luonnon lahjaa. Oli kuin tämä kovan onnen lapsi olisi 
vaistomaisesti osannut esiintyä niin kohteliaana ja miel- 
lyttävänä kuin mahdollista. Osasipa poika vilkuttaakin 

portaista Pontevan lähtiessä. 

Huolekkaana kertoi Ponteva vaimolleen, mitä hän ajat- 
teli pojan elämästä. Tuon miekkosen kohtalo kiinnosti 

varsinkin naisten mieliä laajassa kyläkunnassa ja Varma 
haiusi tietää yhä uusia ja uusia seikkoja voidakseen jäl- 
leen tyydyttää muidenkin tiedonhalua. Loppujen lopuksi 

piti Varman lähteä omin silmin kaikkea katsomaan. Tuo- 
misina hän päätti viedä pojalle uuden, soman paidan ja 

housut, joissa oli koreat napit. Ja Varma oli viisas nai- 
nen. Siltä varalta, että hän olisi pakoitettu sanomaan 

suoria sanoja, hän otti matkan varrelta pari mekin euk- 

koa mukaan. Ne olisivat todistajina, jos Tylsän herras- 
väki alkaisi kovin uhkailla. 

Siinä Aarre-poika istuikin pylly paljaana keskellä tu- 
van lattiaa naisten astuessa sisään. Leikkikaluina näytti 

hänellä olevan kaksi halkoa, joita poikanen koetti liiku- 
tella eri asentoihin. Kohta vieraat nähdessään kiepsahti 



avojalkainen pellavapää jaloilleen, alkoi iloisesti taput- 



taa käsiään ia huudella: 




— Nyt tuli monta kilttiä tätiä! Kyllä on lysti! Kyllä 
pojalla on lysti! 

Naiset koppasivat pojan syliinsä ja havaitsivat mus- 



telmia ja naarmuja hänen jaloissaan. 

Voi poiika parka, hokivat naiset. — Missä talon 
väki on? 

— Äiti vahtii isää nurkan takana, vastasi poika kipa- 
kasti. 

Naiset nauroivat. He ymmärsivät, mistä oli kysymys. 
Olihan kaikkien tiedossa, että kuppari Lauha kävi tar- 
peettoman usein hieromassa isäntää ja että tämä salaa 
kantoi talosta kaikkea mahdollista. 

Onko se kuppari-eukko taas käynyt talossa?, kysyi 
Varma iskien toisille silmää. 

Oli se ja se oli piilosilla isän kanssa, selitti poika 
nauraa kukertaen veikeästi. — Ja minä sen löysin. 



— Voi herran pieksut! Mistä se eukko löytyi? 

— Se oli sängyn alla. Ja äiti ajoi sen ulos, mutta 
sitten isä löi minua. 

Naisten parhaillaan päivitellessä sitä elämää, jota poi- 
ka raukka sai viettää, tuli emäntä sisään vesisoikkoa 

kantaen. Hänen lerpattavat huulensa puristuivat kohta 

kireälle ja silmiin tuli pistävä ilme. 

— Vai tuli tänne oikein kolme akkaa tarkastukselle, 

pihahti hän. 

Niin tulikin, sanoi Varma taistelunhaluisena- — 

Mistä nuo mustelmat ovat tulleet pojan jäseniin? 

Emäntä naurahti kolkosti: 



Mistä ne tulee. Tyhmyyttään raukka putoilee joka 
paikasta. Sen kun pitää aina kiipeillä. 

— Minäpä kiipeänkin aina korkeammalle ia korkeam- 



malle, huudahti poika, joka näytti tuntevan itsensä tur- 
valliseksi Varman tukevassa sylissä. 

Voi taivaan luoja. Miten korkealle sinä vielä kii- 
peätkään, sanoi Varma liikutettuna. 

Taivaaseen asti, vastasi poika. — Ja sieltä pudotan 
karamellejä isälle ja äidille ja sille meidän kollille pu- 
dotan voissa paistettuja ahvenia. 

Naiset eivät voineet olla ihmettelemättä Aarre-pojan 
vilkasta järjenjuoksua ja hänen luontaista hyvyyttään, 
hän kun tunsi vain kiitollisuutta tylyjä kasvatusvanhem- 
piaankin kohtaan. 

Emäntä Tylsää näytti kiusaavan se ihaileva suosio, 
jossa poikanen nyt paistatti päivää ja hän sanoi ärhäk- 
kana: 

Ei löytölapsi niin kumma elävä ole. 
Silloin Varma meni aivan emännän nenän alle ja 
tiuskaisi. 
— Suu poikki, senkin akan ressu! Juuri löytölapsi se 



kumma elävä onkin. Ja jos et sinä ala kunnolla kohdella 
tätä erittäin onnistunutta ihmisen alkua, niin me kylän 
naiset teemme sinusta kirnun vanteen. 

Kun Varma vielä ilmoitti, että pian tulisi herra Suu- 
laskin jälleen kesälomalleen ja tulisi vuorostaan tarkas- 

- 

tamaan pojan elämää ja oloa katsoivat naiset voivansa 

lähteä. Heitä huvitti suuresti, kun emäntä Tylsä oli 

heittäytynyt äkkiä tuppisuuksi, varmaankin peljästyk- 

sestä ja huusi hyvästiäkin vasta sitten, kun toiset olivat 
jo portailla. 

Herra Suulas saapui kuin saapuikin sinäkin kesänä 
lomanviettoon huvilalleen, jonka hän oli korjauttanut 
entisestä kotimökistään varsin hauskasti ja aistikkaasti. 
Tapansa mukaan hän järjesti pienen illanvieton van- 
hoille ystävilleen luokseen. Noita illanviettoja muistel- 
tiin tuolla syrjäisessä sopessa aina haikeudella talven 
hitaasti matavina päivinä. Tuo hintelä ja kalpea mies, 
joka riemuissaan veti kohta maalle tultuaan lapikkaat 
jalkaansa ja kiinnitti housunsa vanhan kansan reilulla 
tuppivyöllä, osasi pitää yllä eloisaa keskustelua myö- 
häiseen yöhön. Miten hän rakastikin suomalaisen, vää- 
rentämättömän korven henkeä, vaarojen siintoa, ranto- 
jen vipajavaa ruohikkoa ja sammalisten metsien syvää, 
totista rauhaa. Ja hän osasi kuvailla tunnelmiaan niin 
sytyttävästi, että korven eläjätkin tunsivat siitä rikas- 
tuvansa ja kotiin astellessaan näkevänsä kaiken aivan 
kuin uusin silmin. Tuo vanhapoika osasi laulaakin niin 
hellyttävästi, että varsinkin naisvierailla oli usein vedet 
silmissä sitä kuunnellessa. Kun herra Ponteva toi taval- 
lisesti viulunsa näihin illanviettoihin ja tarjoilukin oli 
ylitsevuotavaista, saattoi monenkin kuulevan huokaise- 
van pois lähtiessään: 

— Voi, jos ihmispoloinen saisi usein viettää sellaisia 

hetkiä. 

Tällä kerralla olivat opettaja ja rouva VLrkee ottaneet 

tyttärensä Iitan ensimmäisen kerran mukaansa tällai- 



selle vierailulle ja tyttönen miellyttikin kaikkia sievällä 



ja osaavalla käytöksellään. Ilta esitti omalta osaltaan 

pari sievää pikku laulua, joista varsinkin "Älä itke äi- 

tini" herätti yleistä liikutusta. Kesken kaiken, kun pikku 
tyttönen oli somasti niiannut taputtajille, kuului herra 
Suulaan ääni: 

Nytpä tuli mieleeni se meidän löytölapsemme. Hä- 
nethän meidän olisi pitänyt saada tänne Iitan toveriksi. 
Puhe siirtyi nyt Aarre-poikaan ja hänestä ja hänen 
kohtalostaan puheltiin sangen lämpöisesti. Olivathan 
kaikkien mielet juhlavireessä. Ponteva ja Varma ker- 
toivat kaiken, mitä tiesivät pojasta ja taisipa Varma 
keksiä aivan liikaakin merkkejä pojan älykkyydestä. 

— Löytölapsihan se oli Mooseskin, sanoi Ponteva. 
Ja siitä tuli sellainen mies, joka johdatti Israelin kansan 
pois Egyptin orjuudesta. 

— Niinpä vain, huudahti siihen herra Suulas. — Me 
muut aina puhua parpatamme edistyksen ja valistuksen 
tärkeydestä, mutta pientä me saamme aikaan. Vaikka 
täällä luonto onkin kaunista, niin ihmisten mielet ovat 
vielä kovaa kalliota. Mutta jospa tämä meidän löytö- 
poikamme tekeekin vielä ihmeitä ja lyö sauvallaan ve- 
den esille kalliosta. 




Aarre-pojasta yhä puheltaessa kuului äkkiä pikku 
tön vieno ääni: 

— Isä on vuollut minulle oikein kauniin kepin, jonka 

minä lainaan sille pojalle. 

Aivanko tosissasi, nauroivat toiset. 

» 

Ilta-tyttösestä varmaankin tuntui siltä, että hän ei 
ollut ansainnut mitään nauramista, sillä keikauttaen pää- 
tään niin että rusetti hulmahti, hän huusi päättävästi: 

Minä annan sen vaikka omaksi sille pojalle! 

Mitenkä sinä niin hyvä olisit sille pojalle, vaikka 

et tunnekaan häntä? kysyi hänen äitinsä rouva Virkee. 

— Minun nenäni sanoo, että se olisi oikein, vastasi 
terhakka tyttö, ja yleisen hupaisuuden kestäessä saatiin 
tästä lauseesta mielenkiintoinen keskustelunaihe, väitel- 
tiinkin lopulta siitä, mitkä ihmisen aistit ihmisessä ke- 
hittyvät nopeimmin. Tunto oli ehkä ensimmäinen, sit- 
ten tuli makuaisti ja hajun eroittarrtinen osoitti jo kor- 
keaa tasoa. Mutta mitä huippua osoittikaan hajuaisti, 

jonka nojalla saattoi päätellä, mikä arvo oli annettava 

tuiki tuntemattomalle olennolle. Ilta-tyttönen tunsi suo- 
rastaan ylpeyttä, kun oli saanut aikaan niin hilpeän 

sananvaihdon. 

Virkeen pariskunnan lähtiessä kotiin tyttärineen lau- 
sui herra Suulas toivomuksen, että Aarre ja Ilta saisivat 

todella tutustua toisiinsa, ja samana kesänä tapahtuikin 
se herra Suulaan viedessä pojan eräänä iltana muka- 
naan kyläilylle opettajan luo. 

Niin tuli jälleen talvi pakkasineen ja lumituiskuineen. 
Aarre-pojasta oli varsinkin Pontevan väki alkanut pitää 
yhä enemmän huolta niin että hän sai lämpöisiä vaattei- 
ta, vieläpä suksetkin, jotka tuottivat hänelle suurta rie- 
mua. Milloin tuvassa alkoi elämä mennä kovin tuittupäi- 
seksi, pinkaisi Aarre ulos ja viiletteli suksillaan jos min- 
kälaiset mäet ja notkot. Myöskin talon hevonen oli pojalle 
rakas ja läheinen ja tuontuostakin hän kapasi talliin pu- 
helemaan viisaan juhdan kanssa. Seuraavana kesänä otti 

Tylsä heltyneenä pojan pyynnöistä hänet joskus kyy- 
tiin rattaille, jopa antoi hänelle joskus ohjaksetkin kä- 
siin ja tuo miekkonen oli aivan ihmeissään, kun näki, 

miten tarkkana ja miehevänä poika ohjasi hevosta. Mutta 
sattuipa kerrankin, että Aarren ollessa ohjaksissa hevo- 
nen jostakin syystä säikähti ja lähti hurjaan menoon, 



38 




jolloin Kojo Tylsä rätkähti suin päin maantielle. Luul- 
Ien, että poika oli tahallaan saattanut hevosen sellaiseen 
nykäisyyn, hän nyt kiroillen juoksi toiset saavuttaakseen 

pauhasi: 

— Senkin kilimu, minkä teki! Olit särkeä minut! Varro 
juutas, kun minä sinut saavutan! 

Hevonen paineli täyttä vauhtia, törmäisi aivan oikein 
kotitielle ja välittämättä kivistä ja puiden juurista, joihin 
sattuessaan rattaat poukkoilivat ilmaan, se vihdoin suu 
vaahdossa pysähtyi tallin eteen. Kojo Tylsä oli saattanut 
kuulla rattaiden kamalan paukkeen kotitiellä ja hänen vi- 
hastuksensa hävisi pelon takia. Entäpä nyt, jos kävisi 
pojallekin surkeasti ja särkyisivät vielä rattaatkin. Sy- 
dän kurkussa hän juosta toikersi metsän halki pihaan ja 
nähdessään jo etäältä pojan rauhallisena kantavan hei- 
niä hevosen eteen häneltä pääsi aivan kuin pakosta 

kehaisu: 

— Ei se sittenkään ole mikään Nauku-Maijan poika. 
Ja tullessaan Aarren luo hän taputti tätä olalle ja 

hoihkaisi: 

— Kyllä sinä vielä aikanaan ansaitset akankin itsel- 
lesi, koska niin hyvin pysyt kärryissä. 

Onko sitten ihmisillä naimisissakin kova vauhti? 
kysyi Aarre viekkaasti samalla kun häntä pyrki naurat- 
tamaan. 

— Onpa se toisilla, onpa toisilla, tolkutti Kojo Tylsä 

niskaharjastaan raapien. 

Kansakoululle ei ollut pitkälti matkaa ja joskus ilmes- 
tyi Aarre sinne leikkiäkseen Iitan kanssa. Tytöllä olikin 
monenlaisia leikkikaluja ja varsinkin moniväriset puu- 
palaset, joista saattoi rakentaa taloja ja vaikka linnoja- 

kin, olivat lapsille mieluisia. Opettaja Virkee seuraili 
aluksi tarkkaan pojan puheita ja puuhailuja, koska ei voi- 
nut olla koskaan varma, minkälaisia siemeniä oli ennät- 
tänyt Kojo Tylsän talossa paiskautua hänen sieluunsa, 

mutta pian saattoi herra Virkee rauhoittaa vaimoansakin: 

On ihme, hän sanoi, miten vähän näkee pojassa 
tylyn kasvatuksen jälkiä. Aivanhan se neuvoo Iltaakin. 
Kerran seurasivat molemmat Virkeet syrjästä, miten 
lapset olivat juuri saaneet pystytetyksi uljaan linnan, 
josta vielä torni puuttui. Linna näytti hiukan huojahte- 
levan ja näytti epävarmalta pysyisikö se pystyssä, jos 
katolle pantaisiin vielä korkea palikka. 

— Jätetään se ilman tornia, ehdotti poika. — Muuten 
koko hökötys kaatuu. 

ipa jatetakaan, sanoi tyttö. — Ei se olisi mikaan 
linna ilman tornia. 

Mutta olisihan se kuitenkin komea talo ja se 
varmasti pystyssä. 

— Se ei ole komean näköinen, tiuskasi tyttö ja nosti 




palikan katolle, jolloin koko rakennus romahti kasaan. 
Tyttö vain nauroi, mutta poika näytti murheelliselta. 

— Onko tämä nyt hauskaa, tuumi poika. — Meillä ei 
ole linnaa eikä taloa. 

Opettaja Virkee riensi tällöin lasten luo ja piti heille 
pienen valistusesitelmän, jonka ytimeksi sopi vanha vii- 
saus: Joka kuuseen kurkoittaa, se. katajaan kapsahtaa. 

Hän piti Aarteen menetelmää oikeana, ja myöhemmin 
opetustoim^ssaankin hän otti usein esimerkiksi tämän 

pikku tapahtuman. 

Jonakin kesänä pääsi Aarre jo Kojo Tylsän ja hänen 



vaimonsa mukana kaskenpolttoon. Se oli suurenmoista 

ja innostavaa hommaa. Kauniina, tyynenä kesäpäivänä 
loitnahtelivat iloiset lieskat korkealle väräjöivään ilmaan, 
kuului vauhdikasta rutinaa ja pauhua ja siinä oli juokse- 
mista ja hosumista kerrakseen, kun piti varjella, että len- 
televät kipunat eivät alkaneet tehdä käskemättörniä töitä 

ja viemään riehakasta tulirintamaa väärään suuntaan. 
Tuohivirsut heillä oli kaikilla jaloissa ja yllä liinaiset 
kauhtanut ja Aarteesta tuntui, että hän ei ollut vielä mil- 
loinkaan ollut tällaisessa juhlassa. Nokinen hiki siinä 
virtasi pitkin kasvoja ja käsiä ja silmiä poltteli, mutta 
sekin oli hauskaa. Välillä piti sentään huohottaa Aar- 
teenkin, jolloin hän saattoi seurata kasvatusvanhem- 
piensa ja varsinkin Kojo Tylsän hyppelyä verrattoman 
huvittuneena. Koska hän oli aina nähnyt kasvatusisänsä 
liikehtivän verkkaisesti ja suorastaan lohnustaen, näytti 

nyt siltä, kuin tuo mies, jolta housut tuon tuostakin pyr- 
kivat losahtamaan jalkoihin, olisi tullut jonkin salaperäi- 
sen tanssitaudin riivaamaksi. Emäntä Tylsä liikkui toki 
arvokkaammin, mutta kun hänkin yhtenään lipoi kuu- 
menneita huuliaan pitkällä kielellään, piti Aarteen nauraa 
hänellekin. 

Hauskaa näytti olevan kasvatusvanhemmillakin, koska 
kaski paloi hyvällä onnella. Vähitellen oli varaa heidän- 
kin rentoutua ja jättää pääosa työstä tuulelle, jolloin 
Kojo Tylsä alkoi viheltää lurittaa. Aarre luuli, että täl- 
lainen viheltely kuului kaskenpolton menoihin ja huusi: 

Minun olisi pitänyt ottaa tuohitorvi mukaan, että 
olisin voinut päästellä lisä-ääniä teidän vihellykseenne. 

Mutta tämä ei ollut Kojo Tylsän mieleen: 

— Älä, poika, viisastele, hän huusi vastaan. — Juokse 

sen sijaan hakemaan juomakannulla vettä. 

Aarre riensi läheiselle lähteelle ja huomasi palatessaan 
Pontevan ilmestyneen paikalle. Pontevakin oli tullut 

ihailemaan kaskenviertoa ja hän tarinoi hauskasti kai- 
kista tällaiseen puuhaan liittyvistä asioista. Mieliala 
tuntui kaikkien kesken olevan vaasin mukava, ottipa Pon- 
teva, joka ei tavallisesti tupakoinut, Kojo Tylsän tarjoa- 
man tupakankin ja laittoi tilaisuuden kunniaksi pala- 
maan. Siinä samassa Kojo Tylsä muisti näin hyvällä 
tuulella ollen olevansa velkaa Pontevalle ja lähetti Aar- 
teen hakemaan kotoa rahakukkaroaan. 

Nopeasti juosta pinkaisi Aarre pihaan, mutta palates- 
saan tietä myöten helisevine kukkaroineen hän ei maltta- 
nut olla yrittämättä, saisiko kukkaron osumaan tiellä ole- 
vaan pieneen kuoppaan. Ja lensihän se kuoppaan. Mutta 
samassapa laukesikin lukko auki ja rahoja kieri ympäri 
tietä. Tarkoin koetti Aarre kerätä joka rahan takaisin 
kukkaroon ja siinä uskossa, että oli kaikki löytänyt hän 
nyt hengästyneenä ojensi kukkaron Kojo Tylsälle. Tämä 
laski rahat yhä uudelleen ja uudelleen ja karjaisi äkkiä 

karmivasti: 

Hilkku on poissa, juutas vieköön! Poika on varas- 
tanut viisikolmatta penniä! 

Aarre säikähti kovin ja alkoi selittää, miten oli heit- 
tänyt kukkaroa kuoppaan ja miten rahat olivat kierineet 
tielle. Tuo raha löytyisi kyllä samalta paikalta. 

Vain niin, julmisteli Kojo Tylsä. — Katsotaanpa. 

Jos et löydä, niin olet sen piiloittanut. Ja muista, että jos 
ei raha ilmaannu kopraani, niin minä pieksän sinut. 

— No, no, sanoi Ponteva. — Ei tuolla tavalla lasta 

kasvateta. Näkeehän nyt tyhmäkin, että Aarre ei ole sitä 

rahaa varastanut. 

Kojo Tylsä vaikeni pahaenteisenä ja Ponteva lähti ko- 
tiinsa, mutta kohta hänen kadottuaan näköpiiristä lähti 
Kojo Tylsä yhdessä Aarteen kanssa etsimään rahaa. 
Tuskan hiki oli kohonnut pojan tukan rajaan, kun hän 
polvillaan konttasi kuopan ympärillä ja koetti saada sil- 
miinsä tuota kadonnutta pientä hopearahaa, mutta turhaa 
se oli, rahaa ei löytynyt. Äänettömänä asteli silloin Kojo 



Tylsä läheisen koivun luo ja taittoi siitä käteensä aika- 
moisen karahkan. 

Nyt minä opetan sinua rahoja pitelemään, sanoi 
hän synkkänä. 

Aarre ajatteli samassa pinkaista pakoon, koska hän 
arvasi, mikä oli odotettavissa, mutta samassa oli Kojo 

sä hänen puseronsa kauluksessa kiinni ja siinä kes- 
kellä vleistä kulkutietä tuo riivaantunut mies hakkasi 




Aarteen paljastettua istumapuolta sekä hartaasti että 
halukkaasti. Ja Aarteen kunniaksi on sanottava, että 
hän ei huutanut, ei avannut ollenkaan suutaan, vaan sulki 
tiukalla päättäväisyydellä nuoreen sieluunsa muiston an- 
karasta vääryydestä, joka häntä oli kohdannut. Tuon ta- 
pauksen jälkeen Aarre menetti paljon sitä kiintymystä, 
jota jokainen lapsi tuntee kasvattajaansa kohtaan, vaikka 
tämä ei olisi kovin onnistunutkaan. 

Syksyyn mennessä ei talon sonni enää alkanut pysyä 
karjan mukana, vaan alkoi kuleksia omia teitään möy- 
ryten ja kiljuen hakiessaan vierasta karjaa. Ja sitten 

kävi niin, että eräänä torstai-iltana Kojo Tylsä oli pois- 
tunut kotoaan aivan emäntänsä huomaamatta hierotta- 

misen jälkeen, eikä ollut palannut kotiin vielä levolle 

mentäessä. Mutta ennenkuin käytiin nukkumaan, pis- 
täytyi Aarre ulkona tarpeellaan. Silloin hän selvästi kuuli 

huutoa metsästä. Ääni oli hätäinen ja valittava ja läh- 
tiessään ottamaan asiasta selvää, tunsi Aarre huutajan 
Kojo Tylsäksi. 

Hei, hei, tulkaa hyvät ihmiset! kaikui metsästä. — 
Eikö kukaan ole valveilla! Tulkaa pelastamaan minua 
täältä puusta, kun sonni hätyyttää minua! 

Aarre pysähtyi aidan viereen ja ajatteli: 

— Ähä kutti, ähä kutti. Enpä menekään niin lähelle 
häntä, että taitaisi nähdä minut. Joutaa nyt olla puussa 
jonkin aikaa ennenkuin siitä luiskahdan kellekään, koska 
hän pieksi minua niin armottomasti. 

■ 

Ja Aarre pinkaisi sisälle eikä kertonut muille asiasta 
mitään. Tottapahan sanon vähän myöhemmin, ajatteli 
hän ja painautui vuoteeseensa kuin olisi jo ruvennut yöl- 
liselle levolle, mutta hän pysytteli hereillä käännellen 
levottomana itseään, jolloin emäntä Tylsä äkkiä kysyi 
vuoteestaan. 

Mitä se Aarre valvoa ährää eikä nuku' 3 

Minun pitäisi ehkä vieläkin käydä ulkona, sanoi 



poika ja samassa hän läksikin jälleen pihalle emännän 



tuumiessa: 

— No eikö sinun passannut äsken sitä toista tarvettasi 
tehdä yksin tein? 

Pihalla alkoi Aarre kuunnella, vieläkö Kojo Tylsä huu- 
taa puussa apua. Kun ei kuulunut mitään, niin hän juosta 

pinkaisi riihen edustalle. Ja aivan oikein. Samassa kuu- 
lui Kojo Tylsän valittava ääni aivan kuin hän olisi pu- 
hellut itselleen: 

— Voi, voi, olen jo huutanut itseni näännyksiin, eikä 
kukaan ole tietänyt tulla avukseni! Voi hyvä Luoja! En 

kai minä enää kauan jaksa täälläkään puussa itseäni hai- 

Iita, vaan rutkahdan alas ja silloin sonni puskee minut 
kuoliaaksi. Voi, voi, hetki lähestyy, jolloin meistä toi- 
nen tai toinen kuolee, minä tai sonni! Ja se riippuu siitä, 
tuleeko kukaan apuun. 

Nyt ei Aarre voinut enää olla huutamatta: 

— Koettakaa pysytellä puussa vielä! Minä menen no- 
peasti äidille sanomaan, että hän tulee teidät pelas- 
tamaan. 

Niinpä Aarre pian palasikin emännän kanssa, joka oli 
ottanut oikein suuren karahkan mukaansa. Emäntä juos- 
tessaan pauhasi: 

Kaikenlaisia ukkoja! Nyt hän on siellä sonnin hä- 
tyytettävänä. Ja en olisi tietänyt mitään, ellei Aarre olisi 

■ 

käynyt ulkona ja tuonut sanaa. Ukko varmaan pujahti 
Lauhan perään hierottamisensa jälkeen. Mutta pitäähän 
se sittenkin käydä sonni kutsumassa muualle, että se 
korilla pääsee pihaan tulemaan. 

Helihän sonni kuulikin emännän tutun äänen ja tulla 
rytisi yön pimeydestä häntä kohden ja saatuaan kakkua 
leukojensa väliin oli jo samassa unohtanut puussa olevan 
isäntänsä. Kojo Tylsä paineli kotiinsa minkä koivista 
läksi ja kun emäntä ja Aarre ehtivät perässä, tapasivat 
he Kojo Tylsän varsin hempeämielisellä ja kiitollisella 
tuulella. 

On tuosta pojasta jotakin apua, hän hoki. — Onpa 

totisesti. Vieläkin roikkuisin puussa ilman tuota poikaa. 

— Olenhan sitä aina sanonut, posmitti emäntä. — Ja 
kesällä kehtasit poikaa pieksää niin pienen rahan tähden. 

— Nytpä minä kadun sitä. Ja että poika uskoisi mi- 
nua, niin lupaan ottaa hänet mukaani talvimarkkinoille. 

Mitä se siellä tekee mukanasi. Ethän hänelle kui- 

tenkaan anna rahaa sen vertaa, että voisi edes rinkelin 

ostaa, sanoi emäntä. 

Annan minä, annanhan toki, Aarre saa hassata 

markkinoilla kaksikymmentäviisi penniä, jonka edestä 
häntä pieksin. 

Aarre ei puhunut mitään, vaan nukahti pian lapsen 
viattomaan uneen, mutta hänen mielensä oli kuitenkin 
iloinen Kojo Tylsän lupauksesta. Seuraavana päivänä 
hänen piti rientää Iitallekin kertomaan siitä, että pääsisi 
talvella markkinoille ja saisi hassata siellä kaksikym- 
mentäviisi penniä. 

Minä ostan sillä sinulle jonkin lahjan, sanoi Aarre. 

Mutta Ilta, joka oli jo kerran ollut vanhempiensa mat- 
kassa markkinoilla, osasi neuvoa häntä. 

— Jos olisin poika, niin tietäisin, mitä tekisin tuolla 
rahalla. Ottaisin osaa ampumakilpailuihin. Siinä voi 
voittaa makeisia ja kauniita lusikoita ja vaikka mitä. 

Lahja olisi minulle paljon arvokkaampi, jos voittaisit sen 
ampumalla. 

Mitäpä tuossa. Tietysti Aarre lupasi koettaa onneaan 
juuri ampumakilpailuissa. Ja nyt hän alkoi odottaa talvea 
yhä hartaammin. Kojo Tylsä oli aikonut myydä markki- 
noilla vanhan ruunansa, jonka hän edellisenä talvena oli 

ostanut mustalaisilta ja jossa oli montakin vikaa. Ja nyt 

Aarre hoiteli väsymättömästi hevosta, syötteli ja harjaili 
sitä, että se markkinoilla olisi parhaassa kunnossa. Suuri 

otus jännitti nanta päivästä paivaan, niin että han 

usein yöllä näki untakin siitä, miten hän tähtäili hopea- 



helaisella pyssyllä ja osui aina pilkan keskelle, jolloin 



valtava ihmispaljous taputti hänelle käsiään ja huusi: 
Mistä on tuollainen suuri herra kotoisin! Aivanhan se 



46 



on mahdottoman korkea herra, joka noin u vvin ampua 

lasauttelee. 

Niin oli tullut päivä, jolloin markkinoille lähdettiin. 
Kojo Tylsä antoi lähtiessä Aarteelle viisaita neuvoja. 
Hän ei saanut niin innokkaasti vilkuilla ympärilleen, että 
haihtuisi hänestä väen tungoksessa. Ja Aarre ei saisi 
sekoittaa Kojo Tylsän puheita, kun hän ostajille kehuisi 



tuota laiskaa hevostaan. Päinvastoin hänen pitäisi aina 




sopivissa kohdissa tokaista: Hyvä hankekalu se on. Ja 
jos kauppa näyttäisi rupeavan syntymään, oli Aarteen 
yritettävä muka itkeä pihauttaakin osoittaakseen, miten 
oli kiintynyt tuohon erinomaiseen vetojuhtaan, joka kai- 
ken lisäksi oli muka kotikasvatti. 

Kyllähän Aarre oli tullut huomaamaan, että Kojo Tyl- 
sän ajatus kulki varsin yksinkertaisia ratoja ja että häntä 
oli tavallisenkin miehen helppo jymäyttää puhumatta- 
kaan hevoshuijareista. Emäntä Tylsäkin lähdön edellä 
varoitti: 

Pidä sinä poika silmällä, että eivät pistä sitä aivan 
ä liikkaan. 

Mutta Kojo Tylsä oli itsepäinen kuin pahus ja Aarre 
tiesi, että sivullisten oli aivan turhaa sekaantua Kojo 
Tylsän touhuiluihin. Tuon miehen koko olemus oli jo me- 
nomatkalla niin täynnä ylimielistä juhlavuutta, että se 
Aarretta suuresti huvitti. Hän oli teettänyt itselleen kor- 
kean, mustan lammasnahkalakin, niin korkean, että sel- 
laista ei ollut kenelläkään ja Aarteen sitä ihmetellessä 

Kojo Tylsä vain kehuskeli: Jo hatusta ne näkevät, mikä 
minä olen miehiäni. Katsohan, jos miehellä on komea 

pääkappale, niin häntä eivät kaiken maailman huijarit 
koetakaan lähestyä. 

Hiljaisessa lumisateessa saapuivat matkalaiset kau- 
punkiin, joka korkeine taloineen ja ihmispaljouksineen 
oli Aarteelle aivan henkeä salpaavaa nähtävää. Tottu- 
neesti ja komeasti ajaa hurautti Kojo Tylsä pihaan, jossa 
hänen tapanaan oli ollut kortteerata. 

Jää sinä rekeä vahtimaan, että eivät varasta, sanoi 
Kojo Tylsä astuen eräästä ovesta sisään. 

Olihan se Aarteestakin komeaa, että oikein piti olla 
vahtina reen ääressä, mutta kovin vähäpätöistä varas- 
tettavaa siinä reessä olisi ollut ainakin hänen mielestään, 
vain maitohinkki ja pari rieskaa. 

Pian tuli Kojo Tylsä asunnon isännän kanssa laitta- 
maan hevosta talliin ja samassa oli siinä emäntäkin, joka 
muitta mutkitta alkoi kopeloida reen heiniä ja sanoi 
mairealla äänellä: 

Minä kyllä kannan vieraiden tavarat sisälle. 

Mutta löydettyään vain nuo kaksi leipää ja maito- 
hinkin näytti emännän into jollakin tavoin lauhtuneen. 
Hän sanoi hiukan pisteliäästi: 

Nuo tuomisethan jaksaa tuo poikakin kantaa. 

Mitenkään hauskaa ei ollut se keskustelu, jota illan 
kuluessa käytiin vieraspaikassa. Aarteelle ja kasvatus- 
isälle tarjottiin kuitenkin kahvikuppi sitten kun muut 
olivat ryystäneet kyllikseen ja heille osoitettiin yhteinen 
vuode tuvan lattialla, jonne molemmat pian oikaisivat 

itsensä. Aarre tiesi, että hänen kasvatusisänsä tavalli- 
sesti puhui ja huuteli unissaan, josta äiti oli usein varsin 

kiusaantunut ja hän odotti pelolla, mekastaisiko Kojo 

Tylsä täälläkin vieraspaikassa unissaan. Ja niin kävi, 

että kohta, kun Kojo Tylsä oli vaipunut unen horrok- 
seen hän alkoi kuorsaustensa välissä huudella: 

Et juksauta minua, senkin töyhtöpää! Minua ei 

juksauta pirukaan! Ja se ruuna, etkö tollo näe! Niinkuin 
lintu se on! Katso lautasia! Vilkaise, veikkonen! Lau- 
taset kuin ison talon pöytä! Ja jalat, sinä nulipää! Jalat! 

Katso, seisahtuu kaikilla neljällä jalallaan pelikortin 
päälle! 

Toisista vuoteista alkoi kuulua naurua ja hohotusta 
ja pian olivat kaikki talon ihmiset kerääntyneet siihen 
kuulemaan Kojo Tylsän pauhaamista. Aarretta hävetti 
tietysti kovin ja hän sai lujasti ravistella ennenkuin 
sai kasvatusisänsä hereille. Mutta vieläkään ei Kojo 
Tylsä päästänyt toisia nukkumaan, vaan nousi tuon tuos- 
takin jalkeille ja lähti hevostaan katsomaan ovia pauku- 
tellen aivan kuin olisi ollut omassa kodissaan. 

Jo aikaisin aamulla herätti Kojo Tylsä Aarteen hauk- 
kaamaan kakkua ennenkuin lähdettäisiin arvuuttamaan 
ruunan hintaa markkinoille. Väkeä ja hevosia törmäili 
jo kaikilla kaduilla ja levein käsiliikkein ohjaili Kojo 
Tylsä ruunaansa käännellen päätään pitkän kaulan va- 
rassa oikealle ja vasemmalle. 

Pysähdy, äijä! Hei, katsotaan heppaa! huudeltiin 
kadun viereltä, mutta Kojo Tylsä ei pysähtynyt vaan 

suhahti Aarteelle: 

— Herätetään ensin silmänpyyntö. Vasta sitten py- 
säytetään. 

Niin he ajoivat edes ja takaisin samaa katua, kun 

kuulivat kadunkulmasta tutulta kuuluvan huudon: 

Naapuri! Hei, hei! 

Pontevahan siinä seisoskeli toimeliaan näköisenä 
uuden uutukaisissa lammasnahkaturkissaan ja hänen 

vierellään topakannäköinen mustassa, maata viistävässä 
turkissaan naisihminen, joka samalla tunnettin Kirkko- 

Pulmuksi. Siinäpä tulikin hauska jutteluhetki, kun jo- 
kainen kertoili tuumailuistaan ja aikomuksistaan. Pon- 
teva oli tullut ostamaan uutta ajoreikeä, kun taas Kirkko- 
Pulmu sanoi ujosti nauraa niiskuttaen, että hän oli tul- 
lut vain arvostelemaan leskisisarensa uutta miestä, tätä 
kuin ei ollut vielä tavannut ja kun oli sattunut saamaan 
ilmaisen matkan erään kiertävän saarnaajan reessä. 

Mutta samassa jo Pontevan mielenkiinto kohdistui 

Aarteeseen ja hän kysyi, joko tämä oli ellen ehtinyt 
käydä tivolissa ja karusellissa. 

Kyllä minä siellä vielä käynkin. Isä on luvannut 
antaa rahaa, sanoi Aarre silmät loistaen. 

Mitenkäs sen asian laita on, tiedusteli Ponteva kat- 
soen Kojo Tylsää. 

Selvä mikä selvä, huudahti Kojo Tylsä, joka oli jo 
niin kauan ajanut katua pitkin, että oli juhlatunnelmassa. 
Ja samoin tein hän sieppasi kukkaronsa ja ojensi Aar- 
teelle markan rahan. 

Kas niin, sanoi Ponteva. — Minä lähdenkin sitten 
Aarteen toveriksi. 

Kojo Tylsä piteli yhä kukkaroa kädessään aivan kuin 

©Iisi halunnut, että koko kadun yleisö olisi nähnyt, miten 

reilun teon hän oli juuri suorittanut. Ja kun Kirkko- 

Piilmu samalla uteliaisuuttaan kurkoitti huiveihin pyn- 

tättyä päätään nähdäkseen kukkaron sisällön, huusi Kojo 

lylsa siimat valahtaen: 

Kuule, Ponteva! Vie tämäkin Kirkko-Pulmu karu- 
selliin! Minä poika ropsautan rahat! 

Ponteva nauroi: 

Totta kai. Anna vain rahat. Annetaanpa mamman- 
kin hubkaista oikein tulinen kierukka. 

Kirkko-Pulmu esteli, ei hän uskovaisena ihmisenä vä- 
littänyt sellaisista ilon kierukoista, mutta kun nyt Aarre- 
kin häntä kauniisti pyyteli, niin Kirkko-Pulmu vihdoin 
sihahti: 

— No, tuon viattoman pojan tähden voin lähteä. Eipä- 
hän minua helvettiin paiskata, jos on lapsikin matkassa. 

Niin sinä lähdettiin kolmisin Tivolia kohden Kojo Tyl- 
sän kääntäessä samalla huomion miesten paljouteen, 
jotka aivan kuin iiliäiset olivat alkaneet hääriä hänen 
hevosensa ympärillä. 

Tivolikentällä karuselli parhaillaan valmistui päivän 
pyörintään. Joku lihava eukko soitti kelloa kauniin puu- 
hevosen edessä seisten ja tuskin olivat Ponteva, Kirkko- 
Pulmu ja Aarre ehtineet valita hevosensa, kun tuo val- 
tava hyrrä ammahti samalla liikkeelle alkaen huimaa- 
vasti soida ja ulvahdella. 

Kyllä siinä Aarteenkin pää kääntyili nopeasti sinne ja 
tänne kovassa menossa, koko maailma tuntui riemulli- 
sena pyörivän silmissä, mutta ennättihän hänen vilkas 
katseensa toki tehdä huomioitakin. Ponteva istui valkoi- 
sen raudikkonsa selässä rauhallisesti hymyillen aivan 
kuin olisi istunut nimikkohevosensa selässä, mutta Kirk- 
ko-Pulmu, joka istua könötti syrjittäin matalan ravurin 
harteilla puristaen toisella kädellään sitä kaulasta, oli 

kasvojen ilmeistä päätellen joutunut mitä arveluttavam- 
paan tilanteeseen. Hänen silmänsä olivat niin kauhusta 

pullistuneet, että ne ilmeisesti eivät tajunneet tämän tai- 
vaallista ja leveä suu, jonka reunoilla törrötti kaksi ham- 

masta sammelteli yhtenään: mikä-käkä-mikä-käkä! Ja 
äkkiä vauhdin yhä kiihtyessä Kirkko-Pulmu alkoi pääs- 
tää suoraa huutoa: 

Voi maailman kelkkaa, mihin jouduin! Seisautta- 



kaa tämä tulinen kirnu! Pian, pian! So, so, so! Ptruu, 
ptruu! Kaikki ruuat! Kaikki hyvät ruuat tulevat ulos 

nielustani! Puh! Phyi, phyi! 

Loppuihan se meno viimein ja ratsastajat pääsivät 
jälleen maakamaralle, mutta Kirkko-Pulmu ei mitenkään 
ottanut pysähtyäkseen jaloillaan, vaan mätkähti yhä 



uudelleen istualleen, kunnes Ponteva oli taluttanut hänet 
istumaan limonaadikopperon ääreen, missä eukko rai- 
kasta juomaa maisieltuaan vähitellen virkosi. 

Entäpä jos nyt joudun kuitenkin helvettiin, valit- 
teli Kirkko-Pulmu. — Kyllä olin hupsu, kun luulin, että 
tuollainen on muka viatonta iloa. 

Toisten lähtiessä etsimään ampumatelttaa jäi Kirkko- 
Pulmu vielä siunailemaan penkille. Ja pianhan se teltta 
löytyikin. Ponteva otti ensin pyssyn käsiinsä alkaen 
pamautella ja kehoittaen Aarteen tarkoin seuraamaan 
hänen toimenpiteitään. Siinä oli rautapellistä tehty li- 
hava mies, joka piti kädessään omenaa. Tuohon ome- 
naan piti tähdätä ja aina kun siihen sattui, retkahti käsi 
alas. Kävi pian selville, että Ponteva ei ollut mikään 
erikoinen ampuja, sillä vasta viidennellä laukauksella 
putosi käsivarsi peltiukon kupeelle ja mitään palkintoa 

ei siitä voitu antaa. Aarre oli silmä kovana seurannut 

jokaista laukausta ja oli ollut huomaavinaan, että pyssy 
alitti. Ja niinpä sitten, kun Ponteva ojensi vuorostaan 
pyssyn hänelle, hän ei tähdännytkään omenan keskelle, 

vaan sen yläreunaan. Ja humpsis! Heti ensi laukauk- 

sella oikaisi ukko käpälänsä. Ja niin kävi vielä kolmasti. 

Vasta viides laukaus meni ohitse. Jännittyneenä odotet- 
tiin, minkä palkinnon Aarre saisi. Ja eikös ojentanutkin 

neiti hänelle sekä kauniin peilin että karamellipussin. 



Ammuinpas lahjan Iitalle, huudahti Aarre ja hänen 



ilollaan ei tuntunut olevan rajoja. Ja kun Ponteva vielä 

maksoi omasta pussistaan hänen ampumisensa sanoen 
olevansa erittäin ylpeä sellaisesta synnynnäisestä ete- 
vyydestä, nauroi Aarre niin iloisena, että tuo ilo tarttui 
kaikkiin, jotka siinä ympärillä töllistelivät. 

Nyt lähdettiin etsimään Kojo Tylsää, koska herra 
Ponteva ja Aarre halusivat tietää, oliko hevonen jo 
myyty. Siellähän Kojo Tylsä seistä värjöttelikin hevosi- 
neen eräässä kadun kulmassa ja hänen kasvoillaan oli 
paljon avuttomampi ilme kuin aamulla. 

— Rupeloksi sanovat hevosta, valitteli Kojo Tylsä. 
Vaan onhan tässä vielä päivää. 

— Jos ne sanovat sitä aamusta päivin rupeloksi, niin 
sanovat ne sitä myöhemminkin, tuumaili Ponteva. 

Mitä purpatat, ärähti Kojo Tylsä, joka näytti ole- 
van kyllästynyt koko hevosensa kauppaamiseen. 

— Sinun pitää esitellä hevosta vilkkaammin, neuvoi 
Ponteva hyväntahtoisesti. — Sitä minä tarkoitan. 

Aina sinä olet minua neuvomassa, huusi Kojo Tylsä 
ja hyppäsi samassa rekeen ja lähti ajaa tormuuttamaan 
omille teilleen. 

— Näitkö, että Kojo Tylsän nenänpäässä riippui vesi- 
tippa, sanoi Ponteva Aarteelle. — Sellainen mies ei he- 
rätä kunnioitusta markkinoilla. Aivan minä jo pelkään 
pahinta. 

Olihan Aarrekin huomannut tuon orvon vesitipan, joka 

riippui kasvatusisän punoittavassa nenässä, mutta vasta 
nyt hän havahtui ajattelemaan, että niinkin pienellä sei- 
kalla saattoi olla merkitystä ihmisten keskinäisissä 
kanssakäymisissä. Ja ennenkuin Ponteva lähti asioil- 
leen, hän vielä sanoi Aarteelle, joka päätti lähteä tarkas- 
telemaan kauppojen ikkunoita: 

Onhan sillä Kojo Tylsällä oivallinen talvinokka, se 
kun on niin kookas, että sitä voi niistää rukkaseenkin, 
mutta eipäs mies älyä sitäkään. 

Niin hullusti sitten oli käynyt Kojo Tylsälle, että hän 
oli antanut ruunansa jonkun mustalaisen koeteltavaksi 



ja tämäpä katosi hevosen kanssa sille tielleen. Kojo 
Tylsä oli vartonut aina hämärän tuloon saakka, juossut 
katua edes ja takaisin, kurkistellut kaikkiin pihoihin, 
mutta hänen ruunaansa sen paremmin kuin mustalais- 
takaan ei löytynyt. Ja kun Kojo Tylsä vihdoin kääntyi 
poliisin puoleen, jäi tulos yhtä laihaksi. Hän oli kerta 
kaikkiaan menettänyt ruunansa ja saanut kukkaroonsa 
matin kauniiden setelien sijaan. Punoittavin nenin, itkua 
väänneksien hän paasasi tästä koko illan kortteeripaikas- 
saan, mutta eipähän asialle sivullisetkaan mitään mah- 
taneet. 

Vielä seuraavan päivän Kojo Tylsä etsiskeli Aarteen 
kanssa hevosta, vaikka uskoi jo itsekin, että ei tulisi sitä 
enää koskaan näkemään. Aarretta hän varoitteli: 

Muista sinä sanoa kotona, että hyvään hintaan se 

möi hevosen. Rupeavat minua suotta aikojaan pilk- 
kaamaan. 

Enhän minä niin voi sanoa, kielteli Aarre, vaikka 



häntä kävikin sääliksi Kojo Tylsän mielentila 

Mitä sinä sitten sanot, kun kysyvät? 

Sanon, että en tiedä mitään siitä asiasta. Menkää 
puhukaa siitä isän kanssa. 

Niinpä vain. Sanokin niin. Mitäpä sinua valheen 
tielle usuttaisin, myönteli Kojo Tylsä. 

Erään kirkonkyläläisen reessä he sitten lähtivät kotiin 
tuolta muistettavalta markkinamatkalta. Kojo Tylsä, 

jossa iästään huolimatta oli paljon lapsen mieltä koetti 
ankaraan menetykseensä etsiä lohdutusta siitä, että kort- 
teerin emäntä ei ollut ottanut heiltä mitään maksua. Hän 
huomautti siitä tuon tuostakin. 

Ajattele, että saimme kaksi yötä kellitellä siellä 
ilmaiseksi. Ja kahdesti antoi kahviakin ilman maksua. 

— Mukavia ihmisiä ne olivatkin, puheli Aarrekin, 
jonka piti aina vähän väliä ottaa voittopeilinsä rinta- 
taskusta sitä ihaillakseen. 

— Ja sinäkin sait tuollaisen soman peilin, puheli Kojo 
Tylsä. — Nyt voit milloin hyvänsä vilkaista, onko tuk- 
kasi tällillään. 

Aarre nauroi. Tuo kasvatusisä huvitti häntä aina 
enemmän joskin hänen sydämensä oli muutenkin kevyt 
ja onnellinen. 

Kirkonkylästä oli markkinamiehinä vielä pitkä kävely- 
taival edessään ja vasta aamuhämärissä he lopen uupu- 
neina saapuivat kotiin. 

Mutta vielä saman päivän iltana kiiruhti Aarre kou- 
lulle kertoakseen litalle markkinamatkasta. Ja ojen- 
taessaan voittopeilinsä Iitalle juuri hetkellä, jolloin van- 
hemmat eivät olleet saapuvilla, sai Aarre nähdä, miten 

tyttö punastui ilosta ja ujoudesta. 

Ajattelitko minua silloin, kun ammuit? kysyi Ilta 

tuijottaen Aarteen paidan rintaan. 

Tietysti, sanoi Aarre viattomasti. 
Ja varmaankin Ilta oli tunteiltaan kehittyneempi kuin 



Aarre, koska hän kaappasi tämän syliinsä ja vieden 
soman suunsa aivan hänen korvaansa kuiskasi hätäi- 
sesti: 

Ei ole toista sellaista poikaa kuin sinä — ei sitten 
koko maailmassa. 

LUKU. 



Kahdeksan vuotta oli kulunut siitä, kun insinööri 
Suulas oli viimeksi viettänyt kesälomansa synnyinseu- 
dullaan. Pääkaupungin viekkaassa elämässä moniin 
tehtäviinsä sidottuna oli hänen ajatuksensa kuitenkin 
usein vieraillut tuolla syrjäisessä maakolkassa. Ilolla oli 
hän pannut merkille, miten työväestön valistustoiminta 
oli pääkaupungissa saanut yhä tehokkaampia muotoja, 
miten työmiehen yhteiskunnallinen asema ja hänen 
omanarvontuntonsa oli kohonnut. Siellä kaukana Suo- 
men korvessa sai sellainen eläjä, jolla ei ollut paljon 
maallista hyvyyttä, tyytyä paljon vaatimattomampaan 
oleiluun. Mutta olihan valistus ajan oloon tunkeutuva 
korpeenkin. Jokainen kylään eksynyt sanomalehti, jokai- 
nen matkalainen levitti sinne uuden, raikkaamman ajan- 
hengen siementä. 

Päätettyään nyt jälleen lähteä kesäiselle matkalle koti- 
kyläänsä oli herra Suulas mieluisan odotuksen vallassa. 
Asettuessaan Helsingissä makuuvaunuun hän sai tuskin 

koko yönä ummistetuksi silmiään muistellessaan vanhoja 

tuttaviaan, jotka pian tulisi tapaamaan. Junan porhal- 



taessa Kuopion asemalle hän aivankuin tunsi jo lähel- 

lään kotiseudun hengen rehevästi sanailevan ajurin läh- 
tiessä häntä kiidättämään laivarantaan. Miten hauskaa 
olikin jälleen kuulla lupsakan puheen käänteitä, seurata 
totisten ja yhtä aikaa leikillisten kasvojen ilmeitä, joiden 
takaa kuulsi omavarainen, tämän seudun kansalle kuu- 
luva älykkyys. 

Laivalla pitikin herra Suulas sitten ahkerasti yllä jut- 
telua rnatkamiesten kanssa. Ja jälleen, kuten niin mo- 
nesti aikaisemminkin hän sai kokea syvää nautintoa tä- 
män vesireitin sanomattomasta kauneudesta. Milloin 
sukellettiin kapeaan salmeen, jonka molemmin puolin 
kohosi tumma, salaperäinen metsän holvi, milloin kier- 



rettiin loivassa kaarteessa soma, aivan kuin hopeisella 
alustalla lepäävä saari, milloin savua tupruttaen, mah- 
tavaa jälkimaininkia levitellen mennä pouskuteltiin laa- 



peilityyntä selkää. Ja silloin tällöin päästi laiva 
komean törähdyksen lähestyessään jotakin yksinäistä 
laituria, mihin jätettiin mökin mies tyhjine kalavasui- 
neen tahi pajasta palaava isäntä viikatekääröineen 
missä pari pientä, ujon näköistä tyttöstä, käsiään vat- 
salla pidellen odotteli kylän postia. 

Lähestyessään omaa laituriaan, josta oli vielä hyvästi 
matkaa kotikylään ja josta sai kyytimiehen, jos huudatti 
laivan torvea kahdesti herra Suulas huomasikin hevosen 
olevan jo häntä vastassa. Nopeasti kiikutettiin matka- 
laukut rattaille, mutta sittenpä ei kyytimiehellä tuntunut 

erikoisen kiirettä olevankaan. 

— Minnekäs, herra, pyydätte kyytiä? kysyi reuhka- 
lakkinen nuori mies. 

Pontevan taloon aluksi, sanoi herra Suulas. 

Kyytimies näytti kovin säästelevän hevostaan, tuon 

tuostakin hän päryytteli: tpruu, tpruu, mikä harmitti hiu- 
kan herra Suulasta. Mutta hänpä tunsi tämän seudun 
ihmiset. 

On teillä erinomainen ravuri, alkoi hän kehuskella 
hevosta. — Lysti sillä on ajaa, kun näyttää olevan vielä 
kova kävelemäänkin. 

Kuski naureskeli tyytyväisenä ja tokasi: 

Kyllä tällä hevosella perille pääsee. 
Kun herra Suulas oli vielä aikansa ylistänyt hevosen 
menolahjoja oltiinkin pian hyvässä hölkässä ja lopuksi 
mentiin ylämäetkin laukkaa niin että ei viipynyt kauan, 
kun he olivat ehtineet Pontevan pikkutaloon. Vesimär- 
känä siinä hevonen huohotteli ja hevostaan taputellen 
olisi kyytimies edelleen halunnut puhella hevosensa 
juoksulahjoista, vaan siinäpä jo Ponteva housujaan ko- 
hotellen ja pitkiä hiuksiaan haroen kiiruhti vastaan. Sy- 
dämellisesti siinä tervehdittiin toisiaan ja kyseltiin ensi 
kuulumisia. Pontevan emäntäkin jo huuteli portailla 
pyyhkiellen esiliinaan nenäänsä: 

Eikö tullutkin insinööri käymään! Eikö tullutkin 
insinööri käymään! 

Herra Suulas antoi nyt tuomisensa torpan emännälle, 
mistä niin Ponteva kuin hänen emäntänsä Varma olivat 
suuresti mielissään. Ei siinä kauan kiekahtanut, kun 
Varma oli puuhannut vieraan eteen kahvia ja ruokaa. 
Mutta ennenkuin herra Suulas oli ehtinyt asettua pöy- 
tään hän kysyi Pontevalta. 

Oletteko muistanut käydä sitä Kojo Tylsän otto- 
lasta katsomassa? 

Kyllä toki, aivan useinkin. Pojasta näyttää kehit- 
tyvän erikoisen vilkasluontoinen miehen alku. Minusta 

näyttää, että tuota löytölasta on siunattu aivan hyvillä 
ihmisen lahjoilla. 

Herra Suulas hymyili aivan kuin jännityksestä laueten. 

— Onpa hauska kuulla tuollaista. Olen usein muis- 
tellut tuota kirkkomatkaa, jolloin ihmistaimi ilmestyi 

ellemme ja Kojo Tylsä yritti häntä kummituksena 
kivittää. Entä miten Kojo Tylsä on hoitanut lasta? 

— Ei tässä nyt sopisi siitä vielä puhua, että edes 
kahvi maistuisi, sanoi Ponteva. 

Herra Suulas oli iloisella mielellä päästyään pitkästä 
aikaa lapsuusaikojensa tuttujen maisemien keskelle. 
Hauskat jutut siinä seurasivat toistaan Ponteva ja Var- 
makin kun pitivät yllä vilkasta kertomisen tahtia. Kah- 
via juotaessa tuli herra Suulas kuitenkin äkkiä vaka- 
vaksi. 

— Kesken kaiken, sanoi hän. — Minkälaisen nimen 
se meidän löytöpoikamme sai. En sitä enää muistakaan. 

Hienon nimenhän se poika sai. Aarre Puistola se 

merkittiin kirkonkirjoihin. 

Herra Suulas oli nimeen hyvin tyytyväinen. Sehän 
oli aivan runollinen ja toi sopivalla tavalla mieleen pojan 

salaperäisen alkuhistorian. 

Entä onko seutukunnalla sattunut muita ihmeelli- 
siä tapahtumia, kyseli herra Suulas. 

Eikö liene viisainta, että nukutte nyt rauhassa ensi 
yön ja kerromme niistä vasta huomenna, sanoi Ponteva 
leikkisästi. 

— Mutta huomenna me pojat lähdemme yhdessä va- 

listusmatkalle, sanoi herra Suulas äänellä, jossa kajahti 

poikamainen intomieli. 

— Niinpä väinkin, myönsi Ponteva, josta tällainen 

tuuma tuntui hauskalta. Hän oli aina tuntenut halua 

ihmisten neuvomiseen ja opastamiseen. Oppineen miehen 

matkassa oli peräti juhlallista lähteä valistamaan salo- 
laisia. 

Herra Suulas meni aikaisin levolle ja oli unessa pieh- 
taroivinaan pimeässä, tunkkaisessa säkissä, jonka suu 
oli nyöritetty kiinni ja josta hän ei voinut päästä pois 
vaikka olisi kuinka reuhtonut. Vihdoin tuli joku avaa- 
maan säkin solmuja ja herra Suulas oli kuulevinaan 



lapsen äänen, joka huusi iloisesti. Minäpä päästänkin 



valon säkkiin! Samassa herra Suulas heräsi ja huomasi 
jo aamun olevan käsillä. Hän vajosi ajattelemaan un- 
taan ja tuli siihen käsitykseen, että tuo pimeä säkki mer- 
kitsi iätä syrjäistä maaseutua ja että pieni lapsi, joka tuli 
päästämään valoa säkkiin ei voinut oMa kukaan muu 
kuin tuo löytölapsi, Aarre Puistola. Herra Suulaan men- 
tyä vieraskamarista tupaan olivat siellä Ponteva ja hä- 
nen vaimonsa keittäneet kahvin valmiiksi. Herra Suulas 
kertoi ihmeellisestä unestaan ja siinä tarinoitaessa pää- 
tettiin ensi töiksi lähteä Kojo Tylsän luo tapaamaan 
tuota niin ihmeellisesti löydettyä poikaa. 

Siinähän Aarre istuikin tuvan penkillä näyttäen olevan 
sangen vakavassa työssä. Hänestä oli kasvaa putkah- 
tanut vankkatekoinen poika, oikeastaan jo nuorukainen. 
Jotakin kovin lapsellista oli hänen avonaisessa sinisessä 
katseessaan. Sakea, tumma tukka oli niin pitkä, että se 
verhosi kaulankin. Likaisen paidan rinta rehoitti avoinna 

ja otsalla, joka heijasteli toimevuutta ja tarmoa, päilyi 
hikipisaroita. Hänen käsissään oli pieni kirves, jolla hän 
lyödä jyskytteli jotakin ruskeaa ainetta, jota oli asetettu 
hänen eteensä pölkylle. Vieraiden astuessa sisään nuori 



ei 



mies heti asetti kirveen pölkyn viereen ja kiirehti anta- 
maan vieraille kättä. Hänen yllään olivat repaleiset 
housut, päivettyneissä jaloissa ei ollut kenkiä, mutta se 
ei estänyt vieraita huomaamasta, miten nuorukaisessa 
ilmeni miellyttävää, vaistonvaraista ryhtiä ja ystävälli- 
syyttä. Herra Suulas viittasi pojan viereensä istumaan 
ja alkoi kysellä: 

Mitä sinä siinä hakkaat? Ethän vain tupakanlehtiä: 

Aarre työnsi hiuksia otsalta sivummaksi ja sanoi 
toimeliaana: 

Niin teenkin. Minä en anna isän hakata, että hänen 
aikansa ei menisi hukkaan. Ihminen ei saa vetelehtiä. 

No, tuohan on kyllä viisaasti ajateltu, hymyili herra 
Suulas. Mutta joudatko sinä ollenkaan ajattelemaan 
omia harrastuksiasi? 

— Joudan ja paljonkin! huudahti Aarre iloisena. — 
Kun haen illalla lehmiä haasta, niin panen ne juokse- 
maan, että mäki kaikaa. Ja sepä on hauskaa. Ja kun 
kerään käpyjä metsästä, niin sylkäisen joka käpyyn ja 
sanon: äidin käpy ja isän käpy ja kuppari Lauhan käpy 
ja Iitan käpy. Sekin on hauskaa leikkiä. 

Toiset nauroivat ja herra Suulas sanoi: 

Niinpä vain. Sinä osaat leikkiä työtä tehdessäsikin 
ja se osoittaa, että olet viisas ja toimeentuleva nuori 
mies. Ovatko kasvatusvanhempasi hyviä sinulle? 

Ei ne ole aina, mutta enhän minäkään aina ole 

enkeli. 

Nuoren miehen nokkelat vastaukset olivat kovin herra 
Suulaan ja Pontevan mieleen, vaikka he huomasivatkin, 
että kovin hän oli pysynyt lapsellisena. He juttelivat pit- 
kälti Aarteen kanssa ja lopuksi Ponteva sanoikin: 

Kuten tästä Aarre-pojasta näkyy, on hänessä syn- 
tymästään niin paljon viattomuutta ja mielen kunnolli- 
suutta, että eivät sitä kykene masentamaan huonot ja 
kurjat olosuhteetkaan. En usko, että meidän tarvitsee 
olla hänestä huolissamme. 

Siltä näyttää, sanoi herra Suulas mietteliäänä. — 
Minä en pitäisi ihmeenä, vaikka tästä pojasta tulisi jota- 
kin, josta vielä puhutaan. Mutta siihen vaaditaan olojen 
muutosta. 

Silloin sanoi Ponteva liikutetun näköisenä: 

Mitähän, jos tuollainen poika saisi käydä oikeaa 
kaupungin koulua. Ei se vielä liian vanha ole. 

— Sitäpä tässä juuri mietinkin, sanoi herra Suulas. 
— Ja luulen, että voinkin tehdä sinulle, Ponteva, erään 

lupauksen. 
Ponteva liikahti jännittyneenä. 

— Niin, mikähän se on. Panen sen mieleeni tarkasti 

ja sanasta sanaan. 

— No niin. Me puhumme ja paasaamme aina tavates- 
samme tämän korpiloukon takapajuisuudesta ja haluai- 
simme muka kohentaa sen oloja. Mutta mitä me olemme 
saaneet aikaan. Vain sanoja ja naurettavia kävelyretkiä. 
Olen päättänyt, että koulutan tämän Aarre-pojan siksi 
mieheksi, joka muuttaa tämän seudun toiseksi ja tuo 

tänne valistuksen valon. 

— Sillä tavalla! huudahti Ponteva aivan kovalla ia 
kaikuvalla äänellä. — Eläköön jalo päätös. 

Entä sinä itse, Aarre. Haluatko ruveta sellaiseksi 



mieheksi? kysyi herra Suulas poikaan kääntyen. 

Pitäisikö minun mennä kaupunkiin kouluun? kysyi 

Aarre silmät pyöreinä. 

Kyllä. Sehän on selvä. 

Mutta mitenkä sitten kävisi tuon isäukon 

ja kissan, sanoi Aarre toisten arvatessa, että hän 
laski puoleksi leikkiä. 

No, se on sen ajan murhe. Ehkä sinä vanhempana 
et enää välitä niistä niin paljon. 

Aarre vaikeni miettivänä ja kun samalla Kojo Tylsä 
astui tupaan housut lököttäen ja karvainen rinta pais- 
taen, törröttävissä hiuksissa oljen silppua, herätti hän 
herra Suulaassa niin suurta huomiota, että Aarteen jut- 
telu jäi siihen. 

On se nyt ihme, sanoi Kojo Tylsä selviydyttyään 
ensi hölmistyksestään. — Vieraat sattuivat tulemaan 
juuri silloin, kun pojalla on tuollainen likainen paita 

paalia. 

Ja kun oli vielä teidän kessuanne hakkaamassa, 
sanoi herra Suulas vakavana. — Tuollainen tupakan 
silppuaminen ei kuulu kasvuiässä olevalle pojalle, tie- 
täkää se. Se on vähintäin epäterveellistä. 

Itsehän se sitä haluaa, sanoi Kojo Tylsä. — Ei 
poikaa ole pakotettu. Vai onko, Aarre? 

Isä on tuonut pölkyn eteeni ja pannut kirveen kä- 
teeni, mutta ei se ole pakottanut, sanoi Aarre. 
— Ellei tuo poika olisi niin tervettä laatua ja ellei hän 



lapsellisuudessaan niin pitäisi teistä, niin tarttuisin tuo- 
hon pääharjakseenne kiinni, sanoi herra Suulas haluten 

tarkoituksella suurentaa asiaa. 

Kyllä minä siitä miehen kasvatan, sanoi Kojo Tylsä 

itsepäisenä. 

Katsotaanpa, kuka hänet kasvattaa, sanoi nyt 
Ponteva, via yhä liikutettuna herra Suulaan äskeisestä 

suuresta lupauksesta halusi hänkin saada tällä matkalla 
jotakin aikaan. Hän oli paljon kuullut suonviljelyksestä 
ja kuivattanut itsekin pienen suonurkan, josta oli tullut 
oivallinen pelto. Varmana siitä, että aina unisena elävä 
Kojo Tylsä ei ollut suohon kiinnittänyt vähäisintäkään 
huomiota, vaikka hänen maillaan näytti olevan erin- 
omaisia soita, hän hetken rupattelun jälkeen sanoi 
juhlallisesti: 

— Mutta saisinko minä kunnian esittää isännälle sel- 
laisia asianmuotoja, joista teille koituisi paljon hyötyä. 

Kojo Tylsä nauraa hohotti tällöin aivan ääneen niin, 
että koko hänen sekamelskainen hammastarhansa näkyi 
ja sanoi: 

Kyllä meillä saisi aina istua sellaisia vieraita, joi- 
den puhelemisesta olisi talolle paljon hyötyä. 

Minun sydämelläni on ollut jo aivan pitemmän 
aikaa sellainen ajatus, että minun pitäisi puhua teille 
tuosta suoasiasta. Katsokaa vain. Teillä on tuossa ko- 
tinne lähellä aivan äärettömän hedelmällinen suo, mikä 
teidän olisi saatava ensi tilassa viljelyskuntoon. Silloin 
teidän ei tarvitsisi viljellä yksinomaan näitä kovia maita, 
kivikkorania, joista kuitenkaan ei saa riittävästi leipää, 
ellei tuon tuostakin järjestele niitä palohalmeita. Mutta 
onhan sekin homma raskasta ja hikistä. Ja palohal- 
meista ei saa nauttia kuin yhden sadon. Ja miten siinä 
tuhlaatte metsäänne ja kiusaatte itseänne sen tulirovion 
ääressä kaskea polttaessanne. 

Ponteva vilkaisi välillä herra Suulasta ja lasketti edel- 
leen kuin ulkolukua: 

— Jos te isäntä vaikka ensimmäisenä kesänä kaivat- 
taisitte valtaojan suon yli ja sitten pisto-ojia valtaojaan, 

joten muodostuisi useita sarkoja, olisitte jo hyvällä 
alulla. Suo kuivettuu, kun vesi pääsee ojia pitkin vir- 



taamaan pois. No, ja sen jälkeen suo on hyväksi kuo- 



kittava, mitä tehtäessä suosta kohoaa lahopuita esiin 
kantojakin enemmän tai vähemmän, riippuen kuitenkin 




se asia maan laadusta. No, te kasaatte roskat läjiin ja 
humautatte loppukesällä tulen nieltäväksi. No, ja sitten 
ajetaan möyhyksen päälle peittävä kerros savimultaa. 
Nytpä suo on jo siinä kunnossa, ettei tarvitse enää muuta 
kuin ainoastaan poroja kylvää sen lannoittamiseksi, ellei 
ole muuta apulantaa. Yleensähän muita lantoja ei riitä 
kovillekaan viljelysalueille siinä määrin kuin aina tar- 
vitsisi, mutta suo ei kaipaa sen parempaa kuin mitä 



tuhka on. Ja sitten isäntä rakas, sitten te kylvätte sopi- 



vana aikana siemenen maahan, minkä yhteydessä sopii 
kylvää se kylvyheinän siemen. Ja annapas olla. Sitten 
kun tältä alueelta on jo saatu se ensimmäinen vilja- ja 
heinäsato, tulee teidän naamanne paistamaan kuin au- 
rinko, mikä tulee olemaan vaimollennekin pätevä todis- 
tus siitä, että maa maksaa itse vaivannäkönne lyhyessä 
ajassa. Kun nyt tämä suo kasvaa vielä kylvyheinää 
aivan useina kesinä peräkkäin, ennenkuin se kaipaa 



uutta kääntämistä ja lannoittamista, niin te ette voi 
muuta kuin ilosta kukkua. No, katsokaapas nyt. Enkö 
antanut hyviä neuvoja. 

Pontevan esitystä kuunnellessaan Kojo Tylsä oli jo 

useita kertoja ehtinyt sylkäistä kamarinsa lattialle, vie- 
läpä turistamaan nenäänsäkin toimevan näköisenä. 

Kyllä olette puhunut ainakin erittäin lupaavasti 

siitä maanviljelyksen edistämisestä, sanoi nyt Kojo Tylsä 

arvokkaasti. — Mutta sitä en ymmärrä, olisiko tuo totta 

kaikki tyyni. Kun se suokin on niin ventoa, että siihen 
tahtoo hukkua siinä kävellessään. 

Uskokaa nyt minua siinä asiassa aivan kuin olisin 
pappi, huudahti Ponteva. — Minä olen sen suoalueen jo 
silmilläni tutkinut ja olen havainnut sen aivan ensiluok- 
kaiseksi viljelysmaaksi. Eikä siinä suolla huku, kun sii- 
hen kaivaa ensiksi valtaviemärin, mitä pitkin vesi valuu 
suolta pois. Mutta aloittakaa sen viemärin laittaminen 
suoalueen alareunasta alkaen. Katsokaa. Silloin ei 
ojassa asu vettä ei tuopin vertaa ja teille ilmenee asian 

* 

siunaavaisuus aivan kuin itsestään. 

Kojo Tylsä raapi vielä korvallistaan, mutta nyt kui- 

tenkin heltyneenä: 

No, pitääpä sitten yrittää penkoa edes pieni alue 
siitä romeikosta. Sittenpä pääsee näkemään, antaako 
suo sellaisen hedelmän kuin ylvästelette. 

Tällä välin oli kahvikin ennättänyt valmistua ja sitä 
tarjottiin oikein paksujen vehnäviipaleiden kera. Kun 
herra Suulas vuorollaan otti vehnäviipaleen käteensä, 
lähti sen alta juosta viilettämään ilmosen elävä russakka. 
Se mennä tiputti hengen hädässä pöytää pitkin, jolloin 
syntyi yleinen, hilpeä ajojahti. Herra Suulas huusi: 

Ei saa sitä elävää tappaa! Se on onnen russakka! 

Mutta russakkaparka, joka juuri oli onnistunut pudot- 
tautumaan lattialle ja aivan oikein ja viisaasti lähti 
suunnistautumaan muurin rakoa kohden, joutuikin sa- 
massa Kojo Tylsän vikkelänä tömistelevän saappaan alle. 

— Mikä vimma teillä oli se tappaa, sanoi herra Suulas 
tekeytyen ankaraksi. 

Eihän Kojo Tylsä ymmärtänyt leikkiä vaan alkoi nyt 

syyllisen näköisenä selittää, minkä riesan hänelle oli 

juuri eräs russakka matkaansaattanut silloin, kun hän 
oli ollut vielä nuori mies. Hänen oli aamulla pitänyt 
lähteä laivassa syysmarkkinoille kaupunkiin ja hän oli 
pannut herätyskellon soimaan vissillä kellomäärällä. 
Mutta kuinka ollakaan niin eikös vain russakka ollut 
tuppautunut kellon rattaaseen, jolloin kello oli pysäh- 
tynyt ja herätys tietysti jäänyt tapahtumatta. Kojo Tylsä 
oli myöhästynyt laivalta ja samoin tein kohtauksesta, 
joka hänellä olisi markkinoilla ollut soman tyttöpullukan 
kanssa. Ja se kun oli ollut niin vietävän hemaiseva tyttö, 
että vieläkin suuta hiukasi, kun sitä ajatteli. 

— Se puhuu kuppari Lauhasta, sanoi emäntä nyreästi. 

En sano nimeä, mutta verrattoman ihana tyttö se 

oli. Aivan kuin posliininukke se silloin oli. 

Kuulkaapa tätä! Kuulkaapa mönsööriä, huusi sa- 
massa emäntä astuen leveälanteisena ja uhkaavan näköi- 
senä Kojo Tylsän eteen. Ja takoen samassa nyrkkejään 
toisiaan vasten sanoi emäntä tiukalla äänellä: 

Minä olen sinusta raukasta koettanut miestä tehdä, 
minä juuri! Sen tietää koko kylä! 

Kojo Tylsä näytti hiukan pelokkaalta, mutta sanoi 

kuitenkin: 

— Älä rupea reuhtomaan silloin, kun on vieraita. 
Miten riita olisikaan kehittynyt, ellei Ponteva, joka 

paremmin kuin herra Suulas tunsi pariskunnan, olisi 

sanonut: 

— Kas niin, herra Suulas. Eiköhän lähdetä käymään 

toisessakin talossa, ennenkuin menee kovin myöhäiseksi. 

Heidän astellessaan maantielle johtavaa polkua tulla 
tupsahti heitä vastaan kuppari Lauha kainalossaan tyhjä 

säkki. Lauhan suu äyvötti avoinna, mikä varmaankin 

johtui kävelyn vauhdista. Virttynyt, hailakka hameen 
helma lepatti tahdissa uuden uutukaisia pieksun varsia 
vasten ja toinen käsivarsi heilui kuin niittomiehellä. 

Jauhojako te menette Kojo Tylsältä peräämään? 
tiedusteli Ponteva tervehdittyään ja hän pysähtyi val- 
miina pitempäänkin tarinointiin. 

Mutta kuppari Lauha oli vajonnut niin ajatuksiinsa, 

että hän huitaisi vain ylimielisesti kädellään ja jatkoi 
matkaansa. Aivan kuin loukkaantuneena Ponteva nau- 
raa kajautti hänen jälkeensä, jolloin hän sai osakseen 
vihastuneen välähdyksen Lauhan silmistä. 
Herra Suulas näytti huvittuneelta. 

Rahallako tuo eukko ostanee jauhonsa? kysyi hän. 

— Koiran kittiä, huudahti Ponteva kovalla äänellä 
aivan kuin olisi toivonut Lauhankin sen kuulevan. — On 
se Kojon emäntä itsekin yhyttänyt ne yhteiseltä makuuk- 

selta. Laatuna se Kojo jauhot kuittaa. 

— On se* vain ihme, että korvessakin koetetaan mat- 
kia suuren maailman inhoittavaa pelleilyä, sanoi herra 
Suulas. 

Sama se hekkuman omena on korvessa kuin kau- 
pungissakin, tuumaili Ponteva katsellen puiden latvoja 

hajamielinen hymy kasvoillaan. 

Niinpä he saapuivat Kirkko-Pulmun torpalle, joka so- 
mana nyykötti siinä tien vierellä ison pihlajan luodessa 
varjonsa sen ylitse. Kovin puhtaalta ja hauskalta vai- 
kutti torppa valkeine uutimineen ja ikkunalla olevine 
palsamikukkineen, piha oli kauttaaltaan vihreänkeltaisen 

saunakukan peitossa, pienet ulkohuoneet olivat aivan 

äsken punaisella maalatut, kaivo vintteineen näytti ole- 



van hyvässä hoidossa, yksinpä seinän vierellä olevat 

polttopuutkin näyttivät olevan erikoisen huolekkaasti pil- 
kotut kuin myöskin ladotut. 

Ja miellyttävän somaa ja puhdasta oli sisälläkin puh- 
taille raanumattoineen, astiahyllyineen, jotka oli koris- 
teltu taitavilla paperileikkauksilla ja takkoineen, jossa 

silmä ei saattanut eroittaa sen paremmin noen kuin 
savunkaan jälkiä. 

Kirkko-Pulmu istui parhaillaan rukin ääressä. Näh- 
dessään tulijat levisi Kirkko-Pulmun leveä suu ujoon 
hymyyn niin, että kaksi keltaista hammasta paistoi ylä- 
leuassa. Tuijottaen herra Suulasta hän päivitteli: 

Hyvät ihmiset sentään! Sellainen suuri herra tuli 
majaani! Mitenkä se nyt! Ja täällä on niin suuri siivo. 

Herra Suulas hykerteli käsiään ja nuuskaili mieli- 
hyvällä huoneen puhdasta, palsamikukalle tuoksuvaa 
ilmaa. 

— Mitä te puhutte siivosta. Aivanhan täällä on puh- 
dasta kuin taivaan esikartanossa. Oli kovin hauska tulla 
teitä tervehtimään. 

Voi, voi! Älkää sentään pilkatko vanhaa ihmistä. 
Teillä oli varmaankin tärkeää asiaa. 

— Halusimme vain nähdä teitä, vakuutti herra Suulas. 



Eikö siinä ole asiaa tarpeeksi. 

Niin, niin, katsokaa nyt sitten oikeata vanhaa- 
piikaa, puhua soperteli Kirkko-Pulmu mielissään alkaen 

sytytellä tulta hellaan. — Katsokaa, katsokaa vaan, 
kovin te olette maailman olon sokaisemia, jos luulette, 

että tässä nyt jo elän muka taivaan esikartanossa. Ei 

veikkoset. Koreampaa siellä on. Ovet ja lattiat siellä 

on kullasta ja jaspiksesta — niin, niin, kaikki on kullasta 

ja jaspiksesta. 

Kirkko-Pulmu on koko ajan puhunut vain herra Suu- 
lakselle ja Ponteva tunsi harmillisesti olevansa syrjäy- 
tetty. 



Ettehän te vain kerran kesällä suuttunut minuun, 
kun uimassa ollessamme yritin telmätä teidän kans- 
sanne? kysyi hän. 

En suinkaan, en mitenkään, vakuutti Kirkko-Pulmu. 
Mutta olisin utelias tietämään, joko te, Ponteva 

olette ruvenneet ajattelemaan sielunne tilaa. 

Pontevaa näytti edelleen tämä kysymys harmittavan, 
mutta hän vastasi kuitenkin hartaana pidellen sormien 
päitä toisiaan vasten. 

— Ei se asia ole päässyt minulle vielä kirkastumaan, 
vaikka kyllähän sitä pitäisi valvoa siitäkin sielun eväästä 
ennenkuin juttu käy liian myöhäiseksi. 

Siinä rupatellessa oli Kirkko-Pulmu tuossa tuokiossa 
kattanut pöydän. Siinä oli maitoa, tuoretta voita, rieska- 
leipää ja palvattua lampaan lihaa. Vieraat, joilla olikin 
jo totinen nälkä kävivät kursailematta pöytään ja Kirkko- 
Pulmun poistuessa pihalle he äänettömyyden vallitessa 
täyttivät kupunsa mahdollisimman täyteen. Kahvipannu- 
kin jo kiehui Kirkko-Pukuun kiiruhtaessa sisään, mutta 
kahvi ei miehille enää maistunut. He kiittelivät sydä- 
mellisesti tuota hurskasta naisihmistä ja lähtivät jäl- 
leen taivaltamaan jätettyään Kirkko-Pulmun huomaa- 
matta kumpikin kohtuullisen rahasumman pöydän reu- 
nalle. Omituista kyllä ei heitä kävellessä haluttanut 
puhua sen enempää tästä vierailusta. He halusivat 

äänettöminä nauttia siitä mieluisasta tunteesta, jonka se 

oli herättänyt. Aivan kuin omissa ajatuksissaan Ponteva 
vain kerran lausahti: 

Niinhän sanassa sanotaan: Ellet tule lapsen kal- 



taiseksi, et sinä peri taivaan valtakuntaa. 

Iltapäivä oli jo käsillä ja auringon säteet lankesivat 
viistona tielle ja metsän reunaan. Hyttysiä oli ilmaan- 
tunut tanssimaan maantielle pudonneiden hevosen kok- 
kareiden ylle, kaksi käkeä kukkui kilpaa läheisellä vaa- 
ralla ja kasvavan laihon haju leijui raikkaana ilmassa. 
Oli niin ihmeen hauska vaeltaa soraista tietä, joka nars- 
kui kengän alla. Niin herra Suulas kuin Pontevakin heit- 
telivät ihailevia silmäyksiä ympärilleen. Kaunis iltapäivä 
saattoi heidät molemmat juhlatuulelle ja saavuttuaan nyt 
Pajalan taloon, jonne oli ollut puolen tunnin matka, he 
olivat täynnä puhumisen ja valistamisen intoa. 

Pajalan ukko sattui olemaan pihalla ja heti kun oli 
istuttu pihalla olevalle penkille ja sytytetty piiput, alkoi 
herra Suulas puhua siitä, miten Suomen kaunis ja ylevä 
luonto aivan kuin jollakin salaperäisellä tavalla vetosi 
ihmiseen ja kaikkeen siihen, mikä ihmisessä oli suurta 
ja valoon pyrkivää. Sen ihmeellisempää oli hänen mie- 
lestään se, että varsinkin sydänmaiden väki niin vähän 
harrasti henkistä kehitystään, vaan eli ahneudessa ja 
kateudessa välittäen vähät rakkauden ja hyvyyden ikui- 
sista käskyistä. 

Ukko Pajala, jolla oli korkea konkanenä, hyvin ulko- 
nevat poskipäät ja jonka isot jäniksen hampaat paistoi- 
vat tylyn näköisinä suun rakosesta sanoi nyt soinnutto- 
malla, väsyneellä äänellään: 

Kissan kontit minä ymmärrän tuollaisista loruista. 

Minun tapanani on sanoa aina, että tuli mitä tuli, mutta 
leipä ensin. 

Aivan niin, sanoi herra Suulas. — Leipä ensin, 

mutta entä sitten. Matka ulkohuoneeseen. Ja sitten nuk- 



kumaan. Ei, ei, hyvä setä. Liian lyhyt kierros, liian lyhyt 
kierros. Ihmisen pitää pyrkiä myös leivästä eteenpäin, 
hänen on kyettävä harppaamaan sen ylitse tullakseen 
valtakuntaan, jossa palaa hengen ja pyrkimyksen tuli 
joka sittenkin on hänen todellisin kotinsa. 

Pajalan ukko katseli kurillisen näköisenä ilmojen äärii 
aivan kuin olisi kuunnellut, miten joku pikku piru anto 



sieltä hänelle luotettavia neuvoja. Sitten hän puristi ko 
me a n nenänsä peukalon ja etusormen väliin ja niistä; 



pärskäytti erinomaisen ponnekkaasti. Ja tämän temp 



tehtyään hän lähti arvokkaasti, säärien töksähdellessä 
luottavaisesti maakamaraan etenemään tupansa ovea 
kohden. 



On ymmärrettävää, että molemmat matkalaiset loivat 
sillä hetkellä kiinteän katseen toisiinsa. Herra Suulas, 
joka oli keveämpi ja vapaampi luonteeltaan ja joka otti 
tällaisena apostolina olemisen enemmän huvin ja ajan- 
vietteen kannalta koetti samassa hymyillä, mutta Pon- 
teva, joka otti valistustyön kaikessa vakavuudessa ja 
uskoi lujasti sivistystä saaneen toverinsa ihmeitä teke- 
vään voimaan ei voinut muuta kuin irvistää kauhistuneen 

näköisenä: 

— Siinä se nähtiin oikein rotupuhdas suomalainen 
pässi, puhkautti sitten Ponteva. — Tuollaista koltiaista 
ei saisi avatuksi kirveelläkään. 

Eipä varmaankaan, myönsi herra Suulas harmitto- 
mana ja alkoi sytyttää piippuaan, jolloin hän naurah- 
duksen lomassa jatkoi: 

Vaan on niissä tuollaisissa ukkeleissa jotakin kun- 

nioitusta herättävääkin. Ei Suomen korvissa olisi mui- 
naisina aikoina eletty, ellei miesten sisuksissa ollut ko- 
vuutta. Ja tuollaiset eläjät ne pääsivät vainovuosienkin 
läpi pehmeämpien luonteiden menehtyessä. He kantavat 
olemuksissaan korven ankaraa, muinaista perintöä. 

Mutta Pontevaa ei miellyttänyt valistuskumppanin 
puhe. Hän oli tuntevinaan jonkinlaista petturuutta yhtei- 
sesti sovittua aatetta ja matkanteon tarkoitusta kohtaan. 

— Mutta eihän tuo ukko ole pässiä kummempi, sanoi 
hän kiihtyneenä. — Pässi! Mitä! Onko hyväksyttävä, 
että suomalainen torpan mies vielä tänä päivänä olisi 
pässi. Mitä! Pässi on yksinkertaisin ja tyhmin Luojan 
luomista elukoista. 

No, no, koetti herra Suulas sovitella. — Kyllä Pa- 
jalan ukko on ainakin selvä ja rehellinen persoonal- 
lisuus. Hän ei näyttele eikä esitä itseään kummempana 
kuin on. Hän on sitäpaitsi jo iässä, jolloin ihmistä ei voi 
enää muuttaa toiseksi. Emmeköhän käy jossakin nuo- 
rempien ihmisten pakeilla ennenkuin palaamme kotiin. 
Mutta Ponteva, joka ilmeisesti oli haaveillut matkasta 
aivan kouraan tuntuvia tuloksia ja oli myös pettynyt 
herra Suulaan puhetaitoon ja innostukseen nähden, oli 
nyt hyvällä tuulella. Hän tuhautti: 

Vai nuorempien naurettavaksi tässä vielä lähdet- 
täisiin. Nehän ne vasta irhakoita ovatkin. Nyt me me- 
nemme tapaamaan Valon ukkoa. Ja häntä valistamme 
oikein tosissamme, 

Eihän herra Suulas voinut muuta kuin suostua Ponte- 
van ehdotukseen. Valon ukko asuikin torpassa, joka oli 

lähellä molempien kotia. He saattoivat oijustaa sinne 

metsän halki menevää sivupolkua pitkin. 

Pieni oli ukko Valon raivio siinä metsän keskellä ja 
matala oli hänen majansa. Mutta humala kiipeili pihassa 
röhevänä salkojaan pitkin ja vähäinen perunamaa oli 

hulveisillaan valkoisen ja sinipunaisen väristä kukkaa. 

Ukko Valo, kaljupäisenä ja nauravana, leuassaan hauska, 
valkea karvatupsukka oli parhaillaan sika-aitauksessa 
pesemässä ja harjaamassa lihavaa ja tyytyväisesti röh- 
kivää emakkoansa. 

Hei hei! huusi Valo toverillisesti vieraiden lähes- 
tyessä. Ja sitten hän ensi töikseen kysyi: Mitenkä teillä 

peruna kasvaa? 

— Mikäpähän siinä — kasvaahan se, kun on ollut sa- 
teitakin, vastasi Ponteva. 

Ukko Valo näytti touhukkaalta. 

Entä possut? hän hihkaisi nuorekkaasti. 

Eikö liene minun possuni jo viisikymmenkiloinen, 

vastasi taas Ponteva. Eihän tämä Suulas pidäkään sei- 

■ 

laista elukkaa. 

Ukko Valo näytti hölmistyneeltä. 

Vai ei pidä. Hänpä kumma mies on. Ei pidä pos- 



sua. Saamari vieköön. Mitä älyä siinä on? 



Eihän herra Suulaan sika ehtisi miksikään paisua 
niin lyhyenä aikana kuin hänen lomansa kestää, sanoi 

Ponteva. 

Ukko Valo vain harjasi mielihyvästä röhisevää pos- 

suaan ja tolkutti: 

Mukavahan se on sianlihakin ostaa valmiina, kun 

on hyvä palkka. Maalaisen pitää ottaa jokapäiväinen 

leipä kovasta. 

Antaisit eukkosi tahi tyttäresi kylvettää sikaa ja 

menisit itse availemaan vaikka peltosi ojia. Tuossakin 
aidan vieressä on oja aivan tukkeessa, sanoi Ponteva 
enemmän toverillisesti kuin neuvoakseen. 

Ukko Valon silmät revähtivät levälleen. Tuijottaen 



Pontevaa hän näytti syvästi aprikoivan tämän sanoja. 

Katsohan. Niin lähellä asut ia nvt tulet vasta 



tuonkin sanomaan. Eihän sydänmaan ukko kaikkea ym- 
märrä, ellei joku tule häntä valistamaan. Haen heti 
lapion ja lähden ojankaivuuseen. 

Herra Suulas nauroi, koska hän ymmärsi, että ukko 
Valo laski leikkiä, mutta Ponteva ehätti selittämään: 

— Kas, valistamismatkallahan tässä juuri ollaankin 
insinööri Suulaksen kanssa. Se on vain kovin hankalaa 
ja voimia kysyvää, kun täytyy koettaa pälpättää aina 
mökissä kerrallaan. 

Ukko Valo puristeli pukinpartaansa. 

Siihenpä minä annan teille neuvon. Kerätkää kaikki 
kylän asukkaat kokoukseen. Pankaa sana kiertämään 
talosta taloon, että nyt on tuotu viisauden saavi paikka- 
kunnalle ja siitä saa jokainen tulla kipallaan ammenta- 
maan mielin määrin. Suonviljelyksestä puhuu mies, jolla 
ei ole muuta kuin kahdeksan kapan perunamaa ja sian- 
hoidosta toinen, joka ei ole milloinkaan sikaa pitänyt. 
Niin, niin, laittakaa kokous pystyyn. 

Ukko Valo nauroi harmittomasti ja samaan nauruun 

yhtyivät herra Suulas ja Pontevakin. Ukko Valon hyvän- 
tahtoisessa, suorasukaisessa olemuksessa oli jotakin sel- 
laista josta ei voinut pahastua. Mutta samassa niin 

herra Suulas kuin Pontevakin tulivat lopullisesti siihen 

tulokseen, että ainakaan he eivät olleet oikeita miehiä 
kansan valistajiksi. Kävellessään jälleen maantiellä 

heidän puheensa meni kuin itsestään Aarre-poikaseen. 
Ja tuntien kipeänä korpikansan takapajuisen tilan sekä 
oman kykenemättömyytensä tehdä mitään sen hyväksi 
herra Suulaan mielessä välähti jälleen suuria ajatuksia. 

Entäpä jos hän tosiaankin voisi kouluttaa tuon löytö- 
lapsen juuri siinä mielessä, että hänestä tulisi uuden pol- 
ven nostattaja, huutavan ääni, joka viskelisi tulen kipu- 
noita kaikkiin korpien pimeihin loukkoihin ja herättäisi 
edistyksen ja valistuksen kansanliikkeen kaikessa valta- 
vassa todellisuudessa. Niin, sitä asiaa kannatti todella 
ajatella. Jos Aarre kehittyisi suotuisissa henkisissä mer- 
keissä, saisi hän varmasti suurta pontta omasta elä- 
mänsä historiasta, häntä kun itseään oli uhannut tuho 
tylyjen ja pimeämielisten vanhempien taholta jo heti 
maailmaan tullessa. 

Näin pohdiskellen herra Suulas tunsi myöskin sen vai- 
keuden, joka hänellä oli edessään tuohon poikaan näh- 
den. Hän ei ollut suinkaan erikoisen varakas. Ja tun- 
siko hän sitten poikaa sen paremmin. Oliko pojalla syn- 
nynnäistä ihanteellisuutta ja todellisia lahjoja siinä mää- 
rin, että ne uhraukset, joita hänen kasvattamiseen suo- 
ritettaisiin eivät jäisi hedelmää kantamatta. 

Läheisessä tienristeyksessä lähti Ponteva kotiaan koh- 
den ja niinkuin aina ihmisen palatessa vaikka aivan 
turhaltakin retkeltä oli Pontevan ryhti nyt jälleen uljas 
ja hänen äänensä luja ja raikas hänen hyvästellessään 
herra Suulasta. 

Kyllä sitä vain joku jyvä jäi itämään kannokkoon, 

huusi hän vielä etäältä ja huitoi kättään. 

Mutta herra Suulas ei voinut mennä vielä kotiin vaan 

poikkesi koululle tavatakseen opettaja Virkeet ja saa- 

dakseen heiltä tarkempia tietoja Aarre-pojasta ja hänen 
edistymisestään koulussa. Ja nyt hän vasta joutui ih- 
meisiinsä, kun sai Virkeen pariskunnalta kuulla, että 
tuo poika-parka ei ollut käynyt koulua kuin muutaman 



viikon. Ja se oli tapahtunut pari vuotta sitten. 



Kojo 



Tylsä oli käynyt selittämässä, että hänellä ei ollut varaa 
kouluttaa poikaa. Pojan piti tehdä työtä ansaitakseen 

leipänsä. 

Siinä sitä nyt oltiin. Se seikka, että Aarre oli käynyt 

kansakoulun oli herra Suulaasta tuntunut niin luonnol- 
liselta, että hän ei ollut edes kysellyt siitä. 

Kyllä Aarre luki jo täyttä päätä ja kirjoittikin jo 



välttävästi, mutta siihenpä 
Virkee. 



se 



jäikin, 



selitti opettaja 



Ilta, joka oli viime vuonna ollut jo kaupungin oppi- 



kaksine keltaisine let 



koulussa, seisoi isänsä vieressä 

tineen ja hänen siniset silmänsä säteilivät ankaran kiin- 
nostuneina. 



— Minäkään en voi pitää Aarretta ystävänäni kun se 
jäi koulunkäymättömäksi, sanoi tyttö ja työnsi suunsa 
pahoittelevasti suppuun. 

Voi, voi, ja sinäkin hylkäsit tuon kovan onnen 
pojan, sanoi herra Suulas. — Mutta entäpä, jos vielä 
kadut sitä. 

Pyh, äännähti tyttö. — Kojo Tylsän renkihän se on. 

Koettaako Aarre kuitenkin tavata sinua? 

Tuolla se usein seisoo iltaisin aidan takana, vaan 

ei se tule pihaan. 

Niin, kyllä poika on hienotunteinen, se on myön- 



nettävä, sanoi opettaja Virkee. 
olisi. 



Ja kyllä se lahjakas 

No niin, sanoi herra Suulas syvään henkäisten 

tuo pieni mies näytti äkkiä paisuvan tavallista suurem- 
paan kokoon. 

Se on nyt sillä tavalla, että se poika tulee käymään 



kouluja enemmän kuin te arvaattekaan. Kuulkaa, minä 
teen herran siitä pojasta. Mitä! Herra Suulaan ääni vä- 
risi kuin hän olisi ollut syvästi kiihdyksissä. — Kis- 
kaisen pojan tästä pimeyden loukosta teidän päidenne 
ylitse valoon ja kunniaan. Mitä! Te vielä kumarratte sitä 
poikaa, tekin saamattomat opettajat ja hänen tyhmän 
ylpeät tyttärensä. Niin juuri. Ja seikin Ponteva. Nau- 
tahan sekin on. Ei ole puhunut minulle mitään pojan 

koulun käynnistä. 

Tämän sanottuaan herra Suulas käännähti ympäri 
rouva Virkeen tullessa juuri kahvitarjottimineen huonee- 
seen paukahti ovi hänen jäljessään kiinni. 

5 LUKU. 



Miten vaikea voikaan alla löytölapsen elämä Suomen 
korvessa. Jos luonto ei erikoisesti hemmottele siellä pa- 
rempiosaisiakaan, on kuitenkin vaatimattoman mökinkin 
kasvatilla suojanaan siittäjänsä niin kauan kuin nämä 
ovat työkykyisiä, on ymmärtäjinä ja opastajina siskojen 
ja veljien parvet, (kyläpaikkoina sukulaisten ystävälliset 
tupaset. Mutta orpo, joka on joskus turvatonna korjattu 
puun juurelta ja saatettu osallistumaan ihmisten elä- 
mään, ei voi työntää kasvunsa juuria mihinkään var- 



maan, kestävään ja luonnostaan olevaan hyvyyteen. Hä- 



nen mielensä käy jo varhaisen lapsuuden vuosina lävitse 
ne sisäisen kehityksen vaiheet, jotka tekevät ihmisen 
alusta kovan ja karaistuneen, mutta usein myöskin yksi- 
näisen ja ilottoman eläjän. 



Aarteesta on sanottava, että loppujen lopuksi ei hänen 

osansa muodostunut kovinkaan surkuteltavaksi ja siinä 
olivat apuna ne luonteen lahjat, jotka hän oli perinyt 

tuntemattomilta vanhemmiltaan. Hänen siunauksenaan 

oli myötäsyntyinen hilpeys, kyky nähdä ikävän hetken 

ylitse, taipumus vilkaista taivaan kirkkautta kohden sil- 
loin, kun ilkikuriset, tylyt ihmiskasvot yrittivät pimit- 



tää näköalan. Joutuessaan sellaisen kasvattajan alai- 
seksi kuin mitä Kojo Tylsä oli, oli siinä lopultakin koh- 
talon armeliaisuutta Aarretta kohtaan. Se huumorin- 
taju, jonka poika oli saanut syntyperintönään, sai ni- 
mittäin tavallista runsaammin ravintoa juuri tämänkal- 
taisessa ympäristössä ja auttoi Aarteen aina helpom- 
min kohoamaan ikävien tilanteiden, puutteen ja type- 
ryyden yläpuolelle. Huumorin taju herättikin Aarteessa 
sisäisen vapauden ja laajensi ahtaudessakin hänen hen- 
kensä piiriä. 

Silloin kun Aarre oli tullut kouluikään oli hän huo- 
mauttanut siitä kasvatusisälleen, mutta Kojo Tylsä ei 
ollut halunnut kuullakaan mitään koulunkäynnistä. 

— Vai kouluun, ihmetteli Kojo Tylsä haroen pörröistä 
tukkaansa. — No jo tässä ihmeitä kuullaan. Kuka sitten 
pitäisi hevosen silpusta huolen ja hakisi vettä avannosta. 
Ja kuka kantaisi halot tupaan. Ei, ei poika. Sinun on 
työllä ansaittava leipäsi niinkuin teen minäkin. 

Aarre oli pillahtanut itkemään. 

Kaikki käyvät jo koulua, oli hän niiskuttanut. 

— Vaan ei niistä tule sen parempia ihmisiä. Katso 
nyt minuakin. En ole elämässäni lukukirjaa avannut ja 
sittenkään en jää viisaudessa jälkeen papillekaan. Ja 

Rämäsen isännän kahdeksan poikaa eivät käyneet päi- 
vääkään koulua, mutta silti sai jokainen rikkaan akan. 
Ne ovat kaupungin herrojen keinottelua koko koulut. 

— Mutta minusta tulee ruunankummi, oli Aarre par- 

kunut aivan onnettomana. — Iltakin sanoi, että on ka- 
malaa jättäytyä ruunankummiksi. 

Mokoma hupsu hentukka! Älä sen loruista välitä, 

lohdutteli Kojo Tylsä kyhnyttäen lonkkaansa. — Kiität 
vielä minua, kun suojelen sinua. Katsohan, voit saada 
siellä koulussa vaikka syyhyn. Minä tiedän sen. Missä 
on paljon kakaroita yhdessä pyräässä, siellä leviää hel- 
posti syyhytauti ja näkökin huononee kirjojen lukemi- 



sesta niin että et aikamiehenä pysty edes oravajahtiin. 
Minkäs siinä oli Aarre parka mahtanut. Ennen joulua 
hän oli päässyt toki joksikin viikoksi kouluun niin että 
oli oppinut lukemaan ja kirjoittamaan, hyväpäinen 
kun oli. 

Seuraavana kesänä oli Aarre saanut nähdä ensimmäi- 
sen kerran laivan. Kojo Tylsän tilalta oli laivarantaan 
toistakymmentä kilometriä ja vaikka kajeina kesäiltoina 
usein laivan komea huuto kajahteli etäiseen salokylään 
asti, oli tuon ihmeellisen, raudasta tehdyn, tulta ja 
savua tupruttelevan hirviön ulkonäkö jäänyt Aarteelle 
arvailujen varaan. Mutta nyt hän sai nähdä viimein- 
kin laivan omilla silmillään, kun Kojo Tylsä otti hä- 
net mukaan mennessään viemään laivalle suohautaan 
hukkuneen lehmän lihoja. He saapuivat rantaan laivan 
parhaillaan sulkeltaessa esiin niemen takaa ja sen val- 
koinen, uljas olemus kun se komeasti kaartaen, savun 
pöllytessä ja koneiden tahdikkaasti jyskyttäessä lähestyi 

laituria jäi Aarteen mieleen kuin onnellinen uninäky. 
Tuollainen ihmiskätten ja ihmisälyn tuote herätti Aarteen 

mielessä uinuvia haluja päästä pois ahtaasta ja yksin- 



kertaisesta kodista, missä kaikki tuli ikuisesti olemaan 

samanlaista hiljaista raatamista ja päivien hautaamista. 
Totisesti, Aarteen oli aika ruveta pitämään silmiään 

avoinna ja kehittämään omin avuin itseään. Tuo val- 

koinen laiva näyttäytyi Aarteelle usein unissakin ja hä- 
nen mielestään täytyi sellaisen olla maailman onnelli- 
sin ihminen, joka oli päässyt sen kapteeniksi. Niin lai- 
van kapteeni oli suurin mies, mitä saattoi ajatella. Opet- 
taja, pappi, kanttori ja poliisi eivät olleet mitään sen 
rinnalla. Kerran — niin — kerran — ehkä — niin, niin. 
Aarre ei uskaltanut koskaan ajatella asiaa loppuun. Hä- 
nestä oli liian suurta, että löytölapsesta voisi joskus tulla 
laivan kapteeni. 

Edellisenä päivänä, jolloin herra Suulaan piti jälleen 
matkustaa pääkaupunkiin tuli hän tapaamaan Aarretta. 
Poika, joka parhaillaan laittoi tuvan ikkunan ääressä 
paikkaa kenkärojuunsa ilostui kovasti herra Suulaan tu- 
losta. Keskikesällä käydessään oli herra Suulas ehdot- 
tanut Aarteelle, että hän lähtisi kaupunkiin kouluun. Asia 
oli kuitenkin lopahtanut siihen ennenkuin siitä oli edes 
tarkemmin keskusteltu. Aarre oli saanut sen käsityksen 
herra Suulaasta, että hän oli kyllä hyvä mies, mutta että 
hän puhui enemmän kuin mitä todella tarkoitti. 

— Minun täytyy saada puhua kanssasi kahden kes- 
ken. Eihän täällä vain ole sivullisia korvia, sanoi herra 
Suulas. 

Kohtalo oli ilkimielisyydessään määrännyt, että Kojo 
Tylsä aamiaispöydästä noustuaan oli kiivennyt uunin 
paalle lepäilemään ja tietämättä tasta mitaan vastasi 

Aarre: 

Puhukaa vain herra asianne. Ei meitä kukaan 

kuuntele. 

Siinä samassa herra Suulas läimäytti Aarretta molem- 
min käsin olkapäihin ja huudahti iloisesti: 

No niin! Sanonpa sinulle heti! Otan sinut mukaani 
pääkaupunkiin. Ja huomenaamulla lähdetään. 




Aarre oli kuin puulla päähän lyöty. Hän ei voinut 
kuolemakseenkaan ymmärtää, mitä tuo herra, joka aina 
oli ollut hänelle niin ystävällinen, nyt oikean tarkoitti. 

Enhän minä täältä minnekään lähde, sanoi Aarre 
hymähtäen. 

— Aivan heti lähdetään. Minulla on sotasuunnitelmia. 
Tylsälle ei puhuta asiasta mitään. Panet parhaat vaat- 
teet päällesi ja marssit muina miehinä aamulla laiva- 
rantaan. 

Minkätähden? Miksi minun pitäisi täältä lähteä 
pois, huudahti Aarre veren tulvahtaessa hänen kasvoi- 
hinsa. 

Ihmisyyden nimessä. Sinut pelastetaan. Yanmär- 
Sinut koulutetaan ja sinusta tehdään maineikas 
kansalainen, suuri mies — oikea kansan valistaja, niin, 
niin, huutavan ääni. 

Herra Suulas näytti niin hullunkuriselta pullottavine 
silmineen ja huitovine käsineen ja hänen puheensa oli 
niin tolkutonta ja epätodellista, että Aarre räjähti sa- 
massa nauramaan. Tuollainen oli' tietysti herrojen leikin- 
laskua, hänen velvollisuutensa oli nauraa sille. 

Poika. Sinä olet viisas. Näytä, että tosiaankin osaat 

kayttaa alyasi. 

Aarre ei tiennyt, mitä sanoa. 

Minulla on täällä niin hyvä olla, sanoi hän sitten 

kuin kokeeksi. 

Liassa, saastassa ja eläimellisessä orjuudessa. Etkö 

vihaa tuota Tylsää? 

En, sanoi Aarre totuudenmukaisesti. — Jos hän 

ei olekaan niin viisas kuin monet muut ihmiset on hän 
kuitenkin ainoa ihminen, joka on minulle antanut ruuan 
ja katon pään päälle. 

Herra Suulas näytti onnettomalta. Ja äkkiä hän keksi: 

Entä Ilta Virkee. Pidätkö hänestä? Mitä? 

Aarre punastui korviaan myöten. 

Lieneekö minulla varaa siihen. 

— Siinäpä sitä ollaan, huudahti herra Suulas. 
Pidät tytöstä, vaikka sinulla ei ole varaa siihen. Mutta 
sinä hankit itsellesi siihen varaa. Niin, niin. Ja nyt si- 
nulla on siihen tilaisuus. Lähdetkö matkaan? 

Talon vanha kissa, Aarren lapsuuden aikainen leikki- 
toveri, jonka silmät olivat jo kaihin peitossa hypähti sa- 
massa Aarren polvelle ja alkoi hieroa viiksiään hänen 
hihaansa. 



En voisi jättää edes tätä kissaa, en mitenkään, 
sanoi Aarre yrittäen leikinlaskua. 

— Tuota kollia! 

Samassa oli kiivastunut Suulas tarttunut kissaa nis- 
kasta kiinni, joka kauniissa kaaressa lensi uunille. Pa- 
haksi onneksi lensi kissa juuri Kojo Tylsän kasvoille, 
joka oli torkahtanut leppoisaan uneen ja avasi siinä sa- 
massa äimistyneenä silmänsä. 

Tuo Kojo Tylsä on tehnyt sinustakin tylsän, kuului 
herra Suulaan karski ääni. — Mutta vielä ei ole myö- 
häistä. Tulet aamulla laivalle ja niin jätät tämän saas- 
taisen surkeuden. 

Kuultuaan ääniä tuvasta käännähti Kojo Tylsä uunilla 

ja höristeli korviaan. Hän kuuli nyt selvästi herra Suu- 
laan sanat: 

Me näytämme tuolle kirotulle Tylsälle oikein 





nenän. 



Varomattomuudekseen vastasi Aarre juuri silloin: 

Eihän Kojo voi sille mitään, että on tavallista tyh- 
mempi. 

Siinä samassa kuului uunin pimennosta ankara ro- 

jahdus. Kojo Tylsä oli saanut halon käteensä, jolla hän 
paukautti seinää ja siinä samassa hän tömähti uunilta 
esiin, hyppäsi halkoineen lattialle pienet silmät kiiluen 
kuin kekäleet. Niin hän seisoi siinä toisten edessä kuin 
naaraskarhu, joka vasten tahtoaan on herätetty talvi- 
unestaan. 

Mitä luntreijjausta tämä on! Minun tuvassani! 

Kuka täällä ilmineeraa! 

Varmaankin Kojo Tylsä tuntiessaan herra Suulaan 
ajatteli että hänen naamaansa vasten piti paisikata taval- 
lista arvokkaampia sanoja. 

Herra Suulas oli tavallaan kiivasluontoinen ja oli val- 
mis kovenemaan kovan edessä, mutta Kojo Tylsän kasvot 
olivat niin pöhkömäisen uhkaavan näköiset ja hänen 
hyökkäyksensä niin yllättävän repäisevä, että herra Suu- 
las tunsi ilman muuta olevansa äkkiä nöyrä mies. Ja jäl- 
keenpäin hän myönsi itselleen, että häntä oli totisesti 
pdoittanut tuona hetkenä. 

Minähän tässä koetan vain Aarre-pojan asioita 
ajaa. Hänen parastaan minä — — 

Hänen parastaan! Kojo Tylsän mylvähdys katkaisi 

herra Suulaan selityksen samalla kun Kojon kourassa 
oleva halko teki huikean liikkeen häcnen päänsä yläpuo- 
lella. — Minä kuulin, mitä sinä, herra heppuli, esitit 

tuolle pojan tolvanalle. Kuulin minä, juutas 

Usutit karkaamaan! Koetat saada pojasta ilmaisen työ- 
miehen itsellesi! Mitä! Eikö niin ollut! 

Herra Suulas oli pahemmassa kuin kiipelissä. 

Älkää tulko niin lähelle, että napit koskevat! huusi 

hmm 1**1" ** •• 

an hädissään. 

Jälleen sivalsi Kojo Tylsä halollaan aivan herra Suu- 
laan korvien ohi, jolloin hän itsekin pyörähti vimmois- 
saan ympäri. 

— Minun kanssani ei pelleillä! kiljahti Kojo Tylsä. 
Ja sinä, poika! Kuulin, että sanoit minua tyhmelii- 
niksi! Mitä! Vai etkö sanonut! Minulla on oikeus nyt 
pieksää sinut, koska olen kasvatusisäsi. 

Älkää koskeko poikaan! Hänhän sanoi totuuden 

vain puoliksi, huusi Suulas, joka kiiruhtaen oven lähelle 
uskalsi äkkiä olla hiukan rohkeampi. Tehän ette ole vain 
tyhmeliini, vaan kokonaan älyä vailla oleva pöhkö! 

Kojo Tylsä ryntäsi nyt Suulasta kohden, joka samassa 
livahti ovesta, mutta Kojo Tylsä ei jättänyt leikkiä 
siihen, vaan lähti halkoineen täyttä vauhtia pakenevan 
perään. Syvästi peloissaan oleva Aarre saattoi ikkunasta 
nähdä, miten miehet juoksivat jo veräjällä. Herra Suulas 
näytti hänen ilokseen olevan nopea jaloistaan, koska 
juoksijoiden tullessa maantielle oli heidän välimatkansa 

selvästi kasvanut. 

Aarre seisoi siinä pelon ja jännityksen vallassa. Ja 

samassa hän ymmärsi, että nyt jos koskaan hänen oli 

jotakin tehtävä. Nyt oli tullut hetki, jolloin hänen oli 

suoritettava suuri ja tärkeä ratkaisu. Oli kuin jokin tai- 
kavoima olisi äkkiä avannut hänen silmänsä. Häntä 

vaani pimeys, joka turrutti häntä. Nyt juuri hän näki 

valon pilkahduksen ympärillään. Hänen oli kuin olikin 

päästävä vapaaksi, pois tästä kurjuudesta ja surkeu- 
desta. Ja pian ennenkuin taas mieli pehmenisi. Maailma 

oli avara ja hän oli pienestä pitäen oppinut tekemään 

työtä. Pois Kojo Tylsän orjuudesta! 

Nopeasti kuin väkkärä pyörähti Aarre ympäri. Hän 
sieppasi nyyttipussin, joka riippui naulassa ja työnsi 
kaapista sinne pari leivänpalasta, vielä hän tunki sinne 
toiset housunsa ja puseronsa, jotka olivat nekin ku- 
luneet ja paikatut, mutta olivat kuitenkin olevinaan 
hänen pyhätamineitaan. Vielä hän pisti pussiin rakkaan, 
katkenneen puukontynkänsä, haki kätköstään seinän 
raosta kolme markan rahaa, jotka oli säästänyt ja ryn- 
täsi ovelle. Mutta silloin hän näki ikkunasta, miten Kojo 
Tylsä halkoaan heilutellen tulla touhusi pihaan. Aarre 
riensi ikkunaan, joka oli vastapuolella, avasi sen 
hyppäsi nyytteineen ulos. Sitten hän oikaisi aitan taakse 
ja sen tien metsään. Hän katosi vikkelänä kuin orava 
metsän turvalliseen, suojaavaan, lohtuisaan helmaan. 

Päästyään kyllin etäälle talosta, varmana siitä, että 
Kojo Tylsä ei häntä metsän tiheiköstä löytäisi, istahti 
Aarre puun juurelle miettimään tilannetta. Hän käsitti, 
että nyt oli tapahtunut jotakin ratkaisevaa hänen nuo- 
ressa elämässään. Hän oli ottanut itselleen oman va- 
pautensa. Kerran, vastasyntyneenä avuttomana olentona 
olivat ihmiset hänet korjanneet puun juurelta, armah- 
taneet häntä ja saattaneet muiden ihmisten yhteyteen. 

Hänelle olisi voinut käydä hyvinkin, jos onnen tähti olisi 

sattunut paistamaan hänen kohdallaan. Hän olisi voinut 
joutua hyvien ja valistuneiden ihmisten kotiin, olisi 
saanut käydä kouluja, olla puhtaissa vaatteissa ja 
edistyä tiedoissa ja taidoissa rakastaen ja kunnioittaen 

kasvattajiaan, mutta toisin oli käynyt. Hänen elämänsä 
oli ollut puutteenalaista, köyhää ja arvotonta. Ellei hä- 
nellä alun alkujaan olisi itsellään ollut luontainen tai- 
pumus nähdä valoisia puolia olosuhteissa, kehitellä omia 
ajatuksia, tehdä johtopäätöksiä ja vertailuja, olisi hä- 
nestä varmaankin tullut samanlainen ahne, itsekäs ja 
valheellinen rumilus kuin Kojo Tylsäkin oli. Mutta hänpä 
oli ollutkin toista maata, ja usein oli Aarre ajatellut, 
että se johtui hänen tuntemattomista vanhemmistaan, 
joilta hän oli tuollaisen valppauden ja terhakkuuden pe- 
rinyt. Varmaankaan hänen äiti-raukkansa ei ollut ollut 
mikään tyhmä ihminen, vaikka oli joutunut jättämään 
hänet 'heitteille. Jo varhain oli Aarre tottunut ajattelemaan 
äitiään kunnioituksella, siitäkin huolimatta, että Kojon 

talossa oli hänen muistoaan aina kirottu ja päivitelty. 
Tuolla naisella oli voinut olla itsellään niin vaikeaa, 

että hän ei ollut voinut muuta tehdä kuin luottaa ihmisten 

armeliaisuuteen. 

Niinpä vain! Mutta nyt jälleen istui Aarre puun juu- 
rella tuntien olevansa erossa kaikista ihmisistä, olevansa 
kuin taivaan lintu, jolla ei ollut pesää, mihin päänsä 
kallistaisi. Ja kuitenkaan häntä ei nyt tämä seikka huo- 
lettanut, vaan hän melkein naureskeli itsekseen. 

Pääsinpäs siitä pesästä! En ole enää Kojo Tylsän 

renki! Heipä hei! Laulakaa nyt linnut niin, että maailma 
raikuu! 

Ja sitten Aarre tosiaankin kuulosteli muka lintujen 

laulua, mutta ei kuullut kerrassaan mitään — ei edes tali- 
tiaisen tuikutusta. Ja samassa hän oivalsi, että laulun 

aika oli jo ohitse. Olihan syksy tullut, koska herra Suu- 
laskin, tuo hyvä mies, oli lähdössä takaisin sinne pää- 

kaupunkiinsa. Niinpä vain! Taisi olla jo syyskuun alkua 
Aarteen mieleen tuli, että yöt olivat jo varsin viileitä ja 
pimeitä. Niinpä niin! Ja hänellä ei nyt ollut kattoa pään 

päällä, ei suojaa minkäänlaista. Herra Suulas oli ehdot- 
tanut, että han tulisi aamulla laivalle ja lähtisi hänen 
matkaansa. Voi, voi, miten Aarteesta tuntui äkkiä ikä- 
vältä, kun hänen mieleensä tuli ajatus, että hän ei sit- 
tenkään voisi tuohon hyvään mieheen luottaa niin paljon 
kuin omaan päähänsä, omiin käsiinsä ja jalkoihinsa. 
Henkeä salpaavan jännityksen vallassa, silmät pyöreinä 
hän oli äsken odottanut, että Suulas, tuo viisas herra 
näyttäisi voimansa tuolle tyhmälle Kojo Tylsälle, mutta 
herra Suulas oli lähtenyt karkuun. Se oli ollut ikävä ja 
itkettävä näky, että Aarteen oli tullut aivan paha olla. 
Ja nyt hän ei luottanut ollenkaan siihen, että Suulas to- 
dellisuudessa voisi tehdä jotakin hänen hyväkseen. Hän 
oli arka ja varovainen kuin villieläin, joka sattuman 
ansiosta oli päässyt livistämään häkistään. Vapaus, 
jota hän nyt hurmaantuneena tunsi hengittävänsä oli 
liian kallis heitettäväksi vaaraan. Oli kutakuinkin varma, 
että aamulla oli Kojo Tylsä laivalla, koluaisi joka hytin 
ja aiheuttaisi herra Suulaalle varmasti eräitä vähemmän 
mieluisia hetkiä. Ei, ei, tuo laivajuttu samoinkuin hyvää 
tarkoittava herra Suulaskin oli nyt jätettävä. Oli kek- 
sittävä jotakin muuta. 

Siinä samassa se selvisikin. Parin peninkulman päässä 
Huuhkakorvessa oli käynnissä laaja halkotyömaa. 

Maantietä, joka meni Kojo Tylsän talon ohitse, oli jo 
useita viikkoja ajanut halkokuormia järven rantaa koh- 
den. Osan haloista oli tilannut laivayhtiö ja joku aika 
sitten oli työnjohtaja, Koitere nimeltään, poikennut Kojo 

Tylsän taloon voidakseen paikata puhjenneen pyörän- 
kuminsa. Koitereella, joka oli tiukkakasvoinen, harmaa- 
tukkainen ja kovin suorasukaiselta vaikuttava mies, ei 

ollut itsellään ollut kumipalasta ja hän oli pyytänyt 
Aarteen sellaista hakemaan kauppiaalta, jolla myöskin 
oli tuollainen harvinainen kulkuväline. Aarre oli heti 
kipaissut matkaan ja vaikka kauppiaaseen oli kuusi ki- 
lometriä, oli hän koko matkan pitänyt juoksua yllä niin 
että oli saapunut takaisin ennätysajassa. Hyväntuulisena 
o\\ silloin Koitere sanonut Aarteelle: On niitä 
alkujakin vielä olemassa näillä main. Jos minulla olisi 
tytär, niin antaisin sen sinulle eukoksi, kun tulet siihen 

ikaan. 

Kiitoksia paljon, oli Aarre vastannut nokkelasti. 
Tuollainen puhe on minulle mieluisampaa kuin jos oli- 
sitte markan antanut. 

Mitä! Luuletko, että et saa myöskin markkaa oli 
Koitere kivahtanut ja ottanut kukkaronsa esille. — Kas 
tuossa. 

Mutta Aarre ei ollut ottanut sitä markkaa vastaan, 
ei millään, sillä hän oli sanonut tosissaan sen mitä oli 
sanonut. Ja lähtiessään oli Koitere vakuuttanut: 

— Tuollaisen miehen pidän minä mielessäni. 

Siinäpä nyt pelastus olikin. Ei muuta kuin metsän 

haJki maantielle ja sitten Huuhkan saloa kohti. Aarre 

oli tottunut halon hakkuuseen. Ja jos Koitere vielä muisti 
hänet niin varmasti hän saisi työtä. Ja Koitere oli niin 
vahva ja tuikea mies, että Kojo Tylsän ei ollut hyvä 

tulla meluamaan hänen työmaalleen. Koitere tutkisi var- 
masti asian, jos Kojo ilmestyisi ja siinä ei auttaisikaan 
toisen kieroMeminen. 



91 



Hyvää kyytiä asteli Aarre yksinäistä korven maan- 
tietä. Ilta alkoi jo härmärtää ja kylmä tuuli tomahteli 
korkeiden kuusien latvoissa. Hiukan siinä peloittikin tuo 



nuoruuden suuri yksinäisyys, joka niin äkkiä oli tullut 

ympärille. Kuului vain korven synkkä, taukoamaton ko- 
hina, joka aivan kuin raskaina laineina huuhtoi värisevää 
sielua. Ja olemuksen pohjalla, jossakin salaisessa kät- 
kössä liekehti kuitenkin toivon tuli, joka antoi aske- 
lille varman, rientävän menon. Raks ja raks panivat 
huonot saapasronttoset maantien soralla ja kädet viuh- 
toivat toimekkaasti sivulle. Kun sitten jo ensimmäiset 
tähdet alkoivat vilkkua metsän latvojen yllä tuli vael- 
tajan mieli keveämmäksi. Hän lauloi niin että metsän pi- 
meät holvit kaikuivat kerran joltakin renkimieheltä op- 
pimaansa laulua: 

Minä taivasalla tanssin 

orpopojan valssin, 

onnesta unta nään. 
Taisi olla jo aamuyö menossa, koska taivas alkoi 
idässä vaaleta Aarteen huomatessa maantien sivussa 
hakkuuroivion jälkiä. Pian tuli metsästä vähäinen ajotie 
vastaan, jolle Aarre poikkesi sattumanvaraisesti. Roivio 
loppui ja jälleen tuli matalaa metsää, mutta käveltyään 
vielä rohkeasti pari kilometriä havaitsi Aarre seisovansa 
harmaan, huonossa kunnossa olevan talon veräjällä. 
Siinä veräjällä seisoi päät uneliaasti riipuksissa ainakin 

kymmenen laihaa hevoskaakkia, jotka Aarre kohta ar- 
vasi ajomiesten elukoiksi. Köyhät mökin miehet eivät 
säästäneet hevosiaan silloin, kun urakkaan ryhdyttiin ja 

markat olivat lujassa. 

Lähellä olevassa metsässä näkyi iso hakkuuroivio sekä 

pitkät rivit pinottuja halkoja. Oli selvää, että Aarre oli 
tullut työpaikalle. Harmaan talon pihalla oli lukuisasti 
kärriä. Ilmeisesti oli haloilla kiire rantaan ennen vetten 
jäätymistä ja sitten edelleen proomuissa avarammille 
maisemille. Osa pinoista lieneekin ollut edellisen kevään 

hakkuita. 

Talo, joka uinaili aamun varhaisessa, koleassa hämä- 
rässä, näytti aivan kuin uhoavan väsyneiden miesten 
kuorsausta ja unen totisuutta. Ei voinut ajatellakaan 
mennä koputtelemaan ovelle. Aarre huomasi saunapa- 
hasen sivummalla ja meni koettelemaan, oliko sen ovi 
avoinna. Avoinhan se oli. Siinä tuntui ensin olevan 
pukeutumiskamari, joka oli aivan pimeä, koska sen ikku- 
na oli peitetty. Siinä nyt oli varmaankin seinällä jokin la- 
vitsa, johon saattoi oikaista itsensä. Aarre hamuili pi- 
meässä ja voi kauheaa, hänen kätensä sattui pitkään 
ja karkeaan leukapartaan, se oli aivan selvästi miehen 
leukaparta. 

Samassa kuului tavaton karjaisu aivan kuin naaras- 
karhu olisi herännyt makuuksikaan. 

— Mitä juutaksen vietävää tämä on! Kuka minua par- 
rasta repii! Kuka, häh! 

Aarre kuuli, miten peitto singahti ilmaan ja raskaat 
jalat tömähtivät lattiaan. Hän yritti livahtaa ulos, mutta 
ei löytänyt heti ovea, joka oli loksahtanut kiinni. 

Voi Ilamanskan leimaus! pauhasi karkea ääni. — 
Kuka veti parrasta, häh! Kuka uskalsi, häh! Vai onko 
täällä niitä Peräkorven karvapiruja! 

Samassa oli tuo huutelija löytänyt tulitikkulaatikon 

raapaisten tikun palamaan. Tuikehtiva valo paljasti 
Aarteen, joka seinää vasten painuneena, kasvoillaan 

kauhun ilmeet, tuijotti raivostunutta miestä. Aarre ei 

voinut nähdä tulenpitelijän kasvoja, näki vain sakeaa 

parran kasvua ja kaksi kiiluvaa silmää. Kului mitä jän- 
nittävin hetki ja sitten kajahti lauhtunut, mutta yhä 
karmea ääni: 

— No voi helkutin helkutti! Siinähän seisoo se poika 
sieltä kylästä. Niinpä seisoo. Se sama juutas, jolle olisin 
tyttöni antanut, jos minulla sellainen olisi ollut. 

Tulitikku sammui ja sen pitelijä, jonka Aarre nyt 

tunsi työnjohtaja Koitereeksi istahti vuoteelleen. 

— Mikä sinut, poika parka, tänne toi? kysyi nyt 
Koitere. 

Antakaa minulle anteeksi, kun tietämättäni herätin 
teidät. Työtähän minä vain tulin kysymään. 

— Vai työtä. Onko kotonasi asiat hullusti, kun ajavat 
noin nuorena halkometsään? 



Aarre selitti nyt asiansa siinä saunan pimeydessä 
juurta jaksaen Koitereelle, kertoi ihmeellisen löytöhis- 
toriansa, Kojo Tylsän käyttäytymisen, kertoi herra Suu- 
laasta, joka olisi hänestäkin tahtonut tehdä muka herran 
ja vieläpä hän mainitsi, että Koitereen ei tarvinnut huo- 
lehtia hänen tulevasta tytöstään, koska hän koskaan ei 

tulisi pitämään mielessään ketään toista kuin sen opet- 
tajan Ilta-tytön. 

Koitere pöllähytteli piipustaan tupakkaa ja varsinkin 

Aarteen huomautus tuosta Ilta-tytöstä näytti häntä kiin- 
nostavan. 

— Sinulla ovat edessä päin vielä kaikki riijaushom- 

mat ja siksi sinä olet onnen poika siitä huolimatta, että 

olet nyt koditon ja lisäksi orpo. Niinpä vain — mutta ei 

halonhakkaajalle sentään opettajan tyttöä anneta. Sinä 
kurkoiUelet, poika, kuuseen ja kapsahdat katajaan. 

Mutta kun Aarre viattomaan ja luottavaiseen tapaansa 

■ 

kertoi peilistä, jonka hän kerran oli markkinoilla voit- 
tanut ampumisella ja tuonut tytölle ja kuinka tyttö oli 
kehunut häntä maailman hauskimmaksi pojaksi, muutti 

Koitere äkkiä mieltään. 

Kyllähän se niin on, että mitä ihminen lujasti toivoo, 
niin sen hän saavuttaa. Ja toiselta puolen, eikä kai se 
Suulaskaan sinua ajatellut herraksi tehdä ellei nähnyt 
sinussa erikoisia lahjoja. Niinpä vain. No, kai sinulla on 
kirves ja saha matkassa. 

Nepä nyt Aarteella vielä olisivat matkassa olleet. Ei 
hän ollut omistanut vielä muuta asetta elärnäntaistelussa 



kuin katkenneen puukontyngän. Mikäpäs tuossa. Koite- 



reen mielestä usein se, joka aloitti tyhjin käsin, lopetti 
kauhalla. Hän lupasi lahjoittaa pojalle hänen ensim- 
mäisen sahansa ja kirveensä. 

Mutta kun vietät sen Iltasi kanssa häitä kerran 
maailmassa, niin muista sinne minutkin kutsua sanoi 

Koitere. 

Siinä olikin jo aamu ehtinyt niin pitkälle, että ulkoa 
alkoi kuulua hevosmiesten liikehtelyä. Pian alkoi hak- 

kaajiakin painua metsään ja Koitere johdatti Aarteenkin 
omalle kulmalleen. Kirveet ja sahat alkoivat heilua syn- 
kässä salossa. Aarre oli päättänyt pitää alunperin puo- 
lensa. Vaikka hän ikäisekseen ei ollut mikään kookas 
oli hän kuitenkin sitkeä ja mieleltään peräänantamaton. 

Hän nautti siitä, että sai mielin määrin hikoilla kovassa 
ös-sä. Tuskin malttoi Aarre ensimmäisenä päivänä 

kunnolla syödäkään, talosta sai ostaa keittoakin leivän 

jatkoksi, kun jo kiiruhti kaatamiensa petäjien kimppuun. 
Vanhat, kokeneet ja partaiset metsämiehet tulivat ihmet- 
telemään ja toilailemaan poikaa, joka sillä tavalla huhtoi 
ja vieläpä välillä, asetellessaan pölliä sahapukille, jaksoi 

iloisesti viheltää lurauttaa. 

— Aivanhan sinä täällä meukkaat kuin mustalainen 
karusellissa, sanottiin pojalle. 

Täytyy pitää kiirettä, että ei ikävä tule, sanoi Aarre 

tomerana. 

Vaan jospa se aamulla raukenee tuonkin kiireen 
edestä — ja ikävä tulee sitä suurempi, huomautettiin 

pojalle hyvänsuovasti. 

Köyhän pitää kestää, lateli poika. 
Kaksi syltä hakkasivat miehet keskimäärin päivässä, 
lähtien sitten painelemaan majapaikkaansa. Viimeisten 
lähtiessä oli Aarteella vielä urakka kesken, mutta hän ei 
poistunut metsästä, ennenkuin oli täyttänyt saman ura- 
kan. Lopen uupuneena hän pisteli suuhun leipäpalasen ja 

hiukan keittoa, haki nyyttinsä päänsä alle ja oikaisi i 
sensä laajalle lattialle mihin jo samassa nukahti. 

Aamu oli vaikea niinkuin vanhat miehet olivat ennus- 
taneetkin. Joka jäsentä vihloi ja särki, jalat ja kädet 
olivat kuin sellaisia kapineita, jotka eivät luontevasti 
kuuluneet muun ruumiin kanssa yhteen. Miesten ryys- 
täessä kahvia tuli Koitere hakemaan Aarretta saunaka- 
marin puolelle, missä hän oli keittänyt jo oman kahvinsa 

tarjoten sitä nyt pojallekin. 

— Mitä sinussa sitten erikoista lieneekin, mutta olen. 

sinuun mielistynyt, puheli Koitere. 

Viikon kuluttua oli Aarre jo tottunut kovaan työhönsä. 
Nuori ruumis oli nopeasti mukautunut rasitukseen, jä- 

senet olivat jälleen norjisluneet ja kun Aarre oli nyt saa- 
nut ensimmäisen tilinsäkin saattaen ruokailla kunnolli- 
sesti tunsi hän itsensä varmaksi ja luottavaiseksi. Kojo 
Tylsä kurjine asumuksineen ja elämisineen tuntui jo 
kaukaiselta, epätodelliselta unelta. Vain tuon talon 
eläimiä tunsi Aarre ikävöivänsä. 

Sitten tulivat syksyn pitkät ja kolkot sateet ja yksi ja 
toinen hakkuumies katosi työmaalta omille teilleen. Vain 
ajomiehet, jotka saattoivat vetää niskaansa keltaisen öl- 
jytakin hääräsivät yhä työssään. Aarre ei aikonut välittää 

aivan pienistä sateista, mutta usein tuli vettä niin san- 
kasti, että oli juostava pirttiin ja kulutettava siellä 
aikaa niinkuin parhaiten taisi. Koitere, joka oli vanha 
poika, oli sadeilmoja varten tuonut mukanaan monta 
hauskaa kirjaa ja niitä he yhdessä lueskelivat ja niistä 

keskustelivat. Varsinkin Jack Londonin romaani "Martin 
Eden", jossa kerrottiin, miten köyhä yksinäinen nuori 
mies tavattomat vaivat ja vastukset voittaen kohosi yh- 
deksi maailman suurimmista kirjailijoista ja viisaimmis- 

ta ja kunnioitetuimmista miehistä, oli Aarteelle mieleen. 
Hän tunsi tämän kirjan avaavan itselleen aivan uuden 
käsityksen ihmisen velvollisuuksista kehittää itseään 
myöskin henkisesti. Hyvä oli tietysti, jos ruumis oli 
sitkeä ja kestävä, mutta paremmin olivat asiat, jos tässä 
ruumiissa asui myöskin valpas ja etsivä henki ja kai- 
kelle hyvälle ja kauniille altis mieli. Totta totisesti. Vasta 
nyt tuli Aarteelle selväksi, että oli Iltaankin nähden ollut 
liian sokea. Tavallisena hanttityömiehenä, joka ei ollut 

kehittänyt itseään myöskin kirjojen avulla, ei hänellä 

ollut mahdollisuuksia milloinkaan lähestyä tuota tyttöä. 

Mutta nyt, kun hän oli löytänyt kirjat, oli hänellä toivoa. 

Hän tunsi yhä suurempaa kiitollisuutta Koiteretta koh- 
taan, joka oli hänet johdattanut tällaisen uuden ja en- 
tistä kirkkaamman elämän lähteelle. Myöskin Katekis- 
muksen hankki Aarre käsiinsä ja osasi lyhyen ajan ku- 

luttua ulkoa sen tärkeimmät kohdat. Keväällä aikoi hän 
käydä kirkonkylän pastorille suorittamassa rippikou- 
lunsa. 



Lumen tultua maahan ja vesien jäädyttyä lisääntyi 

jälleen metsämiesten porukka ja hevosmiehiäkin tuli 
lisää. Pariksi päiväksi pääsi Aarrekin ajamaan kuormia 
järven rantaan, kun eräs hevosmies oli joutunut kuu- 
meen takia makuulle. Ensi kertaa lähestyessään kuorman 
päällä loikoen Kojo Tylsän taloa, missä hän oli sur- 
keat lapsuus- ja kasvuvuotensa viettänyt, hän veti lakin 
silmilleen, että Kojo Tylsä ei olisi mahdollisesti vastaan 
tullessa häntä tuntenut. Entistä rähjäisemmältä näytti 
piha. Halkoja, heinän tähteitä ja hevosen sontia oli joka 
paikassa, sama laho ja vuotava puuämpäri näkyi yhä 

riippuvan kaivonvintissä ja ulkohuoneiden ovet rempot- 
tivat selällään kuten tavallista. Joku vieras tytönpul- 

lukka, saattoi olla Kojon uusi palvelija, tuli juuri pihasta 

maantielle. 



Miten Kojo Tylsä jakselee? kysäisi Aarre karvalak- 



kinsa alta. 



— Niinhän se isäntä jakselee, kuin tohelot jakselevat, 

vastasi tyttö, jonka mieliala ei tuntunut kovin iloiselta. 

Vuoteessa se on maannut jo monta viikkoa, kun la- 
sautti kirveellä jalkaansa. 

Siinäpä sitä oltiin. Ei ollut Kojo Tylsän kaltaisella mie- 
hellä onnea ja menestystä maailmassa. Ja kuitenkaan ei 

Aarre tuntenut vahingoniloa. Liittyihän tuohon mieheen 
pojan lapsuudesta jokin hauskakin muisto. 

Sillä matkalla poikkesi Aarre tutun kyläräätäli Liukon 
luona ja tilasi itselleen uuden, harmaan sarkapuvun. Hä- 
nellä oli jo säästössä rahaa enemmänkin kuin mitä pu- 
kuun meni. Uudet saappaat ja karvalakin hän oli jo ai- 
kaisemmin ostanut eräältä heppulilta, joka oli kortti- 
pelissä menettänyt rahansa ja halusi päästä takaisin koti- 
seudulleen. Ja kun Aarre kahden viikon kuluttua meni 
viemään viimeistä kuormaansa, puki hän Liukon syrjäi- 
sessä mökissä uuden puvun päälleen, jätti hevosen pi- 
haan ja asteli talvi-illan hämärissä koululle. Hän tunsi 
olevansa nyt kaikin puolin uusi mies. Hänellä oli kunnon 
vaatteet yllä, hän elätti itse itsensä ja hän oli lukenut 
monta ihmeellistä kirjaa, jotka olivat antaneet hänelle 



aivan uuden keskustelutaidon ja entistä laajemman kä- 
sityksen siitä, mitä nuorelta mieheltä maailmassa vaa- 
dittiin. 

Opettaja Virkee ja hänen rouvansa eivät aluksi tahto- 
neet tuntea Aarretta, tämä kun oli lyhyenä aikana niin 
suuresti kasvanut ja muuttunut. Hänet pyydettiin kama- 
riin istumaan ja luvattiin keittää kahvitkin. Niinpä vain! 
Harmaatukkainen opettaja Virkee, jonka sanottiin elä- 
vän täydellisesti vaimonsa komennuksessa, näytti Aar- 
teestakin nyt perin vaisulta ja mitättömältä mieheltä. 
Hän aivan ihmetteli itseään, kun tunsi vanhan kunnioi- 
tuksensa opettajaa kohtaan kadonneeksi. Hänelle tuli 

mieleen, että tuo mies olisi sentään voinut tehdä yhtä ja 
toista hänen lapsuutensa hyväksi, jos olisi halunnut. Oli- 

si ainakin voinut pakottaa Kojo Tylsän päästämään hä- 
net kouluun edes vuodeksi. Miten tylppä nokkakin oli tuol- 

opettajalla ja miten harvat ja ohkaiset viikset nenän 
alla. Niitä opettaja yhtenään haroi koettaen näyttää ar- 
vokkaalta ja sanoipa Aarre mitä hyvänsä, niin Virkeen 
piti toistaa: Niin kuinka? Niin kuinka? vaikka hyvin kuuli. 

Rouva Virkee oli toki iloinen ja luonnollinen ja kahvia 
juotaessa Aarre odotti joka hetki, että saisi kuulla jo- 
takin Iltasta, mutta vanhemmat vaikenivat tyystin 
töstä. Kun kahvi oli tuotu sisään ja opettaja ennättänyt 

- 

tehdä Aarteelle kaikki mahdolliset ja mahdottomatkin 
kysymykset, kuten että oliko siellä metsätalossa paljon 
töitä ja uskoiko Aarre Jeesukseen lunastajana ja oliko 
hän opetellut ynnä- ja vähennyslaskua, joihin kaikkiin 
hän sai myöntävät vastaukset, rykäsi opettaja Virkee 
pari kertaa arvokkaasti ja sanoi sitten: 

— Se on nyt sillä tavalla niin juuri että mikäli minä 
ymmärrän, sikäli sinä olet rehellinen ja valppaasti tietäsi 
aina vain eteenpäin mennä viipoittava nuori mies elikkä 
aikaihmisen kokelas. Ja minulla on nyt kunnia ja luot- 




tamus sanoa sinulle, että minulle on lähetetty sinulle tar- 
koitettu kirje — jossa oli sisällä, niin arvaapa mitä. 

Mistäpäs sen arvaisin. Kunhan ei vain ollut syöpä- 
läispulveria, kuten oli erään halonhakkaajan kirjeessä. 

No, no, Aarre. Herra Suulas on hyväntekijäsi. Sitä 
saa unohtaa. 

— Kas, minähän laskin leikkiä. Hyvähän herra Suu- 
las on minulle aina ollut. Hänkö sen kirjeen lähetti? 

Niin, hän lähetti sinulle viisisataa markkaa säily- 
tettäväksi sinun itsekehitysiäsi ja tulevaisuuttasi varten. 

Kai sinä ymmärrät, että se on pitkä penni. 

Oli kuin Aarre olisi lentänyt koholle lattiasta tämän 

valtavan uutisen kuultuaan. Hän ei vähään aikaan näh- 

nyt muuta kuin Virkeen pään, joka oli muuttunut sätei- 
leväksi kultapalloksi ja pyöri vinhasti karusellia. Jossa- 
kin sivummalla hymyili mamma Virkee kuin taivaan en- 
keli, ihanan ilmavana ja ruusunvärisenä. Ja siinä sa- 
massa Aarre oli näkevinään, miten Ilta tanssi keijukais- 
askelin ovesta sisään ja häilähti hänen ohitseen. 

Suurenmoinen Suulas! pääsi vihdoin huuto pojan 
suusta. — Tietääkö Ilta tämän? 

No, mitäs tämä nyt Iitalle kuuluu. Sinuahan tämä 
asia yksinomaan koskee, sanoi opettaja Virkee. — Ja nyt 
tahtoisin tietää, onko sinulla mitään suunnitelmia tule- 
vaisuuden suhteen. Mitä ammattia aiot ruveta harras- 
tamaan? 

Mitäpä siihen Aarre osasi sanoa. Hän oli aina tottunut 
ajattelemaan, että työ mikä hyvänsä oli miehelle sopivaa, 
kunhan sillä vain rehellisesti elätti itsensä. Ja nyt vii- 
meksi oli hän ihastunut kovasti raikkaaseen metsämiehen 
elämään. 

Mitäpä minä erikoista ammattia. Kaikki työ mi- 
nulle kelpaa. 

No, älä nyt ole typerämpi kuin olisi tarvis, sanoi 

Virkee. — Jokaisellahan on, ottiatuota, aina usein poika- 
sena jokin niin sanottu unelma, aikomus tulla joksikin 

erikoiseksi. Minä esimerkiksi uneksin aina, että minusta 
pitäisi tulla joko kiertävä nokikolari, joka aina saisi kii- 
peillä katoilla ja tikapuissa tahi sitten laivan masinisti, 

koska sen kädet saivat aina olla noessa ja rasvassa il- 
man, että sitä kukaan nauroi. Kai sinullakin on jokin 

unelma ollut. 

Olihan Aarteella toki ollut sellainen. Nyt hän ymmärsi. 

Hän oli poikasena uneksinut tulevansa joskus laivan, 

tuon Sotkan kapteeniksi, jolla olisi valkea lippalakki 
päässä ja joka mahtavana seisoisi ruorirattaan ääressä 



ohjaillen laivaa mielensä mukaan ja jolla ali valta tuu- 
tauttaa laivan pilliä milloin halusi ja kuinka pitkään ta- 
hansa. Niinpä vain. Olihan hänelläkin ollut unelma. 

Sotkan kapteeni minä olisin aina poikasena halun- 
nut olla. 

Kas niin, sehän oli jotakin, sanoi opettaja Virkee 
keventyneenä. — Tuo ei ole hullumpaa. Kirjoitan herra 
Suulaalle, että haluat opiskella kapteeniksi. Hyvä, hyvä! 
Koska minä satun kuulumaan Sotka-laivan johtokuntaan, 
ehdotan keväällä, kun uutta kansimiestä valitaan, sinut 
sille paikalle. Asia on selvä. Olet kesän kansimiehenä 
ja menet syksyllä laivurikouluun kaupunkiin. Sitten suo- 
ritat perämiestutkinnon ja haet perämiehen paikkaa ja 
kun tulee se aika, että Sotkan nykyinen vanha kapteeni 
kuolee, astut hänen tilalleen. Selvä, selvä! 
Aarre raapi päätään ja oli syvästi ihmeissään kaikesta, 

mitä oli saanut kuulla. Herra hyvästi siunatkoon, näinkö 
yksinkertaista onkin elämä minun kohdaltani, ajatteli 

Minustahan alkaa totisesti tuntua, kuin sitä poikaa, 

joka kerran korjattiin puun juurelta ja jonka lapsuus on 

ollut niin yksinäinen ja köyhä, odottaisi paremmatkin 
päivät. Ehkäpä sittenkään ei ole hullumpaa astua maail- 
man polulle löytölapsena. 

Minusta tuntuu siltä kuin opettaja olisi lukenut mi- 
nulle kappaleen satukirjasta, sanoi Aarre. 

— Ei mitään satua. Tämä on totista totta, sanoi herra 

Virkee hiukan yrmeänä. — Minä vain ihmettelen, miten 

herra Suulas niin luottaa sinuun. Hän lupaa lähettää 
lisääkin rahaa, jos opiskelussasi sitä tarvitset. 

Onhan se mittansa kaikella, onnen tunteellakin. Äkkiä 
tajusi Aarre, että hänen silmänsä pyrkivät kostumaan. 
Hän ei voinut muuta kuin tuijottaa opettajaa ja samalla 

ihmetellä, miten tämä saattoi olla niin vakava ja rauhal- 
linen. Ja oli omituista, että sillä hetkellä eli äidin kuva 
voimakkaana Aarren mielessä. Ei hän voinut muotoilla 
mielessään tuon naisen kasvoja, hän vain tajusi ne sie- 
lunsa silmillä ja hänestä tuntui, kuin hän olisi nähnyt 
hymyn tuntemattoman äitinsä kasvoilla ja kuin äiti olisi 
kuiskannut hänelle: Minä olen sinun mukanasi, poikani 
ja onnittelen sinua. 

Ennenkuin Aarre lähti, tuli puhetta myöskin Iltasta. 
Hän ei ollut halunnut jatkaa oppikoulua, vaan oli mennyt 
talouskouluun. Hänestä tulisi etevä ruoanlaittaja. 

— Sivistyneet herrat ottavat mielellään rouvikseen 
naisen, joka osaa tehdä hienon ruoan, hymyili rouva Vir- 
kee itsevarmana ja toivorikkaana, mikä kuitenkin Aar- 
teesta tuntui sillä hetkellä suorastaan julmuudelta. 

LUKU. 



Miten nopeasti kuluikin talvi. Aarre pysyi samoissa 
hommissa kehittyen päivä päivältä yhä paremmaksi met- 
sämieheksi. Ja raittiissa ilmassa liikehtien, nauttien voi- 
makasta, ravitsevaa ruokaa sekä kokien myötämielisyyttä 
toisten, vanhempien miesten taholta, tunsi Aarre kasva- 
vansa yhtä paljon sisäisesti kuin ulkonaisesti. Herra 
Suulaan ihmeellisestä hyvästä teosta puhuttiin paljon ja 
kaikki olivat sitä mieltä, että niin tunnetusti viisas ja op- 
pinut mies oli kyllä tiennyt, mitä oli tehnyt. Ei herra 
Suulas ollut tässä asiassa pannut rahojaan vettä juo- 
maan, vaan oli laskujensa ja mittailujensa nojalla tullut 
huomaamaan, että pojan päässä oli muutakin kuin hius- 
tukkoa. Laivankapteeni! Niinpä vain — saihan pojasta 

aluksi tulla kapteenikin. Vaan ei sen nousu siihenkään 
pysähtynyt. Pitemmälle se mies ajaisi. Kun hän kerran 

oli saanut kapteenin lakin päähänsä, niin hän tasavertai- 
sena herrojen kanssa jättäisi monet herratkin pian jäl- 
keensä. Mene ja tiedä, mitä taivaan merkkejä oli herra 
Suulas nähnyt pojan olemuksessa. Vaikka vielä presiden 

tulisi. Se olisikin ollut komeaa ja ainoalaatuista. 

Löytölapsi presidenttinä — koko valtakunnan suurtuhona, 
pomona ja ylikäskynhaltijana. Totisesti! Silloin tulisi 
varmasti Koitereen mustapartauskosta hänen juomanlas- 
kijansa ja ylimmäinen neuvonantajansa ja metsäporukan 
miehistä hänen sapeleilla ja hopeisilla pistooleilla ja kar- 
hunnahkaisilla lakeilla koristeltu henkivartioväkensä. 

Leikkiä laskettiin jatkuvasti ja välistä tahtoi Aarteen 
pää mennä sekaisin, kun oli vaikea eroittaa, mikä oli 
totta ja mikä leikkiä. Maailma oli nyt kerta kaikkiaan 
hänen kohdallaan kovin ihmeellinen. Se kurja elämä, 
joka verhosi hänen lapsuutensa oli niin päinvastainen 
tulevaisuuden maalailujen rinnalla. Ehkä parasta, mitä 
hänelle sinä talvena olisi saattanut tapahtua, oli Iitan 
lyhyt kirje, joka aivan yllättäen tuli hänelle metsäkäm- 
pälle. Ilta kirjoitti siinä hiukan kuin kiukkuisena, mutta 
kuitenkin niin ihanan lupaavana. — Terve vain, poika 
parka! Kyllähän se oli hieno tempaus, kun sinä silloin 
kerran markkinoilla voitit ampumisella minulle sen pei- 
lin. Ei sitä minulla enää ole, koska olen sen jälkeen saa- 
nut parempiakin lahjoja. Ja täällä kaupungissa on aivan 
itseni kokoisia peilejä, joissa voin hiuksiani laitella ja 
iharrella ja opetella kauniita niiauksia ja muita liik- 
keitä. Kun sanovat minua somaksi, niin irvistän aina. 
Eräs poika, joka on sieltä päin kotoisin ja lukee ra- 
kennusmestariksi, koettaa antaa minulle suuta vaikka 
kuinka, mutta korville hän on saanut tähän saakka. Kuu- 
lin, että olet nyt varoissa oleva miehen alku ja että si- 
nusta tulee laivan kapteeni. Hei vaan! Ei hullumpaa' 

Niinpä annat varmasti minullekin vapaalipun Sotkassa. 

Minusta olisi maailman ihanin asia matkustella laivassa, 

missä ei tarvitsisi välittää lipunmyyjästä. Aivan minä 
näin jo kerran unta, jolloin huusin lippumiehelle: Tiedät- 
tekö, kenelle puhutte! Minä olen kapteenin rouva! Men- 
kää hiiteen siitä! No niin — kuten huomaat, en ole unoh- 
tanut sinua. Ja minä unelmoin usein kauniista tulevista 
päivistä. Ilta. 

Aluksi ei Aarre oikein ymmärtänyt, mitä kaikkea tämä 
kirje sisälsi, vaan kun hän antoi Koitereenkin lukea sen, 
kävi kaikki selväksi. 

Rakkauskirje se on ja aivan suorinta laatua. Tyt- 
töhän viittaa selvästi siihen, että hän haluaisi kerran olla 
rouvasi, kun olet kapteenina. Selvä kuin juna! Jos nyt 
olet viisas niin vastaat niin tulisella kirjeellä, että pape- 
rin reunat kärventyvät, puheli Koitere toimevana. 

Eihän Aarre ymmärtänyt suurestikaan näitä rakkaus- 
asioita. Paljon hän toki oli niistä kuullut aikaihmisten 
puhuvan. Kovin vaikeita ne tuntuivat kaikilla olevan ja 

hankalia, kaksi ihmistä kun kuului harvoin sopivan niin 
hyvin yhteen, että liitoskohdat eivät irvistelisi. Mutta oli 
hän nähnyt onnellisiakin pareja. Nekin Pontevat! Vaikka 
molemmilla oli jo pää harmaissa, niin yhä kutittelivat 
toisiaan leuan alta, supattelivat toistensa korviin ja kuu- 
luivat menevän yhdessä yksinpä ulkohuoneeseenkin, että 
ei toiselle ennättäisi vain tulla ikävä. Kojo Tylsän avio- 
liitto oli taas ollut sellainen, jonka purkamiseen olisi 



pappien pitänyt ryhtyä. Aarre oli kyillä päässyt vähitel- 
len oivallukseen, mitä Tylsän emäntä oli tarkoittanut, 

kun oli voivotellut, että taas on jauholaari tyhjä, se on 

tyhjennetty Kuppari-Lauhan pussiin ja maksettu laatuna. 
Sellainen oli elukoiden hommaa ja Aarre tiesi osaavansa 

sellaista karttaa. Hän koetti kuvitella, minkälaista hänen 

ja Iitan elämä tulisi olemaan, jos heistä tosiaankin jos- 
kus pari tulisi, mutta silloin hänen poskensa kuumenivat 
ja hänen silmiinsä tuli sellainen leimu, että hän aivan 
häpesi itseään. Ja siinäpä Aarre tunsikin heikon kohdan 
itsessään. Ilta oli tunnetusti ylpeä ja näsäviisas tyttö. 
Jos mies yritti tulla hänen kanssaan toimeen, oli tämän- 
kin oltava to imevä ja omasta arvostaan tietoinen. Aarre 
pelkäsi painuvansa vyyhdeksi sen onnen edessä, jonka 
Ilta hänelle tarjoaisi. Ja silloin kajahtelisi pian Iitan 
suusta: Mikä vätys sinä oikein oletkaan! Kaikkea minä 
näenkin! Tyhjäsen pikku Uuno koettaa tässä leikkiä 

akanottoa! 

No, tässä oli nyt Aarteella aikaa kovettaa mieltään ja 
harjoitella muutenkin pitämään päätä pystyssä. Tulista 

ei hän toki kirjoittanut Iitalle. Eivät sivulliset 
halunneet millekään nauraa niin makeasti kuin toisten 
kommelluksille lemmen asioissa. Jos he yllyttivät kirjoit- 




tamaan tulisen ja pitkän kirjeen niin silloin oili viisainta 
tehdä juuri päinvastoin, kirjoittaa lyhyesti ja asiallisesti. 
Niinpä Aarre raaputtelikin Iitalle kirjelapun, joka ly- 
hyesti kuului: Heipä vain! Kyllähän minäkin sinua usein 
ajattelen, eipä sen puolesta, mutta >työ on melkein yhtä 
hauskaa. Se mies, joka yrittää valmistua rakennusmesta- 
riksi, on herättänyt minussa monta kaikuvaa naurun- 
pyrskähdystä. Nytkin nauran s iti 1 e miehelle täyttä kurk- 

* 

kua. Sillä eihän suuteleminen kuulu mihinkään koulun 

oppikurssiin. Tulet saamaan kyllä vapaalipun sitten lai- 

vassani, jos vain joskus rouvanani ollessasi annat mi- 
nulle kaiken sen arvon, mikä minulle kuuluu. Ei puhuta 

siitä asiasta, kuitenkaan vielä mitään, sillä ei sikoja säk- 

kiin osteta. Aarre. 

Tähän kirjeeseen ei Aarre sitten saanut vastausta koko 
talvena, vaikka hän kuinka hartaasti odotti. Mutta Aar- 
teen mieleen ei tullut, että siinä olisi mitään ihmeteltä- 
vää. Ilta oli sellainen, joka ei halunnut liikoja tunteilla. 
Hän katsoi miestä vasta sitten vakavammin, kun tämä 
seisoi valmiina hänen edessään, kädessään selvät elä- 
mänkirjat. 

Jonakin heJmikuun pakkaspäivänä ilmestyi Aarteen ih- 
meeksi Kojo Tylsä työmaalle ajaen vanhalla ruunakopu- 
kallaan, jonka silmäripset ja pitkät leukajouhet olivat 
paksussa kuurassa. Kojo Tylsä istui kaksiosaisen tukki- 
reen keulalla laihana ja sänkipartaisena. Hän oli sitonut 
repsattavan takkinsa ympäri punaisen villavyön kuin 
mustalainen ja kiinnittänyt siihen ison puukon ollakseen 
komea ja peloittava. Hän ajaa tohmersi kuormantekijäin 
keskelle ja huutaa kurautti aivan kuin nämä olisivat ol- 
leet vähäkuuloisia: 

Missä täällä on se minun kasvattipoikani? Se 
suuri rikas! 

Siinä sattui olemaan juuri Koitere lähellä. Hän tunsi 
kohta Kojo Tylsän ja astui kaikessa mahtavuudessaan 

tämän lähelle: 

— Sinun kasvattipoikasi. Kaipa sinä tuolla juoksijal- 
lasi olet ajanut aivan väärään paikkaan. Variksenpoika- 



han sinulla oli elättinä tässä muuanna kesänä ja jos sitä 



etsit, niin sinun on ajettava myötäpäivää länsilounasta 



niin kauan kuin tulet Siperiaan. Ja kun tulet sinne, niin 

kysyt kaikilta, että missä on se Tanelin paskatunkio. 

Sieltä löydät sen variksenpojan, jos nyt sitten saat kiinni 



sen. 



Älä leukaile mies, sanoi Kojo Tylsä uhkaavana. 

Minä tiedän, että Aarre on täällä ja että siitä on tullut 
kymmenysmies. Minä olen elättänyt ja kasvattanut sen 

mieheksi ja aion tulla joksikin aikaa sen hommiin. 

Koitere raapi leukaansa huvitettuna. 

Vai sinä aivan aiot tulla tänne hommiin. Mikä 
kunnia tälle savotalle. Sinulla kun on niin iso ja komea 
nokkakin, että sitä voi kintaan kanssa niistää. Oikea 
talvinokka, ei tarvitse palelluttaa sormia, kun niistää. 
Mutta tuskinpa täällä kuitenkaan sinunlaistasi nokan- 
päristäjää tarvitaan. 

Äijä! huusi Kojo Tylsä ja hänen ruskeat pikku sil- 
mänsä paloivat vihastuksen tulessa. — Missä on Aarre! 
Kun tapaan hänet niin komennan, että juuri sinä lähdet 
tästä kaputtamaan. Maksamme sinulle heti Aarteen 
kanssa lopputilin. Sillä pojalla on nyt rahaa. 

Harvoin oli sillä työmaalla kaikunut niin remakka 
nauru kuin silloin. Tuntui siltä, kuin kuuset ja hevoset ja 
yksinpä hangetkin olisivat nauraneet. Koitere sieppasi 

samassa lakin päästään ja paiskautui nöyränä polvil- 
leen tuon julmistuneen ryysyniekan eteen alkaen hokea: 
— Anteeksi vain! En heti tiennyt, että olette mahtava 
ruhtinas Kojo Tylsä, se kuuluisa tirehtööri, jolla on mor- 
siamena tuo ihana neitsyt, tuo kultakiharainen Kuppari- 
Lauha. Anteeksi vain! 

Mutta Kojo Tylsä tuskin ennätti tointua hämmästyk- 
sestä, jonka Koitereen teko oli aiheuttanut, hän tuskin 
ennätti käsittää sitä pilaksikaan, kun joku hevosmies sa- 
malla löi suitsiperillä vanhaa ruunaa takamuksille. Mies- 
ten tavattoman hohotuksen ja lujan lyönnin säikähdyttä- 

mänä ruuna potkasta nasautti koivillaan ja lähti sitten 

ravaamaan kuin henkensä edestä. Ja mitä kovemmin 



109 



Kojo Tylsä yritti karjua, saadakseen hevosen pysähty- 
mään, sitä lujemmin se mennä pinkoi. Pian katosi Kojo 
Tylsä tien käänteeseen, eikä enää ilmestynyt takaisin. 
Aaire, joka juuri silloin oli metsätiellä saapumassa pai- 
kalle, ennätti nähdä vain vilauksen hänen hahmostaan 
ja tavattoman isosta, kapisesta karvahatustaan, jonka 
Aarre niin hyvin tunsi menneiltä ajoilta. 

Aarre asui Koitereen kanssa nyt yhdessä saunakama- 
rissa ja vaikka työmaa eteni yhä kauemmas salolle, 
missä osa miehistä majaili pikku torpissa, hiihtivät he 
aina yöksi vanhaan kortteeripaikkaansa. Talon palvelus- 
tyttö, roteva ja verevälihainen Kaisa, jonka alati nau- 
ravia kasvoja koristi soma pystynenä ja joka puhui hiu- 
kan honottavalla äänellä, oli ottanut Aarteen aivan eri- 
koiseen suojelukseensa. Kaisa parsi pojan sukat ja kor- 
jasi vaatteista repeämät ja milloin mitäkin hyvää hän 
kiikutti kyökin puolelta miesten pöytään. 

— Omista syömisistäni se on säästetty, kehui tyttö 

tuodessaan milloin puolikkaan kuumaa kalakukkoa, mil- 
loin ison kimpaleen voissa paistettua pannukakkua. — 
Minä olen niin nirso ruoalle, että vain suupalan otan 



silloin tällöin. 



Tuota nyt ei voinut ottaa aivan vakavalta kannalta, 
sillä hyväntahtoisen Kaisan rinnat ja lanteet olivat mitä 

rehevintä lajia ja olivat hänen niskalihansakin aivan 
paksuilla juonteilla, mutta olihan siihen aikaan ruokaa 

taloissa, ei sen kulumisesta isoa lukua pidetty. Ja kun 

Aarre pyhäisin pilkkoi tytölle hyvän kasan hellapuita ja 

kantoi hänen toverinaan vesikorvoa navettaan, oli se po- 
jan puolesta olevinaan jonkinlaista korvausta Kaisan 
ystävällisyydestä. 



no 



Varo sinä tuota tyttöä, kuiskasi Koitere kerran 

Aarteelle. — Sen silmissä on kumma kajastus, kun se 
sinua katselee. Tuollainen tyttö on kuin Atlantin valta- 
meri, johon voi upota kokonaisen laivan miehistö. 

Aarre nauroi. Mitäpä hänellä oli peljättävää Kaisan 



taholta. Aivan kuin äiti oli tuo tyttö hänelle. Hän piti 
Kaisasta aivan paljon. Silloin kun Koitere oli Aarteen 
seurassa, oli tyttö vaitelias ja aivan kuin ujo, mutta mil- 
loin Aarre sattui olemaan yksin saunakamarissa, tuli 
Kaisalta puhetta kuin vettä. Se oli tavallisesti tällaista: 

Kun tulisi pian kesä. Etkö sinäkin pidä kovasti 
kesästä. Silloin on kyllä paljon kärpäsiä ja itikoita, 
mutta ei niitä huomaakaan, kun on nuori. Eikö niin! Ja 
kyllä metsäpolulla on iltaisin hauska kävellä. Ei tietysti 
yksin, vai mitä arvelet. On lämmintä ja voi kelliä sam- 
maleella, kun käki kukkuu. Eikö niin! Ja rakkauskin on 
kesällä paljon ihanampaa kuin talvella. On niin paljon 
tilaisuutta, kun ulkona ei palella. Eikö niin vaikka! 
Mutta kyllä elokuun kuutamo on kaunis. Haluaisin antaa 
suuta pojalle aina silloin, kun kuu paistaa. Niin, niin, 
minä olen niin tulinen, että sitä ei kukaan arvaa — 



Ei sitä saa olla liian tulinen, arveli Aarre henkeään 
pidellen. Hänestä oli tavattoman hauska kuulla Kaisan 
puhelua. Loikoen työstä väsyneenä vuoteellaan hän sulki 
tavallisesti silloin silmänsä ja kuvitteli, että siinä olikin 
Ilta hänen kanssaan puhelemassa. Se oli aivan verra- 
tonta. 

Liika tulinen! huudahti Kaisa. Mitä se on! Usko 
vain, että liika ei ole pahasta missään muussa kuin sel- 

käänsaannissa. Eikä ihminen voi olla liian tulinen. Jos 
halaa toista, niin siinä pitää puristaa niin, että luut rus- 

kavat. Ja mitä se suun antaminen on, jos siinä vain nuo- 
laisee kuin kissa. Hyi olkoon! Sen pitää tuntua. Niin, 
niin, älä naura. Mitä se on, jos olla lököttää toisen vie- 
ressä kuin muikku suolapytyssä. Pitää suudella niin, 
että ihan mäjäys kuuluu. Katsohan, kun näytän. 

Kaisa lähestyi nyt Aarretta silmissään syvä hehku ja 
povi kohoillen, mutta Aarre käänsi vikkelästi päänsä hei- 
nillä täytettyä tyynyä vasten. 

Hullu! Kun olisin vain neuvonut! huudahti Kaisa 
pettyneenä ja närkästyneenä. 

Minä olen jo opetellut, vikisi Aarre onnettomana, 

kun ei olisi halunnut loukata Kaisaa. 

Opetellut, morkkasi Kaisa. Ainoastaan kissan nuo- 
lua. Kyllä minä tiedän. Et ymmärrä, kun olet vielä niin 
nuori, että kastelet housusikin kirkossa, jos sattuu pitkä 
saarna. 

Minulla on suu rikki jo ennestään, kun olen niin 
paljon harjoitellut. 

Valehtelet, poika. Katso minua silmiin, huusi Kaisa 
itkunsekaisella äänellä. 

Kun Aarre käänsi päänsä, oli Kaisa samassa hä- 
nessä kiinni kuin tiikeri ja tapaillen huulillaan pojan 

kasvoja hän hoki kiihkeänä: 

Minusta sinä oikean eukon saat! Kuule! Minä se 
olen! Minä olen parempi kuin kukaan rimsun ramsu. 

Minulla on monta markkaa säästössä, sukan terässä. 
Haenko ja näytänkö! Saat ne kaikki! Mitä! Rakastan 

sinua kuin kuun paistetta metsälammella. Rakastan, ra- 
kastan sinua kuin piru rakastaa lautamiestä, joka on 

tehnyt väärän valan. 

Kaisa puristi Aarretta niin, että hän oli aivan henki- 

hieverissä. Ja aivan äkkiä sitten tyttö irroittui pojasta ja 
karkasi ulos ovea paiskaten. Mutta vielä hän palasi 
ovelle ja huusi silmät liekehtien: 

Muista vain! Minä olen sellainen tyttö, jolla ei heti 
käsi päähän mene. Ja varmasti minä saisin sen keite- 
tyksi, minkä mies ammutuksi. 

Kaisa oli Aarteen mielestä joka tapauksessa aivan 
erinomainen tyttö, mutta eihän häntä voinut toki Iitan 
edelle asettaa. Ja tuo hänen käsiksi käymisensä oli 
suorastaan peloittavaa. Totisesti — jos sellainen kuului 
rakkauteen, niin sellainen rakkaus oli ainakin pojalle 
kamalaa souvia, kovempaa kuin saunan häkälöyly. Ja 
kuitenkin tunsi Aarre, että hän juuri Kaisan kautta 
pääsi lähemmin tuntemaan tuota ihmettä, joka oli nuori 
nainen. Vaikka Kaisa ei herättänytkään Aarteessa rak- 
kauden ja kaipauksen onnea, täytti hän kuitenkin ole- 
muksellaan erään ammottavan aukon nuoren miehen 
tiedonjanossa. 

Pari kertaa talven kuluessa ajoi Aarre hevosella ta- 
paamaan opettaja Virkeetä ja hänen rouvaansa. Jonakin 

i näperrellyt koivun pahkasta kauniin ra- 




iltana 

sian, jonka hän nyt pyysi lähettämään Iitalle. Virkeet 
ihailivat kovasti rasiaa, mutta kävi kylmä värähdys 
Aarteen selkäpiissä, kun rouva Virkee äkkiä lausahti: 

— Kyllähän me tämän lähetämme, mutta mitä sano- 
nee se hänen poikaystävänsä siitä. 

Mitä! huudahti Aarre. — Tarkoitatteko sitä juupelia, 

joka aikoo tulla rakennusmestariksi. 

— Sitä juuri. Se onkin komea ja miellyttävä poika, 

sanoi rouva Virkee. — Me tunnemme molemmat sen 

pojan vanhemmat. 

Vaan sehän ei muuta tee kuin koettaa suudella 



Iltaa. 



Rouva Virkee tuli ankaran näköiseksi. 

So, so. Kuinka Aarre puhuu noin tuhmia. Ja mistä 
Aarre sen tietää. Sinulla on huono mielikuvitus. Hyi 
olkoon. 

— Sanon vain, mitä Ilta kirjoitti. 

Sinä valehtelet, koska olet mustasukkainen. Kyllä 
ne metkut tunnetaan. Ilta joka tapauksessa ihailee sitä 




aa. 



Ja se on taas pitkä valhe. Ilta on luvannut ru- 
veta minun rouvakseni heti kun minusta on tullut kap- 
teeni. 

Mutta nyt oli rouva Virkee todellisesti suuttunut. Li- 
havat kasvot punoittaen kuin kukon heltta hän puhkui: 

Huutia sinulle! Hohhoh. Etpä aiokaan aivan mata- 
lalta siepata marjaa. Mutta entäs sitten, kun olet tien 
varresta löydetty. Vaikka olisi äitisi mustalaisnainen. 
Ei, poikani. Iitalle pitää olla varmaa sukua — niin, niin 

ja kotia ja kasvatusta. 
Aarrekin oli äkkiä tuskan punainen kasvoiltaan ja 
häntäkin kiukutti: 

Entäpä isäni onkin kuvernööri. Entäs sitten. Jospa 
kerran tulisikin sellaista päivänvaloon. 

Herra Virkee, joka aina vaimon puhuessa aivan kuin 

kutistui kokoon olkapäittensä väliin ja saaden kasvoil- 
leen hurskaan ilmeen uskalsi tuskin suutaan avata, nosti 

äkkiä kiihkeästi kätensä ja lausui: 
— Niin juuri, rouva! Niin juuri! Suulas kirjoitti, että 

hän on palkannut tutkijan ottamaan asiasta selvää. 

On viisainta olla varovainen tässä Aarre-jutussa. 

Voivat Aarteen vanhemmat olla mustalaisiakin. 
Mitenkäs sitten suu pannaan, jos se todistetaan. 

— Mutta Mooseskin löydettiin heitteeltä, ajattelepas 



sitä asiaa. 



Mooses, tuhahti rouva Virkee. — Sepä olikin hullu 



mies. 



Nyt uskalsi herra Virkee nousta miehiseen mittaansa. 
Hän ei voinut sallia, että ainoastakaan pyhän kirjan koh- 
dasta annettaisiin väärämielistä todistusta. 

Älä solvaa Moosesta! huusi hän kimakasti. — Kuule 
vaimo — Mooses oli Jumalan vierimmäinen. 

Varmaankin levisi tämän opettajan selityksen johdosta 
jonkinlaista pyhää valoa Aarteenkin ylle, koska rouva 
Virkee nyt väkinäisesti hymyillen sanoi Aarteelle: 

Älä nyt vain luule, että en pitäisi sinua kunnon 
poikana. Olen vain pahoillani, kun sinulla raukalla ei 
ole oikeaa papin kirjaa. 

Onpa sekin nyt vika, sanoi herra Virkee, joka alkoi 
yhä enemmän olla Aarteen puolella. — Tällä pojalla on 
papin kirja kasvoillaan ja käsissään. Ja se on aivan 
mallikelpoinen. - 

Aarteesta alkoi tuntua sangen vastenmieliseltä istua 
siinä punoittavin poskin noiden ihmisten arvosteltavina. 
Hän käsitti, että asia vain pahenisi, jos Iitan vanhem- 
mat hänen takiaan vielä alkaisivat riidellä. Mutta ko- 
vasti kiukutti sekin rakennusmestarin kokelas, joka noin 
oli saavuttanut rouva Virkeen suosion. Ja sitten hän 

muisti Kaisan, joka niin hehkuvasti oli osannut esitellä 
ja ylistellä itseään. Ehkäpä hänkin esiintyi liian vaati- 
mattomasti. Saaden äänensä hartaaksi hän nyt sanoikin 

rouva Virkeeseen kääntyen: 

On parempi teidänkin katsoa kuin katua. Niin 

rouva. Minä olen poika, jolla ei heti käsi päähän mene. 
Ja kyllä minä saan sen verran ammutuksi kuin rouvani 
kykenee keittämään. 

No, mitäs sanot, huudahti opettaja Virkee ja katsoi 
iloisesti ja toivorikkaasta rouvaansa. 

— Ja osaan minä rakastaakin vaikka toistaiseksi olen- 
kin tällainen nappula, sanoi Aarre silmät hehkuen. — 

Niin vain. Minä rakastan Iltaa kuin kuun paistetta metsä- 
lammella. 

Rouva Virkee painoi päänsä alas, hän hymyili äkkiä 
ujosti ja hämmästyneesti. 

Kuinka Aarre sanoikaan — miten oli se viimeinen 

lause. 

Rakastan Iltaa kuin kuun paistetta metsälammella. 

Mitäs sanot, eukko, kuului opettaja Virkeen va- 
kava ääni. 
Ja nyt sulki rouva Virkee silmänsä ja mutisi: 

Tuo oli kaunista. Yllättävää. Sinulla on kaunis 
sielu, Aarre. 

Iltaa vietettiin tämän jälkeen sopuisan mielialan val- 
litessa ja Aarre tunsi selvästi, että hänen arvonsa oli 
äkkiä kohonnut. Ja miten hän siunasikin Kaisaa, joka 
oli antanut hänelle niin hyviä sanoja suuhun. Totisesti, 
hän ajatteli, jos kerran vietän häitä Iitan kanssa, niin 

Kaisa tulee olemaan siellä kunniavieraana ja erikoisesti 

häntä varten annan leipoa vasikan kokoisen kakun pel- 

kästään hunajasta ja rusinoista. 

Niin tuli kevät Suomen syrjäisille saloillekin. Kuuset 
pudottivat lumiset taakkansa, vihreä sammal puikahti 
esiin paljastuvien kivien kupeelta, mäkien rinteiltä alkoi 

kuulua purojen hilpeätä lorinaa. Päivä porotti metsän 
siimekseen ihanan kirkkaasti ja tuuli leyhähteli havun- 
tuoksuisena ja raikkaana. Aivan onnellista oli nuoren 
ihmisen hengittää kevään ilmaa. Illat olivat kuultavan 

valoisat ja tuntui siltä, kuin kaihojen linnut olisivat sa- 
lamannopein siivin lennelleet äärettömiä matkoja tuoden 
joka lennollaan uuden riemun lehvän nokassaan. Pilvet 
ruskottivat taivaan rannoilla kuin onnen käsittämätön, 
kaihomielinen lupaus. 

Jonakin päivänä olivat työmaan viimeiset puut kaa- 
dettu ja vedetty järven rantaan. Työporukka söi tutussa 
talossa viimeisen yhteisen ateriansa, joka tarjottiin oikein 
yhtiön puolesta, jokainen sai lopputilinsä ja häipyi tyy- 
tyväisin mielin, lompakot pullottaen omille kesäisille 
veräjilleen. 

Aarteen oli ikävä erota mestari Koitereesta, joka oli 
koko talven ollut kuin isä hänelle. Mutta hänelläkin oli 
jo kiire lähteä omille teilleen. Hän oli saanut laiva- 
yhtiöltä tiedon, että oli valittu kansimieheksi Sotkaan 
ensi purjehduskaudeksi. Laiva oli jo valmiina kaupungin 
rannasisa lähteäkseen ensimmäiselle retkelleen. 

Nukkuessaan Koitereen kanssa viimeistä yötään tu- 
tussa saunakamarissa ei uni tahtonut mitenkään tulla 

Aarteen silmiin. Mielessä oli niin paljon ajatuksia. Tuo- 
kin Kaisa-raukka vaivasi häntä. Tyttö oli viime aikoina 
käynyt niin kalpeaksi ja alakuloiseksi ja laihtunutkin 
hän oli niin että oli aivan ikävä nähdä. Mutta minkäpä 
Aarre taisi sille, että nyt oli eronhetki koittava. 

Miehet nousivat ylös aamun varhaisessa kajastuksessa 

talon vielä nukkuessa. Ennen lähtöään Aarre otti paperi- 
lapun ja kirjoitti siihen: 

Hyvä Kaisa. Aina kun satun kävelemään kuun 

paisteessa, muistan sinua. Annoit minulle enemmän lah- 
joja kuin tiedätkään. Siunaan sinua kuin Jumala lauta- 
miestä, joka teki oikean valan. 

Aarre Puistola. 

Aarteella oli nyt matka kirkonkylään, missä ystävälli- 
nen pastori hetken kuulusteltuaan antoi hänelle rippi- 
koulutodistuksen. Koko juttu oli ollut helpompi, kuin 

peloittelijat metsäkämpällä olivat uskotelleet. 

7. LUKU. 



Sotka, jonka kansimieheksi Aarre oli nyt joutunut, oli 
vanha ja kovia kokenut, mutta yhäkin kulkukelpoinen 
laiva. Sen koneet pitivät yllä tasaista, verkkaista kol- 
ketta ja koska se keulaltaan ja takamuksiltaan oli ver- 
rattain pyöreä, ei se suuresti kallistellut pahimmissa- 
kaan myrskyissä. Syrjäinen oli sen reittikin ja vähän- 
tuottava, joten saatiin olla Sotkalle kiitollisia, että se 
kaikesta huolimatta hoiti säännöllisesti yhteydet kaupun- 
gin ja korpiseutujen välillä. Tultuaan sokkeloreitiltään 
laajemmalle väylälle, missä uudenaikaiset matkustaja- 
laivat porhalsivat kaupunkia kohden, se säännöllisesti 

sivuutettiin ja jätettiin jälkeen, mutta jos Sotkassa sat- 
tui olemaan sisukas lämmittäjä, kuivat halot ja lastia 
vähän, saattoi se äkkiä intoutua kilpailemaan toisten 
kanssa, puuskuttaa piipustaan kamalan mustaa savua 
ja mennä tormuuttaa pitkiä matkoja toisten rinnalla 

aivan tasaveroisina hellittäen kuitenkin, mutta jonakin 

myrskyisenä päivänä se oli sivuuttanutkin erään ylpeän 
keikkuilevan pikamenijän, jossa syystä tai toisesta ei 

oltu saatu höyryä nousemaan, vaikkakin tuo voitto oli 
maksanut Sotkalle ylimääräisen halkosylen. Juuri sääs- 
täväisyyssyistä olikin Sotkan tavallisesti mennä junksu- 
teltava tasaista, rauhallista tahtiaan. 

Puhuttiin, että Sotkan höyrypannu oli jo niin kulunut 
ja yli-ikäinen, että jonakin kauniina päivänä se pamah- 
taisi hajalle ja veisi laivan lasteineen pohjamutiin, mutta 
tähän hokemaan olivat sen matkustajat jo niin tottuneet, 

että he eivät siitä välittäneet. Köyhät ihmiset eivät niin 

tuntuneet pelkäävän kuolemaa kuin parempiosaiset, joita 
vain harvoin sattui Sotkaan. Pakko kuin köyhän kuo- 
lema, oli tuttu sanonta niillä seuduin ja kun kuolema oli 
kerran pakko ainakin siis köyhien kohdalla, ei ollut niin 

väliä sillä, missä ja miten se tapahtui. 

Sotkan kapteenina oli vanha, pukinpartainen Rum- 
mukaisen ukko, jonka vertaista mahtavuudessa ja an- 
karuudessa ei varmaankaan löytynyt koko maailman 
kapteenien joukossa. Hän oli vähäläntä, kypsäselkäinen 
käppänä, jonka pienet, verestävät kärpän silmät paloivat 

valppaina ja kiukkuisina. Ja oli varsin hullunkurisen nä- 
köistä, kun tuo lyhytjalkainen ukkeli koetti esittää mah- 
tavuuttaan yksinpä liikehtimisessään. Kun pieni mies 
yrittää kävellä merimiesmäisesti heilahdellen ja 
taasti käsiään ja jalkojaan huidellen, on se vähän sa- 
mannäköistä, kuin sammakko yrittäisi tanssia tangoa. 
Rummukaisen ukolla naureskeltiin hänen selkänsä ta- 

kana, mutta sitä ei ukko itse huomannut. Laiva oli tun- 
nettu siitä, että siinä joka purjehduskautena vaihtui 
koko miehistö juuri Rummukaisen komentelun takia, 

ukko Rummukaista moitiskeltiin, mutta hän tyrehdytti 

jokaisen tiuskaisemalla: Kapteeni laivassa, Jumala tai- 

vaassa! Siihen viisauteen ei kukaan osannutkaan sitten 
mitään edes inahtaa. 

Aarre oli ollut siinä lapsellisessa uskossa, että Kojo 
Tylsän tapaisia töykeitä ihmisiä ei maailmassa muita 
olisikaan, vaan että kaikki ihmiset olisivat toisiaan koh- 






taan ystävällisiä, kun vain itse ei herättänyt pahennusta. 
Mutta nyt hän huomasi, että olipa kumminkin olemassa 
vielä kapteeni Rummukainen. 

Ensimmäisenä päivänä laivan saavuttua kaupunkiin ja 
perämiehen lähtiessä asioilleen kutsui kapteeni Aarteen 
luokseen ja asetti hänet kokeisiin. Hän vetäisi pojan 
lakin hänen silmilleen. 

No, mikä ilmansuunta on tuolla? kysyi ukko kars- 
kina. 

Aarre oli hädissään. 

— Enhän voi sanoa, kun en näe. 



Ei tarvitse nähdä. On muuten tiedettävä. 

Itä, pihautti Aarre. 

Oikein, sanoi ukko lyhyesti. 

Sano, olenko käynyt Ameriikassa? kysyi taas ukko. 

Enhän minä sitä tiedä. 

Arvaa, juutas! 

Olettepa tietysti. 

Oikein, sanoi ukko, vaikka Aarre kuuli myöhem- 
min, että tässä asiassa Rummukainen syötti kaikille silk- 
kaa valhetta. 

— No, ethän sinä niin tyhmä taida ollakaan, jatkoi 
kapteeni ja sieppasi lakin pojan silmiltä. Ottaen nyt 

kortin pöydällä olevasta likaisesta korttipakasta Rum- 
mukainen kysyi: 

Mikä kortti tämä on? 

Aarre tunsi kyllä kortit tarkoin. Kojo Tylsä oli opet- 
tanut hänelle niiden tuntemisen. 

Hertta-ässä se on. 

— Vai hertta-ässä! Pata-ässä tämä. 

Mutta Aarre ei voinut antaa periksi, sillä eihän kortin 

keskellä oleva sydän ollut musta, vaan punainen. 

— Se on hertta-ässä, sen voin vannoa, sanoi Aarre 
tiukasti. 

— Pata-ässä se on silloin, kun kapteeni sanoo! kar- 
jaisi nyt ukko. — Myönnä, että se on pata-ässä. 

Vedet pusertuivat Aarteen silmiin. Häntä kiukutti, 
että suretti, kun oli joutunut tuollaisen hullun känttyrän 
komenneltavaksi. Mitä hänen nyt piti tehdä. Samassa 
hänen katseensa osui hytin ikkunasta laiturille. Siellä 
seisoskeli vielä yksinäinen poliisi, joka oli ollut laivaa 
vastassa. Siinä samassa Aarre sieppasi kortin kapteenin 
kädestä ja ryntäsi ulos hytistä kipaisten saman tien po- 
liisin eteen. 

Kuulkaa, poliisi! Onko tämä kortti pata-ässä? 
Poliisi nauroi. 

Mitä se poika leuhkii. Hertta-ässäksi tuota ennen 
on sanottu. 

— Mutta kapteeni käskee minun tunnustamaan, että 
tämä on pata-ässä. 

Vakavuuden kureet kävivät poliisin poskissa. Hänellä 

tuntui olevan vanhaa kaunaa Rummukaista kohtaan. 

Mennäänpähän yhdessä ja kysytään asiaa uudel- 
leen, sanoi poliisi ja ottaen Aarteen kädestä kortin nousi 

hänen mukanaan laivaan. Kapteeni Rummukainen tuli- 
kin jo siinä käytävällä vastaan. 

Hei kapteeni! huudahti poliisi leikkisän näköisenä. 
— Sanokaapa te, joka niin hyvin tunnette kortit, mikä 
kortti tämä on? 

Rummukainen naurahti happamesti katsoa muljaut- 
taen samalla vihaisesti poikaan. 

Hertta-ässä näkyy olevan. Mutta on minulla tär- 
keämpääkin hommaa kuin neuvoa ihmisille korttien 

nimiä. 

Muutamia päiviä koetti kapteeni vielä kiusata Aarretta, 
mutta kun tämä ei milloinkaan ruvennut nöyrästi hyväk- 
symään hänen ilkeyksiään, vaan selitti ukolle, että tämä 
oli väärässä ja kun hän ei myöskään ruvennut ukolle 
milloinkaan murjottamaan, vaan tervehti häntä joka 
aamu yhtä iloisena ja naurusuisena, lauhtui ukon mieli 
vihdoin poikaa kohtaan niin, että joskus saattoi laskea 
leikkiäkin hänen kanssaan. Se oli kömpelöä leikkiä, joka 
nauratti Aarretta juuri kömpelyytensä vuoksi. Iltaisin, 
kun oli saavuttu päätelaituriin salolla, kun Aarre ja perä- 
mies olivat käyneet uimassa ja perämies ryhtynyt ongelle 
sekä Aarre lukemaan jotakin matkustajan unohtamaa 
lehteä, halusi kapteenikin jotakin harrastaa. Hän lähes- 
tyi muka hiirenhiljaa Aarretta, vaikka tämä hyvin kuuli 
hänen puuhkavan hengityksensä ja sipaisi sitten äkkiä 
suuhun kastamallaan peukalolla hänen niskaansa lähtien 
sitten muka karkuun juoksemaan. Ja Aarre karkasi tuon 
lapsen kaltaisen ukon perään koettaen saada pahanteki- 
jän muka kiinni. Vaikka hän olisikin saanut tuon kom- 
purajalkaisen ukon heti tavoitetuksi, antoi hän hänelle 

kuitenkin etumatkaa, että ukko saattoi ennättää hyttiinsä 

sulkea ovensa. 

Laivassa oli pufetti-neitinä vanhapiika, joka oli alku- 

jaan varakkaasta kodista ja oli käynyt hiukan koulujakin 
ja joka sanoi sen vuoksi ottaneensa tällaisen paikan, että 

rakasti niin kovasti vettä ja korpiseudun järvimaisemia. 
Oli vaikea sanoa hänen ikäänsä edes suunnitteenkaan, 
sillä hänellä oli värjätty tukka ja tekohampaat, jonka li- 
säksi hän punasi huuliaan ja poskiaan ja vieläpä pitkiä 
kynsiäänkin. Veeraksi häntä kutsuttiin ja oli hän kaikille 
ystävällinen ja lempeä. Kaikki olivat hänello kulta- 
kapteeneja, kulta-perämiehiä ja kulta-Aarteita. Ja pyysi 
häneltä mitä palvelusta hyvänsä, oli hänellä heti vastaus 
valmiina: Heti, kultamuruseni! Kerrottiin, että perämies, 

joka oli aika koiranleuka, vaikka olikin perheellinen mies, 

oli kerran sanonut hänelle: Nyt olet kasvoiltasi niin maa- 
lissa, että sinun on hypättävä järveen. Ja eikös tuo kuu- 
liainen ihminen ollut heti huudahtanut: Heti, kultamuru- 
seni! ja alkanut aivan kaupungin rannassa riisumaan 
seään. Onneksi oli siihen tullut kapteeni ja ajanut nei- 
din hyttiinsä järkiintymään. 

Veerasta oli Aarteelle paljon hyötyä sekä iloa vaikka 
usein hänelle kävi aivan sääliksi tuon naisen loputon 
hyväntahtoisuus. Hänen palkkansa ei ollut suuri, mutta 

senkin hän tuhlasi jakamalla voileipiä ja karamellejä ja 

tarjoamalla kahvia köyhille lapsukaisille, jotka avojal- 
kaisina ja repaleisina olivat menossa kaupungin torille 

luudan tahi kalan kaupalle. Kaikki vanhat, niiskuttavat 

mummot olivat Veeran ystäviä, niitä hän hoivaili ja ta- 
lutteli laitureissa. Illat Veera istuskeli hytissään, jonka 

seinille hän oli kiinnittänyt kauniiden miesten postikortti- 
kuvia ja tuijotti avatusta ikkunasta ilta-auringossa väl- 
kehtiviä vesiä. Ja äkkiä saattoi hän ruveta laulamaan sy- 
vällä, tunteellisella äänellä kansanlauluja, joista varsin- 

kin eräs oli hänelle mieluinen. Sen ensimmäinen värssy 
kuului: 

Tule, tule, minun ystäväni, rantahan. 
Täällä saat sinä nähdä mun. 
Tule, ojenna sinun oikea kätesi, 
niin hyvästi jätän sun. 

Aarre ihaili Veeraa aivan tavattomasti ja hän olisi 
usein hartaasti toivonut, että Veeran ystävä olisi todel- 

lakin tullut rantaan hyvästelemään Veeraa, niin että hän 

olisi päässyt rauhaan. Mutta milloinkaan ei ystävää il- 
mestynyt. Masinisti, joka oli karkea ja ruma, yksisilmäi- 



nen ja väkivaltaisen näköinen mies saattoi joskus ilmes- 
tyä hänen hyttinsä ikkunan taakse ja ojentaa rasvaisen, 
nokisen kätensä tokaisten: Morjens vaan sitten, mutta 
hän sai vastaansa niin kummastuneen ja pahastuneen 
katseen, että ei jatkanut pilaa pitemmälle. 

Kaikki matkustajatkin pitivät Veerasta joutuen hänen 
hymyilevän olemuksensa lumoihin. Jokin nuori maalais- 
isäntä, joka asui reitin varrella, rakastui Veeraan niin 
totisesti, että hän alkoi tehdä kaupunkimatkoja vain sen 
tähden, että sai nähdä Veeraa ja rupatella hänen kans- 
saan. Saatiin pian tietää, että isäntä oli kosinutkin Vee- 
raa, mutta saanut kieltävän vastauksen. Ja nyt kohosi 
yhä Veeran arvo kaikkien silmissä. Yksinpä tuo oma- 
laatuinen, kiivas ja puolihupsu kapteenikin joutui hänen 
pauloihinsa. Ukko osti itselleen uuden uutukaisen kap- 
teeninakin ja alkoi joka päivä ajaa partaansa vain sen 

tähden, että hän nyt oli saanut laivaansa ilmielävän Vel- 
lamon eli Merenneidon, kuten hän kaikille selitti. Ukko 

tupsahti tuon tuostakin hytistään kannelle, laitteli lak- 
kiaan hyvään asentoon, kohenteli viiksiään ja ilmestyi 

sitten kädet selän takana pokkuroimaan pufettiluukulle. 

Tänään on taas oikein ihana ilma, oikein Veeran 
ilma, puheli ukko simasuisena. Ja viitaten peukalollaan 
olkansa yli jatkoi: — On niin paljon ihania mökin paik- 
koja Suomessa. Tuokin saari tuolla. 
Veera hymyili ja sanoi ystävällisenä: 

Suomi on ihana maa ja sen kesä on aivan suuren- 
moinen. 

Mutta on täällä somia naisiakin, sellaisia pullu- 
koita, että tupakkakin unohtuu. 

Onhan miehiäkin hauskan näköisiä, hymyili Veera. 

Ja vanha mies, jolla on komeat, harmaat viikset ja 

puhelee viisaasti, voi olla aivan ihastuttava. 

Kapteeni ryhdisteli itseään ja sulki sitten viekkaasti 
toisen silmänsä. 

— Entä kun eräälle pullukalle ei mies kelpaa, vaikka 
tämä olisi komea kuin Rämäsen kukko. 

— Jospa sen pullukan pitää olla jollekin uskollinen, 
vastasi Veera hymyillen. 

Kapteeni, jonka käsien kautta kävi kaikki laivaan tu- 
leva posti, ei ollut huomannut, että Veera saisi kirjeitä. 

Mutta sehän on jo unohtanut pullukan, koska ei 
edes kirjoita. 

Silloin Veera viittasi kädellään taivasta kohden. 

Voi, voi, taivas on täynnä hänen rakkaita kirjei- 
tään ja sanojaan. Ja jokainen kalalokki kertoo häneltä 

terveisiä. 

Kapteeni raapi päätään ja näytti ällistyneeltä, mutta 

rakastuneena miehenä ei hän voinut muuta kuin myöntää. 

— Kas niin — onpa tosiaankin — ilmassa on niitä 
kirjeitä aivan kosolti 

Aina kun laiva oli tullut kaupungin rantaan ja Veera 
oli siistinyt laivan, sekä sulkenut pufettinsa, pukeutui hän 
erikoisella huolella ja lähti kaupungille. Miten somalta 
hän näyttikin silkkisessä leningissään ja leveässä olki- 
hatussaan, jonka koristeena oli pari sinistä ruiskukkaa. 
Kaulalla oli valkoinen helmiketju ja kädessä pieni, pu- 
nainen laukku, jonka molemmissa kyljissä oli sydämen 
kuva. Kukaan laivaväestä ei tietänyt, minne Veera meni 
aamupäivätunneiksi eikä häntä käynyt laivallakaan ku- 
kaan tapaamassa. Hän oli todella salaperäinen nainen, 
aivan yllättävä kerrassaan. Tuntui ihmeelliseltä, että 
Veeran kaltainen nainen suostui olemaan sellaisessa pie- 
nessä purkissa, jonka matkareittikin oli kovin vähä- 
pätöinen. 

Aarteeseen suhtautui Veera aluksi aivan välinpitämät- 
tömästi, vaikka tämä koettikin auttaa ja palvella häntä 

kaikella innolla. Veera antoi kyllä pojalle usein ylimää- 
räisen kupposen kahvia ja vehnäpullan, mutta milloin- 
kaan hän ei ruvennut hänen kanssaan laajemmin keskus- 
telemaan. Hän oli vain Veeralle kiltti Aarre-poika. Kun 
Aarre oli eräällä tulomatkalla perimässä lippujen mak- 
sua ja eräällä vanhalla ukolla ei ollut kukkarossaan lan- 
tin hyrrää, kääntelipä hän sitä miten päin hyvänsä, sat- 
tui juuri Veera siihen. Hän tarkkaili sivusta Aarteen 
menettelyä. Aarre, joka liikuttuneena vanhasta ukosta ja 
hänen tyhjästä kukkarostaan sujautti salaa omasta kuk- 
karostaan lantin tuohon kukkaroon huudahtaen samalla: 

Etsikääpä vielä, jos sieltä hyvinkin löytyisi. Ukko kope- 
loi taas vanhaa, homeista raha-massiaan ja huudahti 

äkkiä keventyneenä: Eikös siellä vain ollutkin! Olihan 

siellä, kehveli vieköön! Ottakaapa siitä. Minä olen se 

poika, joka maksan matkasta. — Kiitoksia, sanoi Aarre 
ja aikoi jatkaa matkaansa, kun samassa Veera tarttui 

hänen takinhihaansa ja sanoi silmät ilosta kirkkaina: 

Mutta Aarre! Sinähän olet verraton. 

Kuinka niin, ihmetteli Aarre .punastuen hiusmar- 
toaan myöten. 

Minä pidän sinusta, poika. Sinä olet oikea ihmisen 
alku. 

Samassa oli Veera ottanut Aarteen syliinsä ja rutisti 
häntä lämpimästi kaikkien töllistelijäin ihmeeksi. 

Laivan saavuttua kaupungin rantaan ja Veeran ollessa 
jälleen lähdössä kaupungille ilmestyi hän Aarteen pikku 

hytin ovelle, joka oli keulapuolella ja sanoi: 

Jos tahdot, niin voit lähteä mukaani. 

Minne sitten menemme! huudahti Aarre iloisena. 
Sittenpä näet, virkkoi tuo salaperäinen nainen. 
Aarre laittoi ylleen paremmat vaatteensa ja seurasi 



Veeraa. He kävelivät melkein kaupungin halki saapuen 




kauniin puiston reunaan, jossa oli somia kukkaistutuksia, 
iinä oli yksinäinen, valkoiseksi maalattu talo, johon 
johti katu-ovi ja jonka kaikki ikkunat olivat verhoilla pei- 
tetyt. Veera otti käsilaukustaan avaimen, avasi tottu- 



neesti oven ja he astuivat sisälle. Kun Veera oli nosta- 
nut ylös pari ikkunaverhoa, saattoi Aarre nähdä ylelli- 
sesti kalustettuja huoneita, lattioilla oli tuuheita karva- 
mattoja, seinillä kultaraamisia tauluja, erään huoneen 

keskellä oli iso karhunnahka irvistelevine paineen ja sen 

yläpuolella katossa riippui kristallikruunu. 

Aarre tuijotti ihmeissään ympärilleen. 

Kenen koti tämä on? hän kysyi. 

Siinäpä sitä ollaankin. Jos tietäisin itsekin sen, 

niin sanoisin, sanoi Veera hymyillen salaperäisenä. 

— Eikö täällä sitten kukaan asu? 

» KUKaan, poikaseni. Täällä on asunut eräs hen- 
kilö, eräs hyvin hyvä ja rakas ihminen, sellainen mies, 
jonkalaista ei synny kuin yksi sataan vuoteen, mutta hän 
on kuollut. 

— No, ja miksi Veera saa sitten käydä täällä? 
Veera seisoi ikkunassa. Hän ei kääntänyt päätään vas- 
tatessaan kuin itselleen. 

Hän oli ystäväni, poikani. Ja juuri hänelle olen 
uskollinen. 

Aarre oli yhä enemmän ymmällä. 

Mutta eikö hän sitten lahjoittanutkin tätä taloa 
Veeralle? 

Jälleen oli Veera hetken vaiti. Sitten hän äännähti: 

Ei Veeralle, vaan heidän yhteiselle pikkupojalleen. 

Vasta nyt oli Aarre todellakin päästään pyörällä. Kai- 
kesta päättäen oli siis Veera ollut naimisissakin ja ha- 
neliä ja tuolla kuolleella herralla oli yhteinen pikkupoika. 

Ja tuo poika omistaa tämän loistavan talon. 

Missä tuo poika sitten on? kysyi Aarre hetken 

kuluttua. 

Veera kääntyi ympäri ja huudahti aivan kuin olisi ollut 

vihassa. 

Sitä ei tiedä kukaan muu kuin taivaan Jumala. 
Mutta hänkin pitää salaisuutensa. Ja siksi olen usein 
katkera. 

Aarre olisi halunnut kysellä enemmän tuosta ihmeel- 
lisestä pojasta, joka niin oli kadonnut. Hän aikoi loh- 
duttaa Veeraa kertomalla, että ei itsekään voinut asua 

äitinsä kanssa, koska ei ollut milloinkaan edes nähnyt 

häntä, mutta Veera kiiruhti nyt pianon ääreen, joka oli 
toisessa huoneessa ja alkoi taitavasti soittaa surumielisiä 
kappaleita. Sanattomana ylpeydestä ja ihastuksesta sei- 
soi Aarre "pufetti-neidin" vierellä seuraten hänen sor- 
miensa nokkelaa lentoa. Se oli todella suurenmoista soit- 
toa. Tahtomattaan tuli Aarteelle vedet silmiin. Hänen 
mielensä oli joutunut aivan kuin taivaan esikartanoihin. 
Veera soitti pitkän aikaa. Sitten hän jälleen sulki pia- 
non, pudotti ikkunaverhot alas ja alkoi pukea päällys- 
takkia ylleen. 

No niin, nyt lähdemme, sanoi hän. — Mutta muista, 



että et kerro kenellekään, mitä ole nähnyt ja mitä kuul- 
lut. He eivät kuitenkaan mitään ymmärtäisi. 

Veera meni vielä jonnekin ostoksille ja Aarre palasi 
laivaan. Kun Veera sitten jälleen ilmestyi hymyilevänä 
pufettiinsa ja nokinen ja tuhruinen masinisti ensimmäi- 
sena kiiruhti saamaan kupin kahvia koettaen samalla 
lausua jonkin kevytmielisen sutkauksen, tuntui Aarteesta 
kuin maailmassa olisivat muutamat asiat jollakin hirvit- 
tävällä tavalla sekaisin. Tuonkin Veeran elämä tuntui 
kovin kierolta ja aivan epätodellisen väärältä. Ja kui- 
tenkin hän hymyili kaikille ihmisille ja oli uupumattoman 



auttavainen. Täytyi olla jotakin, joka synnytti tuon hy- 
myn. Niin, tietysti se oli toivo, toivo paremmasta, usko 
siihen, että kaikki vielä kerran selvenisi ja onnen päivä 

koittaisi. Veera toivoi kerran löytävänsä lapsensa asuak- 
seen hänen kanssaan tuossa loistokodissa ja jaksoi sen 

vuoksi olla sellainen kuin oli. Ja samassa huomasi Aarre, 
että hänessäkin oli aina kytenyt toivo, joka oli hyvin sa- 
manlainen. Jo pienestä pojasta saakka hän oli kerran 



toivonut nähdä äitinsä, oman synnyttäjänsä voidakseen 

elää yhdessä hänen kanssaan. Häntä ja Veeraa yhdisti 
kohtalo, jossa oli jotakin samankaltaista. 

Sen jälkeen kun Aarre oli päässyt Veeran uskotuksi, 
pyysi Veera hänet usein omaan hyttiinsä iltaisin tari- 
noimaan. Aarre odotti jännittyneenä, että saisi kuulla 
lisää Veeran elämästä ja siitä pienestä pojasta, joka oli 
kadonnut ja jota ei löytynyt, mutta näistä asioista ei 
hän enää koskaan puhunut. Monasti uneksi Aarre, että 
jos hän joskus vielä äitinsä löytäisi, se olisi samankal- 
tainen kuin Veera. Joskus hänelle tuli huimaava ajatus, 

että juuri Veera olikin hänen äitinsä, mutta samassa 
alkoi hänen mieltänsä niin ahdistaa, että hän oli aivan 
kiihdyksissä. Älä ole sentään liian hupsu, sanoi hän 
itselleen. Sinun osaltasi on elämä ollut jo liiankin 
meellinen. Ei siihen enää suurempia ihmeitä mahdu. 
Ja kuitenkin vaivasi tuo ajatus Aarretta yhä enemmän 
niin että hän lopulta pelkäsi tulevansa todellakin hup- 
suksi. Hän alkoi aivan peljätä, että Veera joskus alkaisi 
todellakin kertoa tuon kadonneen lapsen tarinan ja se 

sopisi jollakin tavoin häneen itseensä. Ei, ei — liika 

oli toki liikaa. Eihän kenenkään ihmisen kohtalo voinut 
sentään mikään satu olla. 

Eräänä iltana Aarteen istuessa onkimassa laivan par- 
taalla ja maaseudun ihanan illan värehtiessä ympärillä 
ilmestyi äkkiä Veera hänen viereensä ja muitta mutkitta 




sanoi: 



Kuule, Aarre, tuli mieleeni, että en ole milloinkaan 



kysynyt äidistäsi. Vieläkö han elaa? 

Aarteen valtasi silloin omituinen hätä. Hänen oli suo- 
rastaan vaikea ilmoittaa Veeralle, että hänkin oli kadok- 
sissa oleva poikaparka. Hänestä tuntui kuin tuollainen 

ilmoitus olisi jollakin tavoin loukannut sitä hienoa ja 

syvää osaa, jota Veera elämässä näytteli. Hän olisi siten 

vain vähentänyt Veeran erikoislaatuisen odotuksen suu- 
ruutta ja salaperäisyyttä. 

Kuollut hän on, kuinkas muuten, sanoi Aarre no- 
peasti. 

— hnta elaako isäsi? 

He kuolivat yhdessä, keksi Aarre nopeasti. 

Yhdessä! Hyvä taivas sentään! Hukkuivatko he 
ehkä? 

Eksyivät, niin heille kävi. Metsään eksyivät, mutta 

minä löydyin ihmisten ilmoille. 

Voi, miten ikävää! Kuolivat tietysti nälkään siellä 
metsässä. 

Niin tekivät. Vaan minä löysin marjoja ja sitten 
tuli vastaan eräs mies, Kojo Tylsä oli sen nimi ja se vei 
kotiinsa. 

Ja tuo Kojo Tylsä sinut kasvatti. Miksi hänellä oli 
noin outo nimi? 

— Se oli peritty nimi. Mihinkä hän siitä pääsi. Viisas 

hän oli muuten ja hyvin hyvä. Minä sain hyvän kasva- 
tuksen. 

Niin, sen kyllä näkee, huokasi Veera. — Sinä poik- 
keat eduksesi monesta nuoresta miehestä. 
Jonakin aamuna, laivan poiketessa siihen laituriin, 

joka oli niin tuttu Aarteen varhaisen lapsuuden ajoilta, 

näki Aarre säikähtäen, miten juuri tuo pahan onnen 
Kojo Tylsä, hänen niin ylistämänsä kasvatusisä juosta 

lapsutteli isoissa, läntistyneissä lapikkaissaan laivaan. 

Vaikka kesä oli parhaimmillaan oli Kojo Tylsällä paksu 

sarkanuttu yllään ja päässä kulunut, vanha lippalakki, 

jossa oli karvareunus. Kojo Tylsä tuli laivaan mahta- 
vana kuin olisi ollut sen uusi omistaja ja ensimmäi- 
senä hän pysähtyi pufetti-luukulle. Aarre kuuli yläkan- 
nelle, miten Kojo Tylsä touhukkaana selitteli. 

Piti lähteä huviajelulle. Ei mitään asiaa ollut, mutta 
kun se minun kasvattipoikani kuuluu nyt olevan tekijä- 
mies tässä laivassa, niin ajattelin, että ehkäpä se antaa 



ilmaisen tiketin. Ja missä se poika sitten mahtaa olla- 
kaan, kun ei näy! 

Veera tuntui olevan kovin innostunut Kojo Tylsästä. 

Sepä suurenmoista, että saan nähdä Aarteen kas- 
vatusisän. Hän on oikea kultapoika. Teille koituu suuri 
kunnia sellaisen pojan kasvattamisesta. 

Vaan oli sen kanssa tietämistäkin, kehui Kojo 
Tylsä. — Paljon työtä se antoi. Vaan minä tiesin, että 
nuorena on vitsa väännettävä. 

— Vai niin. Aarre saattoi siis olla vallatonkin toi- 



sinaan. 



— Voi, voi vallaton oli. Välillä oli minulla sen kanssa 
monet ajatukset niinkuin kissan kylvettäjällä. Vaan kalu 
siitä vain tuli. Ja se kun on raukka vain löytölapsi. 
Koivun juurelta minä sen löysin kapalovauvana. 

Samassa jo ennätti Aarrekin siihen. Oli omituista, että 
hän ei tuntenut mitään harmia eikä vihaa tuota miestä 
kohtaan kohdatessaan hänet nyt ensi kerran pitkän ajan 
jälkeen. Oli vain niin kovin liikuttavaa nähdä hänet nyt 
laivassa. 

Kasvatusisä! huudahti Aarre. — Onpa hauska 
nähdä teitä. 

No, siinä se juutas onkin! Voi herra pieksut, 

miten sinusta on tullut potra poika! Minä aina sanoin 
akalle, että siitä pojasta vielä mainitaan. 

Kojo Tylsä rutisti kaksin käsin Aarteen kättä ja tämä 
tunsi, että niissä oli vielä entistä voimaa. 

Miten valakko jaksaa? Ja se kissa, Mikko, vieläkö 
se elää? 

Mikä ne ensiluokkaisen talon elukat tappaisi, paa- 
sasi Kojo Tylsä kasvot riemun virnistyksessä. Kaikki 
elukat ovat vain lihoneet. Valakkaa varten piti leventää 

tallin ovea ja Mikko vain polstarilla loikoo sängyn 
jalkopäässä, kun ei lihavuudeltaan jaksa liikkua ja akka 
rylläkällä ei puseron kaulus mene kiinni, kun sille on 

tullut kolme leukaa. 

Veera nauroi pöytänsä takana niin, että aivan kikatus 
kuului. 

Kylläpä on Aarre kasvanut ruokaisessa talossa. 
Vain eihän tuo niin sanottu akka sentään elukka liene. 

Kojo Tylsä näytti vähättelevän sivullisia, kun nyt on 
kerran saanut kasvattipoikansa käsiinsä. 

— Kyllähän ne naiset vähän sinne päin aina kallis- 
tuvat, toimitti hän remseänä. Vaan mitäs niistä. No, 
Aarre! Mitä me juodaan? Kahvia vai limonaadia? Minä 
poika maksan. Minulla on millä mällätä. 

Aarre muisti, miten Kojo Tylsä oli päästellyt noita 

samoja sanoja heidän ollessaan kerran markkinoiden 

kortteeripaikassa. Ja kuitenkin oli tuo "mällääjä" kep- 
lotellut itsensä vapaaksi kaikista maksuista. No, nyt 

halusi kuitenkin Aarre rahteerata kasvatusisälleen. 

Antakaa vain olla kukkaronne taskussa tällä mat- 
kalla, sanoi hän. — Minä kyllä maksan. Olenhan niin 
paljosta teille kiitollisuuden velassa. 

Aarre otti limonaadipullon, lasit ja pari vehnästä ja 
vei Kojo Tylsän peräpenkille saadakseen hänen pois 
Veeran kuuluvilta. Ja mennessään sitten Veeran pufetin 

ohitse hän oli suorastaan onneton, kun kasvatusisänsä 

sekä oma kohtaloaan koskeva valhe oli paljastunut. 
Sillä olihan Veera toki heti nähnyt, mikä sivistymätön 
rentale Kojo Tylsä oli sekä kuullut myöskin häneltä, että 
Aarre oli löydetty kapalovauvana puun juurelta. Hän 
vilkaisi Veeraa ja huomasikin tämän vaipuneen syviin 
mietteisiin. Ja katseessa, jonka Veera loi häneen, oli 
selvää moitetta ja säälittelyäkin. 

Onneksi Kojo Tylsä löysi pian laivasta jonkin vanhan 
tuttavansa, mökin miehen, jonka kanssa hän tapansa 
mukaan alkoi hieroa hevoskauppaa. Ja kun kauppa oli 

muka hierottu valmiiksi, kättä lyöty päälle ja Valakko 
muuttanut omistajaa, joutuikin Kojo Tylsä tietysti ka- 
tumapäälle. Ja nyt hierottiin kaupan purkajaisia, kunnes 
se purettiinkin kaikessa sovussa laivan saapuessa vih- 
doin kaupungin rantaan. 

Aarre kuljetteli Kojo Tylsää kaupungilla, kunnes keksi 
viedä hänet heidän entiseen kortteeripaikkaansa luvaten 
maksaa emännälle kaikesta, mitä kasvatusisälle tarjot- 
taisiin. Itse hänen oli kiiruhdettava laivalle tavaroita 
vastaanottamiaan. Kortteeripaikassa oli käsitetty Aarteen 



lupaus väärin ja niinpä he Kojon pyynnöstä olivat ha- 
keneet hänelle kokonaisen korin olutta. Aivan ympä- 
riinsä humalassa ilmestyi Kojo laivaan sen juuri teh- 
dessä lähtöä ja perämiehen avustamana sai Aarre häne 
kannetuksi omaan hyttiinsä, missä tuo miekkonen nuk- 
kua kuorsasi koko paluumatkan. 

Aarre tunsi saaneensa ankaran iskun kunniaansa tuon 

Kojo Tylsän matkan johdosta, sillä tämä ei ollut unoh- 
tanut kuuluutta jokaiselle, että hän oli Aarteen kasva- 

tusisä. Muista ei Aarre niin välittänyt kuin Veerasta, 
joka oli äkkiä muuttunut häntä kohtaan. Oli kuin Veera 
olisi nyt alkanut aivan tarkoituksella karttaa Aarretta, 
jopa kieltäytyen hänen palveluksistaanko. Usein huo- 
masi Aarre, miten tuo nainen sivusta tarkasteli häntä 
katse terävänä ja miettiväisenä, suupielessä jokin outo, 
katkera piirre. Ja Veeran mennessä Aarteen ohitse kuuli 
hän hänen välistä syvästi huokaavan. Monasti ajatteli 
Aarre mennä pyytämään Veeralta anteeksi, että oli an- 
tanut itsestään vääriä tietoja, mutta sitten hän päätteli, 
että se ei parantaisi asiaa. Ja mitäpä Veera loppujen lo- 
puksi välitti hänenlaisensa nuoren miehen kohtalosta, 
olipa se sellainen tahi tällainen. Tottapa Veera oli muu- 
tenkin huomannut, että Aarre ei ollut kyllin hyvä pais- 

tatellakseen itseään hänen armonsa auringossa. 

Aarre oli kuullut, että Ilta oli tullut kaupungista ke- 
väällä kotiin vielä rekikelin vallitessa, mutta sittenkin 
tuntui hänestä ihmeelliseltä, kun ketään opettajan väestä 
ei ollut koko kesän aikana näkynyt laivassa. 

LUKU. 



Aarteen elämä oli muuttumassa nyt kerta kaikkiaan 
ihmeelliseksi. Hänen syntymänsä arvoitukseen, joka tie- 
tysti oli eniten vaivannut häntä itseään, alkoi aivan 
yllättävästi ilmestyä pieniä valon pilkahduksia. Toistai- 
seksi nuo valon pilkahdukset olivat häilyviä ja epämää- 
räisiä, mutta viittoivat kuitenkin tiettyyn suuntaan. 
Aarre oli asioiden jännittävimmissäkin vaiheissa asial- 
linen ja rauhallisesti harkitseva. Hän oli jo tottunut sii- 
hen, että hänen kohtalonsa poikkesi kaikkien muiden 

ihmisten kohtalosta ja kehittänyt sen mukaisen itsesäi- 
lytysvaiston. Totisesti — silloin kun muut luulivat, että 
tuo kerran puun juurelta löydetty osaton nuorukainen 

nyt riehaantuisi ja heittäytyisi ylimieliseksi ja komeile- 
vaksi, erehtyivät. Aarre tuli vain noiden tietojen joh- 
dosta mietteliääksi, ellei suorastaan umpimieliseksi. Hän 

halusi laivallakin olla niin paljon kuin mahdollista 

omassa yksinäisyydessään säilyttäen kuitenkin nöyrän, 

avuliaan ja kohteliaan käytöksensä. 

Herra Suulas, joka oli omasta aloitteestaan pannut 

tutkimukset käyntiin saadakseen selville Aarteen synty- 
perän, ei voinut tänä kesänä tulla entisille synnyinseu- 
duilleen, mutta Aarre sai häneltä kirjeen, jossa Suulas 
tutkimuksissaan oli ihmeellisillä jäljillä. Mitään ei voida 
vielä todistaa, kirjoitti herra Suulas — on olemassa 
eräitä aukkoja, mutta mitäpä sanoisit, jos isäsi olisikin 
eräs hyvin korkea-arvoinen upseeri ja vanhan ja hienon 
suvun jälkeläinen. Tuo mies on kuollut jo ajat sitten 
samoin hänen kovin ankara ja ylpeä äitinsä, joten he 



voi puhua, mutta voipa olla, että erään pikku lap- 
sen hauta on avattava ja se kertoo totuuden. 

Tämä herra Suulaan kirje oli niin peräti ihmeellinen, 
että Aarre ei voinut sitä käsittää kuin osittafn. Se antoi 
varaa monenlaisille otaksumille, varsinkin tuo maininta 
avattavasta pikku lapsen haudasta kiihoitti riipaisevasti 

mielikuvitusta. Ja monena päivänä oli Aarre suorastaan 

onneton siitä, että hänet jonakin päivänä paiskattaisiin 
kauan sitten tapahtuneiden riitojen ja vehkeilyjen kes- 
kelle, missä hänen avuton olentonsa on kauan sitten esit- 
tänyt jotakin tärkeää osaa. Mutta sitten hän pääsi toki 
tasapainoon ja ajatteli, että oli joka tapauksessa hyvä 
saada tietää totuus kaikessa alastomuudessaan. Parempi 
oli räikeäkin totuus kuin ainainen epätietoisuus. Tuo 

kirje poltti kuitenkin jatkuvasti Aarteen povitaskua ja 

joka ilta laivan yöpyessä salokylän laituriin piti hänen 

ottaa kirje esille ja lukea se lävitse yhä uudelleen ja 
uudelleen. 

Olihan toki laivaväki ja Veerakin huomannut, miten 

ahnaasti poika joka ilta tutki tuota samaa kirjettä. Ker- 
ran masinisti tullessaan kylältä maidon hausta sieppasi 
kirjeen ja aikoi ruveta kannella ääneen lukemaan sitä, 

mutta tapauksen huomasi Veera, joka syöksähti siihen 
ja suuttuneena sieppasi kirjeen tuon karkeapintaisen 
miehen kädestä. 

Sellaista ei saa tehdä, sanoi Veera vakavana. — 
Kyllä hävyttömyydelläkin pitää olla jokin raja. 

Mutta masinisti, jota Veera oli jo useamman kerran 
kesän aikana pakoittanut siivompaan esiintymiseen, oli 
nyt paatuneella tuulella. Hän nousi penkille seisomaan 
ja toisten voimatta mitään tuolle isoluiselle rohmolle 
hän ilveellisesti käsiään ojennellen ja tunteellista ääntä 
teeskennellen luki herra Suulaan kirjeen. Varmaan kir- 
jeen sisällys oli kuitenkin masinistillekin yllätys, koska 
hän heti luettuaan kirjeen ojensi sen Aarteelle ja mennä 
kompuroi kiireesti omaan pöksäänsä. 

Vasta nyt loi Aarre katseensa Veeraan ja hän häm- 
mästyi niiden ilmettä. Tuo ilme kuvasti kauhua, tuskaa 
ja järkyttävää neuvottomuutta. Veeran kaunispiirteinen 
suu oli avoinna kuin hän olisi tahtonut huutaa, hänen 
kasvonsa olivat kalman kalpeat. Kun Veera mitään pu- 
humatta vain tuijotti Aarretta täytyi tämän kysyä. 



Mikä teille tuli, Veera? Miksi te noin katselette? 
Vastaukseksi Veera vain peitti kädellään suunsa, 
kääntyi ympäri ja meni sanaakaan sanomatta omaan 
hyttiinsä. 

Jonkun ajan kuluttua Veera ilmestyi jälleen kannelle. 
Saattoi nähdä, että hän oli itkenyt. Lähestyessään Aar- 
retta hän yhä pyyhkieli silmiään. 

Sinun täytyy tulla luokseni, Aarre, sanoi Veera 

murtuneella äänellä. — Minulla on sinulle puhuttavaa 

jotakin hyvin tärkeää. 

Veeran somassa hytissä istuessaan sai Aarre sitten 

kertoa kaiken, mitä tiesi omasta syntymästään. Sen 

päivän, jona hänet oli löydetty maantien varrelta, oli 

hän painanut tarkasti mieleensä. Hän oli ollut silloin 
ehkä kahdeksan, yhdeksän kuukauden ikäinen. 

Äkkiä, Aarteen vielä kertoessa peitti Veera käsillään 
kasvonsa ja alkoi hiljaa nyyhkyttää. 

— Tuo aika sopii — se on aivan laskujen mukainen, 
voihki Veera — nyt sinun on kuunneltava tarkoin 
minua. 

Ja nyt sai Aarre kuulla järkyttävän kertomuksen 
Veeran nuoruuden rakkaudesta. Hän o!i ollut sisäkkönä 
tuossa hienossa talossa, jossa Aarrekin oli jo käynyt 
hänen kanssaan. Perheen ainoa poika, upseeri, oli ra- 
kastunut häneen, mutta kopea ja ylhäinen äiti ei ollut 
tahtonut kuullakaan mistään avioliitosta. Mutta koska 
hänkin, Veera, oli rakastanut tuota suurenmoista miestä, 
ei hän ollut välittänyt vanhan rouvan vastustuksesta, 
vaan antanut rakastetulleen täyttä vastarakkautta. He 
olivat saaneet pojan — niin, niin, pojan, mutta juuri 

siihen aikaan, ennenkuin heitä oli ehditty laillisesti vih- 
kiä, oli Veeran sulhanen saanut sotilaskomennuksen ul- 
komaille. Surun ja ikävän johdosta, vanha rouva kun oli 
Veeraa kohdellut huonona naisena, oli Veera sairas- 
tunut. Hän oli maannut pari viikkoa kuumehoureissa 
tietämättä mitään ympärillä olevasta elämästä. Vähi- 
tellen toinnuttuaan oli hän saanut kuulla vanhalta rou- 
valta, että hänen lapsensa oli kuollut ja jo haudattu. 



Mutta koko juttu oli jäänyt jollakin tavoin hämärän 

peittoon. Eihän Veeran mieleen ollut tietysti johtunut- 
kaan, että asiassa saattoi piillä jokin rikos, vaikka mer- 
killisiä kuiskutuksia oli kyllä tullut hänen korviinsa 

Joku oli hänelle kertonut, että muutaman kiertolaisnai- 

sen lapsi oli kuollut samanaikaisesti ja haudattu Vee- 
ran lapsena, joka taas oli lähetetty kasvatettavaksi jon- 
nekin maan sydämeen. Mutta miten saattoi onneton 
Veera ryhtyä ottamaan tuosta kaikesta selvää. Kunhan 
pojan isä palaisi, ryhtyisi hän tietysti asiaa tutkimaan. 
Ja mies ei palannutkaan enää koskaan. Ja tuo vanha, 
kopea rouvakin kuoli. Ensin kuoli vanha rouva, ja sitten 
tuli pian tieto, että Veeran sulhanen oli saanut tapatur- 
maisen kuoleman. Elettyään vielä sairaalassa jonkin 

tunnin oli hän määrännyt talonsa jääväksi Veeralle ja 
hänen lapselleen. 

Lopetettuaan pitkän tarinansa Veera nyt tuijotti Aar- 
retta punoittavin silmin. 

Se on mahdotonta uskoa! huusi hän samassa. 

Mahdotonta! Ja kuitenkin sellaista voi ajatella. Aika, 

aika sopii yhteen. Ja sitten — niin — sehän minusta 



onkin koko kesän tuntunut niin järkyttävältä, että en ole 

voinut edes puhella kanssasi. Katsohan, moni matkus- 
taja on minulta kysynyt, oletko sinä minun poikani, koska 
kuulut olevan niin minun näköiseni. 

Veera tarttui nyt molemmin käsin Aarteen käteen ja 
puristi sitä lujasti. 

— Sano sinä, kuinka on asia! Oletko kadonnut poi- 
kani? Terästä muistiasi. Eikö sinulla ole edes hämärää 

unikuvaa äidistäsi. Minkälaiset kasvot hänellä oli. Puhu 
— koeta muistella! 

Aarre seisoi kasvot punoittavina Veeran edessä. Hän 

oli syvästi järkyttynyt. Jokin ääni hänessä kehoitti ot- 
tamaan tuon onnettoman Veeran syliinsä, puristamaan 
häntä itseään vasten ja sanomaan: Tietysti sinä o 

äitini, minulla on nyt sellainen tunne, että se ei voisi 
olla kukaan muu, ja sitten saattoi Aarre vain mutista. 

— En voi muistaa mitään. Olin silloin kovin pieni. 
Mutta sen muistan aina, että minulla oli pienet, punai- 
set kengät. Löysin ne kerran romukasasta Kojo Tylsän 
ullakolta. Ne olivat jo aivan risaiset. 

Hyvä isä sentään! Punaiset kengät! huudahti 
Veera. — Sekin sopii. Voisin tuntea nuo kengät vielä 
tänä päivänä, jos näkisin ne. Ostin ne itse ja valitsin 
niitä kauan. Niissä oli sinistä vaatetta vuori ja nauhojen 
renkaat olivat hopean väriset. 

Sellaiset ne olivat juuri! huudahti nyt Aarrekin. — 
Luulen, että ne ovat vielä siellä rojukasassa. 

Voi taivaan Luoja! Muistan, että sellaisia kenkiä 

ei ollut kuin yhdet koko kaupassa! Samassa oli jo Veera 
sulkenut Aarteen syliinsä ja suudellut häntä suulle 
poskelle. 

Punaiset kengät — sopiva aika, sama ulkonäkö! 
Muita todistuksia ei tarvita. Mutta voivathan lääkärit 
todistaa kaiken vielä verikokeella. 

Sekä Aarre että Veera ymmärsivät, että maailma tar- 
vitsi toki kouraantuntuvia todistuksia, ennenkuin heidän 
keskinäinen suhteensa oli selvä. Suurin syyllinen Aar- 
teen ja hänen äitinsä kamalaan kohtaloon näytti olevan 
tuo sukuylpeä vanha rouva, joka hänkin oli kaikesta 
päättäen jo tuolloin ollut vanhuuden höyräpäisyyden 

alaisena. Tietysti hänellä oli ollut luotettavia apulaisia. 

Se ihminen, jonka hoitoon Aarre oli kerran uskottu, oli 

tietysti myöskin syyllinen, mutta hänen syyllisyytensä 

suuruutta oli jo vaikeampi arvioida. Hän oli saattanut 




olla jokin lapsellinen nuori ja köyhä nainen, joka oli 

luottanut siihen, että lasta saattaisi kohdata parempi tu- 
levaisuus jonkun tuntemattoman löytäjän taholta. Mene 

ja tiedä! Koska herra Suulaskin oli jo tutkimuksissaan 

päässyt jo niin pitkälle, kuin hänen kirjeestään ilmeni, 

oli luultavaa, että asia vielä kokonaisuudessaan selve- 
nisi. 

Aarre ja Veera, jonka hän nyt varmasti uskoi äidik- 
seen, eivät paljonkaan nukkuneet seuraavana yönä. He 
joivat kahvia, laittoivat voileipiä ja kertoivat kumpikin 
elämästään. Ja he laativat suunnitelmia tulevaisuutta 
varten. Veera kertoi, että hän ei ollut niin köyhä, että 
hänen olisi ollut pakko tulla laivaan hoitamaan pufettia. 



Jokin sisäinen ääni oli hänet pakoittanut siihen. Hän oli 
nähnyt lehdessä ilmoituksen, ja päättänyt siinä samassa, 



että ottaisi nyt toimen. Ja nyt hän ymmärsi, että tuo 



ääni oli tullut Jumalalta, se oli ollut Jumalan kuiskaus 

yksinäisen naisen korvaan. Hän oli näin löytänyt poi- 
kansa, jonka kuolemista hän oli aina jollakin tavoin 
epäillyt. 

No, ja miten on sinun tyttötuttaviesi laita? kysyi 
äkkiä Veera hellästi hymyillen. — Joko sinulla on joku, 
jota ajattelet enemmän kuin muita? 

Silloin Aarre unohti kaiken muun ja alkoi innokkaana 
kertoa opettajan tyttärestä, jonka nimi oli Ilta. Hän oli 
jo pienenä, osattomana ja halveksittuna orpopoikana 
tuntenut kummallista vetoa tuohon tyttöön. Kovin vähän, 
ani harvoin he olivat tavanneet toisensa. Tyttö oli viime 

vuonna ollut koulussa kaupungissa ja kirjeenkin he oli- 
vat vaihtaneet keskenään. Iitan kirjeestä oli Aarre teh- 
nyt sen johtopäätöksen, että Ilta tulisi hänen vaimok- 
seen niin pian kuin hänestä tulisi kapteeni. Mutta sii- 

henhän oli vielä vuosia aikaa. Hän ei halunnut kiireh- 
tää. Pitihän miehen kyetä elättämään itsensä ja vai- 
monsa, ennenkuin vihkipallin ääreen menisi. Ja niin 
oli Iltakin saanut olla toistaiseksi rauhassaan. Mutta 
Aarre sanoi olevansa varma siitä, että Iltasta tulisi 
vielä hänen vaimonsa, vaikka hänen ympärillään kuului 
häärivänkin jokin rakennusmestarikokelas. 

Veeran silmät kyyneltyivät jälleen, mutta hän nauroi 
kuitenkin. 



Voi taivas sitä nuorta rakkautta! Noin varma se on 
siitä, jonka se on kerran valinnut. Ja kuitenkin juuri 
nuori rakkaus saa kokea suurimmat pettymyksensä. 

Kun Ilta nyt s,aa tietää, että minulla onkin niin suu- 
renmoinen äiti, joka kaiken lisäksi on elossa, niin hän 
varmasti innostuu asiaan yhä enemmän. Ilta on vähän 

lapsellinen, hän saattaa hiukan kainostella sitä, että olen 

vain löytölapsi. 

— Löytölapsi! Niinpä hyvinkin. Vaan nyt oletkin suu- 
ren suvun löytölapsi. Sinun isäsi ei ollutkaan mikään 
maankiertäjä eikä äitisi mikään huono nainen, vaikka 
jostakin sivullisesta ehkä saattaisi sellaiselta tuntua. 

— Ei varmasti, sanoi Aarre ja hänestä tuntui kuin 
koko hänen olemuksensa olisi äkkiä muuttunut toisenlai- 
seksi kuin ennen. Hänessä virtaili uutta, ihmeellistä vah- 
vuutta, oli kuin hän vasta nyt olisi tuntenut olevansa sa- 
manlainen kuin kuka muu nuori mies hyvänsä. Hänellä 
oli äiti, tietty äiti, joka eli ja hengitti, joka nyt tuli ole- 
maan hänen tukensa ja neuvonantajansa. Hän oli äkkiä 

juurtunut ihmisten elämään kaikilla ihmisen luonnolli- 
silla juurilla, hänen olemassaolonsa oli saanut selvän ja 

elävän taustan ja hänen näköalansa uutta varmuutta ja 
laajuutta. 

Niinpä vain! Entäpä isä. Se oli jo jotakin kaukaiseni- 
paa ja käsittämättömämpää, joka ei niin helposti tuntu* 
nut sulautuvan Aarteen olemukseen. Mutta tuohon isän- 
kin hahmoon tottui tietysti vähitellen, aikojen kuluessa, 
kunhan sai hänestä enemmän tietoja. Nyt, kun äiti oli 
tuossa lähellä, sai isän olemus pysyä kaukaisuudessaan. 
Äiti oli nyt kaikki, mikä täytti Aarteen mielen. Ja oli kuin 
Iltakin olisi ollut entistä kauempana, vaikka Aarre käsit- 
tikin, että Ilta oli kyllä pian palaava entiselle paikalleen. 

Sekä Aarre että Veera päättivät olla puhumatta laiva- 
väelle omista asioistaan. Mitä se heille kuului. Ja nyt 
olikin Veera tullut siihen päätökseen, että hän jättäisi 

laivan ja ryhtyisi laittamaan hänen ja Aarteen yhteistä 
kotia kuntoon. Vielä pari päivää hän olisi laivassa, että 
ennätettäisiin saada hänelle sijainen. 

Sattui niin hauskasti, että sinä päivänä, jolloin Veeran 
piti jäädä kaupunkiin, astuivat Ilta ja hänen äitinsä salo- 
kylän laiturista laivaan. Ja eikös ollut tuo Iitan kosis- 
keluakin, tuo rakennusmestarin kokelas heidän matkas- 
saan. Sepä oli suorastaan jymy tapaus! 

Aarre kiiruhti tervehtimään Iltaa ja hänen äitiään sa- 
malla kun hän huomasi, että heidän matkassaan oleva 

nuori mies, kainalossaan mustankiiltävä sadetakki ja 
rintataskussaan korea, aivan tipahtamaisillaan oleva 
vaateriekale, hymyili hänelle ivallisesti ja ylimielisesti. 

— Terve, terve, Aarre, sanoi Ilta tuttavallisesti, mutta 

mitään muutapa hän ei sanonutkaan. 

— Sinä olet aivan komistunut, sanoi rouva Virkee, ja 

muuta ei hänelläkään ollut sanottavaa. Seurue nousi ylä- 

kannelle asettuen perässä olevan pienen pöydän ääreen 

istumaan. Aarteen koko olemusta kuumensi ihmeellisesti, 

hänen silmissään oli aivan tulinen loimotus ja hänen kor- 
vissaan humisi. Totisesti! Nyt oli ilmassa jotakin todella 



jännittävää. Seurue näkyi tilaavan kahvia ja Aarre näki, 

miten hänen ihana äitinsä lähti sitä viemään. Hän kii- 
ruhti yläkannelle. 

Tuo neitonen, tuo, joka juuri varjostaa silmiään 
auringolta on Ilta! huudahti Aarre aivan henkeä salpaa- 
valla äänellä. 

Veera pysähtyi, loi tyttöön tutkivan katseen, nyökkäsi 
sitten Aarteelle ja kuiskasi: 

Onpa hyvä tietää. Ja tuo nuori mies on kai sitten 
se kilpailijasi. 

Se juuri! 

Hyvä, hyvä! Sanon heti, että hän ei näytä vaaral- 
liselta. 

Matka jatkui laiturista toiseen, Aarre otti tavaroita 
vastaan, heitteli toisia laivasta ja valmistui isolle Ollin 
selälle tultaessa keräämään lippurahat. Tällä kerralla 
olikin matkustajia paljon, aivan tungokseen saakka ja 
aivan kuin tahallaan jätti Aarre perällä istuvan seurueen 
viimeiseksi käsiteltäväksi. 

Hänen nyt mennessään laivan perälle havaitsi hän 

Veeran, äitinsä asettuneen tuohon kolmihenkiseen seu- 
raan. Veera oli pukenut soman kesäpuvun ylleen ja lait- 
tanut korvarenkaatkin korviinsa. Hän keskusteli parhail- 
laan saneen vilkkaasti rouva Virkeen kanssa. Aarteen 



astuessa heidän luokseen, sanoi Veera iloisesti: 

Kas niin, Aarre! Me menemmekin koko joukolla 
syömään aamiaista kotiimme. Rouva Virkee ja Ilta-neiti 

tulevat mukaamme. Niin, ja toivottavasti myöskin tämä 
nuori herra. 

Me olemme ihmeissämme kaikesta siitä, mitä olem- 
me saaneet kuulla! huudahti rouva Virkee. 

Minusta ei siinä ole mitään ihmeellistä, sanoi Ilta 
ja hänen kasvonsa olivat jollakin tavoin alakuloiset. 

Tuokin nuori mies, rakennusmestarin kokelas, jonka 
kasvoilla oli tuskastunut ilme, katsoi asiakseen tokaista 
jotakin. 

— Ainahan niitä satuja saa kuulla, pih autti hän ja hä- 
nen pulleat poskensa jäivät aivan tylyyn asentoon. 

Ei siinä mitään satua ole, sanoi Ilta toruvasti. 
Kaikki on aivan luonnollista. Olen aina odottanut jota- 
kin täHaista paljastuvan. 

— Niin minäkin, huudahti rouva Virkee liikuttavasti 
huokaisten. 



Nyt sinä, äiti, et puhu totta, sanoi Ilta, joka osasi 
olla aivan yllättävän luonteva. — Vain minä ja isä olem- 
me olleet siinä uskossa, että Aarre ei ole mikään musta- 
laispoika. 

Ei sitä ole vielä kirkossa kuulutettu, yskähti nuori 
mies ja alkoi tyhmän näköisenä kaivella pikkurillillään 
nenäänsä. 

Veera nauroi hilpeästi. Miten hienon ja ylevän näköi- 
nen hän olikaan noiden ihmisten keskellä. 

Kyllä se vielä kuulutetaan kirkossakin, sanoi Veera. 
Aarre pöyhisti nyt itseään mahdikkaana. Hänellä oli niin 
erinomaisen hauska olo. 

— Jaahah! Nyt olisi sitten edessä se lipun osto. 

Ainoastaan Ilta, joka on lupautunut vaimokseni, saa 
matkustaa ilmaiseksi. 

Oli kuin pommi olisi heitetty keskelle pientä pöytää 

Rouva Virkeen suu, joka oli verrattain lavea, longahti 

selko selälleen, Ilta sinkautti rukoilevan, hätäisen kat- 
seen Aarteeseen, mutta nuori mestarikokelas hyppäsi 
seisaalleen kuin häntä juuri olisi kymmenen kirppua 
puraissut. 

Mitä tuo mies kureeraa! kuului nuoren herran äkeä 

huuto. 

Mutta tuo huuto hukkui Veeran helisevään nauruun, 
johon pian yhtyi Iltakin sekä lopulta rouva Virkeekin, 
sitten kun hän oli hiukan puistellut päätään. 

Nyt otti rouva Virkee puheenvuoron. 

— Ilta ja Jussi ovat juuri menossa kihlojen ostoon. 
Tämä on vähän — kuinka sanoisin — vähän myöhästy- 
nyt ajatus. 

e riippuu Iltasta, sanoi Aarre, joka äitinsä lähei- 
syyden johdosta tunsi itsensä yllättävän varmaksi. — 

a taman asian paattaa. 

Kaikki tuijottivat Iltaa, joka äkkiä kätki päänsä kä- 
siinsä. Nostaessaan päänsä jälleen ei hän kuitenkaan 
nostanut katsettaan. Ilta hypisteli kiivaasti käsilauk- 
kunsa reunaa. 

Mitä sitä turhasta asiasta lörpöttelee, ärähti Jussi. 




Kaikkea tässä pitää nähdä ja kuulla. Ja painu sinä 

laivapoika omiin asioihisi. 

Jussi kaivoi kukkaronsa esiin ja tempasi siitä sadan 
markan setelin. 

— Siinä on myöskin Iitan edestä. Ei minun morsia- 
meni tarvitse ilmaiseksi matkustaa. 

Ilta, joka oli sanaa sanomatta tuijottanut järvelle sen 
näköisenä kuin hän jännittyneenä ja hiukan umpimähkäi- 

senä olisi odottanut, että aivan juuri tapahtuisi jotakin 
hyvin ihmeellistä, vaikkapa sellaista, että laiva ajaa ka- 
rahtaisi karille, tarttui nyt äkkiä kuin hukkuva kiinni 
Jussin sanoihin. 

Mitä sinä onneton sanot. Rupeatko sinä nyt jo 

määräilemään kaikista minun asioista. Mitä! Sinä 




siis ymmärrä, että Aarteen tarjous on minulle mitä suu- 
rin kunnia. Olen tätä hetkeä odottanut, tiedä se. Minä 
nautin siitä, että saan matkustaa vapaasti. Se on hienoa. 

Nautit siitä, tuhautti Jussi tuohtuneena. Jopa on 
nautinto sekin. Köyhät ja kerjäläiset sellaisesta nautti- 
vat. Mutta minulla on rahaa. 

Iitan mieli näytti kuohahtavan nyt yli äyräittensä ker- 
ran päästessään alkuun. 

Sinun rahasi! Isäsi rahoja ne ovat! Ja ne ovat 

ansaitut läskin ja halkojen ja piimän myynnillä. 

Älä puhu noin! 

Minä puhun, mitä haluan! 
Veerakin oli nyt tullut vakavaksi. 

Voi meidän päivien nuorisoa! huudahti hän. 

Kuule Jussi, jatkoi Ilta aivan kuin Veera olisi häntä 
yhä innostanut. — Et sinä ole sen rikkaampi kuin Aarre- 
kaan — et varmaan niinkään rikas. 

Voi, voi, päivitteli Veera. — Emmehän nyt puhu 
tässä kenenkään rikkauksista. Itse kunkin ihmisen 
luonne, jos se on terve, valoisa ja eteenpäin pyrkivä, on 
hänen paras rikkautensa. 

Sitä minä juuri tarkoitinkin, sanoi Ilta. 
Samassa huusi laiva kumeasti, koska aivan huomaa- 
matta oltiin jo lähellä kaupunkia. Aarteen täytyi no- 
peasti kiiruhtaa alakannelle hoitamaan tehtäviään. Hän 

ei nyt ennättänyt ottaa edes Jussin tarjoamaa rahaa vas- 
taan, vaan päätti itse maksaa koko joukon matkan. Jokin 
ääni hänen sisällään sanoi, että se oli hyvä sijoitus ja 
että Ilta oli kuin olikin hänen tyttönsä. Noiden kahden 
kihlojen ostosta ei varmasti tulisi mitään. 

Veera oli jo pakannut vähäiset tavaransa ja oli kau- 



punkiin tultaessa valimis jättämään laivan. Hän kävi 




hyvästelemässä jokaista laivamiestä erikseen ja masinis- 
in näytti kovin vakavalta ojentaessaan konehuoneen 

luukusta rasseleihin pyyhittyä kättään. Mitään suurempaa 
sananvaihtoa ei siinä syntynyt. Mutta kapteeni Rummu- 
kainen oli suorastaan onneton, kun piti näin yllättäen 
sanoa hyvästit Veeralle. Tuo omalaatuinen ukko pyyhkeili 
karvaisella kämmenen selällä silmäkulmaansa ja hoki: 



Katsoisin teitä, te ihana ilmestys — te ensiluokan 
vedenneito — niin, niin — katsoisin kauan ja pitkään, 
että aina muistaisin nuo teidän hempeät piirteenne, hymy- 
kuopat ja kaikki sellaiset, niin, mutta — turkanen sen- 
tään — roska meni silmään. Niin, niin — iso roska lensi 
keskelle silmäterää. Voi, voi, kyllä tämä purkki kuiten- 
kin joutaisi nyt jo uppoamaan. 

Tulen usein käymään laivalla, lohdutteli Veera 
kapteenia. 

Aarre juoksi rantatorilta hakemassa ajurin ja hänestä 
näytti sangen hauskalta, kun Veera ja rouva Virkee is- 
tahtivat siihen kaikessa hilpeässä ystävyydessä. Käsil- 
lään näkyivät vain viittoilevan kuin vanhat toverit. Ilta 




ja Jussi halusivat sen sijaan tulla Veeran kotiin käve 

Ien. Aarre saattoikin ymmärtää, että heillä oli paljon 
kahdenkeskistä puheltavaa keskenään. 

Kun Aarre oli saanut kaikki työnsä laivalla toimite- 

tuiksi, muutti hänkin pukua ja lähti astelemaan taloa 

kohden, josta nyt oli tuleva hänen kotinsa ja majapaik- 
kansa. Voi, miten se oli juhlallista! Mennessään torin 
ylitse näki Aarre myyntipöydällä tavattoman kukkapal- 
jouden. Kukkia! Niitä piti ottaa mukaan. Ja sylin täy- 
deltä. Punaisia jättiläisunikkoja, silkinhienoja Kiinan 

ruusuja, mitä ne kaikki olivatkin. 

Aarteen saapuessa taloon olivat naiset jo yhdessä lait- 
taneet aamiaispöydän kuntoon isoon saliin, jonka katossa 

riippui loistavakimalteinen kruunu. Tässä huoneessa ei 

Aarre ollut käynytkään silloin, kun oli ollut täällä Vee- 
ran kanssa. 

Kas niin, poikani, sanoi Veera iloisena hymyillen. 
— Tuossa seinällä näet nyt isäsi kuvan. Sen on maa- 
lannut kuuluisa taiteilija. Ja tuolla toisella seinällä on 
isoisäsi kuva. Hän oli aikanaan tämän läänin maaherra. 
Rouva Virkee laitteli silmälaseja nenälleen, tiiraili 
vuoroin molempia kuvia eikä voinut tehdä muuta kuin 

kalpeana änkyttää: 

Maaherra, niinpä niin ja sotaherra, niinpä niin — 

aivan minulla päätä sekoo — 



Mutta Aarre seisoi kauan syvissä mietteissä isänsä ku- 
van edessä. Kovin korskalta näytti isä tuossa kuvassa, 
kovin hienolta kaikissa loistavissa nauhoissaan ja preni- 
koissaan. Mieleen pakkautui pelko, että tuo herra äkkiä 
astuisi raameistaan lattialle ja karjaisisi: Sinä poika tol- 
vana, mitä sinulla on tässä talossa tekemistä! Varmaan 

Veera huomasi Aarteen vierastelun, koska työnsi kätensä 
hänen kainaloonsa ja sanoi: 

Eihän hän ollut ollenkaan herraskainen niinkuin 

luulisi. Hän puhui mielellään leveää kansan murretta ja 

seurusteli mielellään tavallisten kansan ihmisten kanssa. 
Nyt tahtoi Aarre tutustua taloon aivan uudella mie- 
lellä, koska se oli nyt hänen kotinsa. Rouva Virkee kol- 
mantena nuuskittiin ja tarkastettiin nyt kaikki paikat 
aina upeita vuoteita ja silkkisiä päätyynyjä myöten. 

Rouva Virikee piteli aina välillä kaksin käsin päätään ja 
lausahti somasti: 

Voi miten olisi hauska, kun tuo minun päävärkkini 
ei vain olisi niin heikko 

Ruoan päälle juomme väkevää kahvia, lohdutteli 

Veera. 

Olisi tässä talossa mukava pistäytyä useinkin, sa- 
noi rouva Virkee. — Se Ilta, missä ihmeessä se viipyy. 
Kun se pojan roikale ei nyt vain olisi vienyt sitä väkisin 
kihlojen ostoon. 
— Eikö mitä, vakuutti Veera. — Ilta teki yllättävän 

itsenäisen vaikutuksen. 

Siinä samassa soitetuinkin ovikelloa ja Veeran mentyä 
avaamaan pyörähti Ilta sisään. Hän oli yksin. Heti kun 
hänen silmänsä olivat keksineet Aarteen, riensi hän tä- 
män luokse kuin tuulispää, koppasi pojan syliinsä ja suu- 
teli häntä suulle kaikkien nähden. 

Aarre seisoi siinä punaisena ja onnellisena. Nuoret 
saattoivat nyt vain katsella äänettöminä toisiaan. 

Kihlaus! kajahti sitten äkkiä rouva Virkeen kimeä 

huuto. Näytti siltä kuin häntä olisi pyörryttänyt. 

Kihlaus! huudahti Veerakin. — Ja kahden äidin ol- 
lessa todistajana. 

Sitten alkoikin jo kaikkien neljän yleinen halailu, nau- 

rekselu, huudahtelu ja kyynelten tiputteleminen, josta ei 
tahtonut tulla loppua, kuten hyvin ymmärtää. 

LUKU. 



Kahden vuoden kuluttua, samana päivänä, jolloin 
Aarre sai kapteenin paperit, vietettiin Aarteen ja Iitan 
häät. Vieraita oli paljon ja liikuttavaa huomiota herätti 
se, että tilaisuudessa nähtiin lukuisasti Aarteen köyhiä 
tuttavia salokylästä. Siellä nähtiin Kojo Tylsä uudessa, 
siistissä sarkapuvussa, jonka Aarre oli hänelle ostanut 
sekä hänen kitulias vaimonsa. Oli siellä Ponteva vai- 
monsa kanssa, oli vanha, kaihisilmäinen Kirkko-Pulmu, 
olivat isännät Pajala ja Nykänen, oli työnjohtaja Koitere 
ja monta muuta vähäistä eläjää, joita ei tässä ole tullut 

mainituksikaan. Aarteen suureksi suruksi ei hän ollut 
tavoittanut Kaisaa, tuota metsätalon palvelustyttöä, jota 
hän niin usein oli muistellut. Monta kaunista puhetta 
pidettiin ja varsinkin opettaja Virkeen puhe oli liikuttava, 
koska hän niin elävästi osasi palauttaa mieliin tuon päi- 
vän, jolloin avuton, kapaloihin kiedottu lapsukainen löy- 
dettiin kirkkotien varrelta. Herra Suulas, jonka tutki- 
mukset olivat varmistaneet Aarteen sukuperän, piti kui- 
tenkin vaikuttavimman puheen. 

— Paljon on vielä tänä päivänä korjaamisen ja ko- 
hentamisen varaa siinä elämässä, jota Suomen saloilla ja 

takamailla vietetään, puhui herra Suulas. Kuitenkin teh- 

dään jo nyt tasavallassamme uutteraa työtä siinä mie- 
lessä, että syrjäisetkin kolkat saataisiin sivistyksen pii- 
riin ja osallisiksi kaikesta inhimillisestä tiedosta ja tai- 
dosta. Aikanaan oli minulla niinkuin varmasti monella 
muullakin se usko, että sana ja kauniit puheet saisivat 
ihmeitä aikaan. Eräänä kesänä jo liikuskelin ystäväni 
Pontevan kanssa tuossakin jo mainitussa salokylässä 
muka valistusta levittämässä sanan voimalla. No, saat- 
taahaan silläkin tavalla joku siemen singahtaa oikeaan 
maahan ja ruveta kasvamaan ja kehittymään, mutta vä- 
häiseksi se jää. Sivistystyössä kaivataan tekoja enemmän 
kuin sanoja. Ja vaikka minäkin pian huomasin omat 

puuhailuni lapselliseksi intoiluksi, että en voi olla tänä 
juhlapäivänä kerskumatta eräästä teostakin. Tuo teko 
oli se, että minä kerran tämän sulhasen kasvatuskodissa 
heitin kissan uunille. Uunilla sattui silloin nukkumaan 
ystävämme Kojo Tylsä, joka teostani ylen kimpaantui ja 
tarttuen halkoon ajoi minut käpälämäkeen. Mutta sa- 
malla myöskin Aarre, päivän sankarimme katsoi hetken 
tulleen, jolloin hänen oli lähdettävä haistelemaan ava- 
rampaa elämän ilmaa. Omalla tarmollaan hän pääsi 
eteenpäin ja sai jumalallisen johdatuksen ansiosta pai- 
kan laivassa, jossa hän tapasi äitinsä. Ja niin avautui 
pala palalta hänen elämänsä solmu, hänen vaelluksensa 
alkoi saada yhä uljaampia kaaria, kunnes hän viimein ja 
juuri tänä päivänä voi liittää laakeriinsa sen vihreimmän 

onnen lehvän. Mutta — sen sanon vielä kerran — ilman 

tekoa ei olisi tähän päivään tultu. Ellen olisi kerran 
heittänyt kollia uunille, ei salokylästä ehkä koskaan olisi 

astunut elämän näyttämölle tällaista onnellista nuorta 

paria. 



